Smart Ration Card | പുസ്തക രൂപത്തിലെ റേഷൻ കാർഡുകൾ ചരിത്രം; ഇനി സ്മാർട്ട് കാർഡുകൾ| ATM Card model smart ration cards from today – News18 Malayalam\nSmart Ration Card | പുസ്തക രൂപത്തിലെ റേഷൻ കാർഡുകൾ ചരിത്രം; ഇനി സ്മാർട്ട് കാർഡുകൾ\nഇനി ലഭിക്കുക എ ടി എം മാതൃകയിൽ ഉള്ള റേഷൻ കാർഡുകൾ സൗജന്യമായി കാർഡുകൾ ലഭിക്കുമെന്ന് ജി ആർ അനിൽ\nLast Updated : November 02, 2021, 14:45 IST\nതിരുവനന്തപുരം: സംസ്ഥാനത്ത് പുസ്തക രൂപത്തിലുള്ള റേഷൻ കാർഡുകൾ (Ration Card) ചരിത്രമാകുന്നു. ഇനി മുതൽ എ ടി എം കാര്‍ഡ് മാതൃകയിലുള്ള സ്മാര്‍ട്ട് റേഷന് കാര്‍ഡുകളാണ് (Smart Ration Cards) ലഭ്യമാകുക. പുതിയ കാര്‍ഡില് ക്യൂആര് കോഡും ബാര് കോഡും ഉണ്ടാകും. കൈകാര്യം ചെയ്യാനും സൂക്ഷിക്കാനും സൗകര്യപ്രദമായ രീതിയിലാണ് എ ടിഎം കാര്‍ഡുകളുടെ മാതൃകയിലും വലിപ്പത്തിലും പി വി സി റേഷന് കാര്‍ഡ് ആയി മാറ്റിയത്.\nഅക്ഷയ കേന്ദ്രങ്ങള് വഴിയോ സിറ്റിസണ് ലോഗിന് വഴിയോ ഓണ്‍ലൈനായി അപേക്ഷിക്കാം. റേഷൻ കാർഡിന് നിലവിൽ ഫീസ് അടയ്ക്കേണ്ടതില്ല. അക്ഷയ കേന്ദ്രങ്ങളുടെ സർവ്വീസ് ചാർജ് ആയ 65 രൂപ അടച്ചാൽ മതിയാകും. പദ്ധതിയുടെ സംസ്ഥാനതല ഉദ്ഘാടനം തിരുവനന്തപുരത്ത് നടന്നു. ഭക്ഷ്യമന്ത്രി ജി ആർ അനിൽ ഗതാഗത മന്ത്രി ആൻറണി രാജുവിന് നൽകിയാണ് പുതിയ കാർഡ് പ്രകാശനം ചെയ്തത്.\nനിലവിലുള്ള കാർഡ് തുടർന്നും ഉപയോഗിക്കാം\nനിലവിലുള്ള പുസ്തക രൂപത്തിലോ, ഇ-കാര്‍ഡ് രൂപത്തിലോ ഉള്ള റേഷന് കാര്‍ഡുകളുടെ സാധ്യത ഇല്ലാതാകുന്നില്ല. അവ തുടര്‍ന്നും ഉപയോഗിക്കാവുന്നതാണ്. പുതിയ സ്മാര്‍ട്ട് റേഷന് കാര്‍ഡിനുള്ള അപേക്ഷകള് ഓണ്‍ലൈനിലൂടെ മാത്രമേ സ്വീകരിക്കുകയുള്ളു. അപേക്ഷകന്റെ മൊബൈല് ഫോണിലേയ്ക്ക് വരുന്ന രഹസ്യ പാസ് വേര്‍ഡ് ഉപയോഗിച്ച് കാര്‍ഡ് പ്രിന്റ് ചെയ്തെടുക്കാവുന്നതാണ്. സ്മാര്‍ട്ട് റേഷന് കാര്‍ഡ് അപേക്ഷ നല്‍കാനോ കാര്‍ഡ് വാങ്ങാനോ സപ്ലൈ ഓഫീസുകളില് പോകേണ്ടതുമില്ല.\nമൂന്നുമാസത്തിനുള്ളിൽ സ്മാർട്ട് കാർഡാകും\nപുതിയ റേഷൻ കാർഡുകൾ മൂന്ന് മാസത്തിനുള്ളിൽ സ്മാർട്ട് കാർഡ് ആകുമെന്നും മന്ത്രി ജി ആർ അനിൽ വ്യക്തമാക്കി. 5000 രൂപ വരെ ട്രാൻസാക്ഷൻ വരെ നടത്താവുന്ന രീതിയിലാകും സ്മാർട്ട് കാർഡെന്നും ജി ആർ അനിൽ അറിയിച്ചു.\nഭക്ഷ്യ സാധനങ്ങൾ റേഷൻ കടകളിലേക്ക് എത്തിക്കാൻ ജി പി എസ് ഘടിപ്പിച്ച വാഹനങ്ങൾ നിർബന്ധമാക്കുമെന്ന് ഭക്ഷ്യ വകുപ്പ് മന്ത്രി ജി ആർ അനിൽ പറഞ്ഞു. അഴിമതി രഹിത വിതരണ സംവിധാനം ഒരുക്കാനാണ് സർക്കാർ ലക്ഷ്യമിടുന്നത്.\nAlso Read- Changes From November 1 | LPG വില മുതൽ SBIയുടെ പുതിയ സേവനം വരെ; നവംബ‍ർ 1 മുതൽ നിലവിൽ വരുന്ന ആറ് സുപ്രധാന മാറ്റങ്ങൾ\nFirst published: November 02, 2021, 14:45 IST\nRation Cardration card data


Mavoist Case- UAPA | മാവോയിസ്റ്റ് കേസിൽ പ്രതികളിൽ ഒരാളെ അഞ്ച് വർഷമായി നിരീക്ഷിക്കുന്നതായി പൊലീസ്; മെമ്മറി കാർഡ്, ലാപ്പ്‌ടോപ്പ് ഉൾപ്പെടെയുള്ള തെളിവുകൾ പരിശോധിച്ച ശേഷം കൂടുതൽ നടപടിയെന്നും അന്വേഷണ സംഘം; പന്തീരാങ്കാവിൽ ഉന്നതതല യോഗം ചേർന്നു; അറസ്റ്റിലായ വിദ്യാർത്ഥികൾക്കെതിരെ യുഎപിഎ ചുമത്തരുതെന്ന് സിപിഎം; എൽഡിഎഫ് സർക്കാർ ഇതുവരെ യുഎപിഎയ്ക്ക് അനുമതി നൽകിയിട്ടില്ല; നടപടിയിൽ മുഖ്യമന്ത്രി പൊലീസിൽ നിന്നും വിശദീകരണം തേടിയെന്നും പാർട്ടി സംസ്ഥാന സെക്രട്ടറിയേറ്റ് - MarunadanMalayali.com\nNovember 03, 2019 | 07:12 PM IST | Permalink\nകോഴിക്കോട്: കോഴിക്കോട് മാവോയിസ്റ്റ് ബന്ധം ആരോപിച്ച സിപിഎം അനുഭാവികളായ രണ്ട് വിദ്യാർത്ഥികളെ അറസ്റ്റു ചെയ്ത് യുഎപിഎ ചുമത്തിയ സംഭവത്തിൽ മാവോയിസ്റ്റ് തിയറിയിൽ ഉറച്ചു പൊലീസ്. കേസുമായി ബന്ധപ്പെട്ട് പന്തീരാങ്കാവ് സ്റ്റേഷനിൽ ഉന്നതതല യോഗം ചേർന്ന ശേഷമാണ് പൊലീസ് മാവോയിസ്റ്റ് ബന്ധമുണ്ടെന്ന ആരോപണം ആവർത്തിച്ചത്. സിറ്റി പോലസ് കമ്മീഷണർ എ വി ജോർജ്ജ് പന്തീരങ്കാവ് സ്റ്റേഷനിലെത്തി പൊലീസ് ഉദ്യോഗസ്ഥരുമായി ചർച്ച നടത്തി. മാവോയിസ്റ്റ് ബന്ധം ആരോപിച്ച് അറസ്റ്റിലായ രണ്ട് പ്രതികളിൽ ഒരാളെ അഞ്ച് വർഷമായി നിരീക്ഷിക്കുന്നതായി പൊലീസ് പറയുന്നു. മെമ്മറി കാർഡ്, ലാപ്‌ടോപ് ഉൾപ്പെടെയുള്ള തെളിവുകളുണ്ടെന്നും ഇത് പരിശോധിച്ച ശേഷമാകും കൂടുതൽ നടപടിയെന്ന് പൊലീസ് അറിയിച്ചു. പൊലീസ് നാളെ കസ്റ്റഡി അപേക്ഷ നൽകിയേക്കില്ല എന്നാണ് വിവരം. പ്രതികൾ തെറ്റിദ്ധരിപ്പിക്കുന്ന മറുപടി നൽകുന്നെന്ന് പൊലീസ് പറയുന്നു.\nകോഴിക്കോട് പന്തീരാങ്കാവിൽ സിപിഎമ്മിന്റെ സജീവ പ്രവർത്തകരായ അലൻ ഷുഹൈബ് താഹ എന്നിവരെയാണ് മാവോയിസ്റ്റ് ബന്ധം ആരോപിച്ച് അറസ്റ്റ് ചെയ്തത്. ഇരുവരും സിപിഎം ബ്രാഞ്ച് കമ്മിറ്റി അംഗങ്ങളാണ്. ഇവരിൽ നിന്ന് മാവോയിസ്റ്റ് ലഘുലേഖ കണ്ടെത്തിയെന്നാണ് പൊലീസ് പറയുന്നത്. ഇരുവർക്കുമെതിരെ യുഎപിഎ ചുമത്തിയിട്ടുണ്ട്. ഇരുവരുടേയും നീക്കങ്ങൾ നാളുകളായി നിരീക്ഷിച്ച് വരികയാണെന്നും മാവോയിസ്റ്റ് പശ്ചാത്തലം സംബന്ധിച്ച് വ്യക്തമായ സൂചനകൾ ഉണ്ടായിരുന്നെന്നും പൊലീസ് പറയുന്നു.\nഅട്ടപ്പാടിയിലെ മാവോയിസ്റ്റ് വേട്ടയുമായി ബന്ധപ്പെട്ട് ശക്തമായ നിലപാടുമായി മുഖ്യമന്ത്രിയടക്കം മുന്നോട്ടു പോകുന്നതിനിടെയാണ് രണ്ട് സിപിഎം പ്രവർത്തകരുടെ അറസ്റ്റ് എന്നത് ശ്രദ്ധേയമാണ്. സിപിഐയും പ്രതിപക്ഷ സംഘടനകളും സർക്കാർ നിലപാടിനെതിരെ ശക്തമായി രംഗത്തെത്തുകയും ചെയ്തിരുന്നു. മാവോയിസ്റ്റ് പ്രസ്ഥാനവുമായി അറസ്റ്റിലായ രണ്ട് പേർക്ക് അടുത്ത ബന്ധമുണ്ടെന്നാണ് പൊലീസ് പറയുന്നത്. അട്ടപ്പാടി സിപിഐ മാവോയിസ്റ്റ് പശ്ചിമഘട്ട മേഖലാ കമ്മിറ്റി പുറത്തിറക്കിയ ലഘുലേഖ ഇവരിൽ നിന്ന് പിടിച്ചെടുത്തിട്ടുണ്ട്. ഇതു മാത്രമല്ല ഇവർ നാളുകളായി ഈ പ്രസ്ഥാനവുമായി ബന്ധപ്പെട്ട് പ്രവർത്തിക്കുന്നവരാണെന്നും പൊലീസ് വിശദീകരിക്കുന്നുണ്ട്.\nപിടിയിലായത് നഗരത്തിൽ മാവോയിസ്റ്റ് പ്രവർത്തനം നടത്തിയവരാണെന്നാണ് പൊലീസിന്റെ വിശദീകരണം. കാട്ടിലെ മാവോയിസ്റ്റുകളുടെ കണ്ണിയായി ഇവർ പ്രവർത്തിച്ചു. മാവോയിസ്റ്റ് ബന്ധത്തിന് കൂടുതൽ തെളിവുണ്ടെന്നും പൊലീസ് പറയുന്നു. ഓടി രക്ഷപ്പെട്ട മൂന്നാമത്തെയാൾ കോഴിക്കോട് സ്വദേശിയാണെന്നും ഇയാളെക്കുറിച്ച് വ്യക്തമായ വിവരം ലഭിച്ചിട്ടുണ്ടെന്നും പൊലീസ് പറഞ്ഞു. കൂടുതൽ പേരെ നിരീക്ഷിക്കുന്നുണ്ടെന്നും പൊലീസ് അറിയിച്ചു.\nഅതേസമയം മാവോയിസ്റ്റ് ബന്ധം ആരോപിച്ച് കോഴിക്കോട് അറസ്റ്റിലായ സിപിഎം പ്രവർത്തകർക്കെതിരെ യുഎപിഎ ചുമത്തിയതിനെതിരെ സിപിഎം രംഗത്തുവന്നു. യുഎപിഎ ചുമത്തിയത് സർക്കാർ തിരുത്തണമെന്ന് സിപിഎം സംസ്ഥാന സെക്രട്ടറിയേറ്റ് ആവശ്യപ്പെട്ടു. ഇതേ ആവശ്യം സിപിഐ ഉയർത്തിയതിനു പിന്നാലെയാണ് സിപിഎമ്മും സർക്കാരിനോട് ആവശ്യമുയർത്തിയിരിക്കുന്നത്. യുഎപിഎ അറസ്റ്റിനു പിന്നാലെ ഉയരുന്ന വിമർശനങ്ങൾ രാഷ്ട്രീയ ലക്ഷ്യത്തോടെയാണെന്നും, സർക്കാരിനെതിരെ വിഷയം തിരിച്ചുവിടാനാണ് ലക്ഷ്യമെന്നും സിപിഎം ആരോപിച്ചു. എന്നാൽ കോഴിക്കോട് അറസ്റ്റ് ചെയ്തവർക്കെതിരെ യുഎപിഎ ചുമത്തരുതായിരുന്നുവെന്നും സിപിഎം വ്യക്തമാക്കി. നടപടിയിൽ പൊലീസ് അധികൃതരിൽ നിന്നും മുഖ്യമന്ത്രി വിശദീകരണം തേടിയിട്ടുണ്ട്.\nയുഎപിഎ കേസുകളിൽ എല്ലാം എൽഡിഎഫ് സർക്കാർ അനുമതി നിഷേധിച്ചിട്ടുണ്ട്. ഇക്കാര്യത്തിലും അത്തരം സമീപനം സർക്കാരിൽ നിന്നും പ്രതീക്ഷിക്കുന്നുവെന്ന് സിപിഎം സെക്രട്ടറിയേറ്റ് വ്യക്തമാക്കി. അറസ്റ്റിലായ സിപിഎം പ്രവർത്തകർക്ക് നിയമസഹായം നൽകില്ലെന്ന് സിപിഎം കോഴിക്കോട് ജില്ല സെക്രട്ടറി പി.മോഹനൻ രംഗത്തെത്തിയതിനു പിന്നാലെയാണ് സംസ്ഥാന നേതൃത്വം നിലപാട് വ്യക്തമാക്കിയിരിക്കുന്നത്.\nനേരത്തെ അലന് നിയമസഹായം നൽകാൻ സിപിഐ.എം പ്രാദേശിക നേതൃത്വം തീരുമാനിച്ചിരുന്നു. സിപി.ഐ.എം പന്നിയങ്കര ലോക്കൽ കമ്മറ്റിയുടേതായിരുന്നു തീരുമാനം. യു.എ.പി.എ ചുമത്തിയതിൽ പൊലീസിനെതിരെ വിമർശനമുന്നയിച്ചതിന് പിന്നാലെയാണ് സിപിഐ.എം നിയമസഹായം നൽകാൻ തീരുമാനിച്ചത്.\nയു.എ.പി.എ ചുമത്തിയ നടപടി പിൻവലിക്കണമെന്ന് സിപിഐ.എം നേരത്തെ ആവശ്യപ്പെട്ടിരുന്നു. കോഴിക്കോട് സൗത്ത് ഏരിയാ കമ്മറ്റിയാണ് നടപടി പിൻവലിക്കണമെന്ന് ആവശ്യപ്പെട്ടത്.\nലഘുലേഖയോ നോട്ടീസോ കൈവശം വെക്കുന്നത് യു.എ.പി.എ ചുമത്തേണ്ട കുറ്റമല്ല. പൊലീസിന്റെ നടപടി ജനാധിപത്യ അവകാശങ്ങളെ കവർന്നെടുക്കുന്നതും യു.എ.പി.എ നിയമത്തിന്റെ ദുരുപയോഗവുമാണെന്നും ഏരിയാ കമ്മറ്റി യോഗം അഭിപ്രായപ്പെട്ടു. കോഴിക്കോട് സ്വദേശികളും സിപിഐ.എം പ്രവർത്തകരുമായ അലൻ ഷുഹൈബ്, താഹ ഫസൽ എന്നിവരെയാണ് പൊലീസ് നേരത്തേ അറസ്റ്റ് ചെയ്ത്, യു.എ.പി.എ ചുമത്തിയത്. നാളെ ഇരുവരുടെയും ജാമ്യാപേക്ഷ കോടതി പരിഗണിക്കും.


സൗദിയില് ആരോഗ്യ സ്ഥാപനങ്ങള്‍ക്ക് തൊഴിലാളികളെ കൈമാറാന് അനുമതി | Malayalam News\nകേരളത്തില് 7828 പേര്‍ക്ക് കോവിഡ് രോഗമുക്തി\nപശുവിന്റെ വയറ്റിലെ പ്ലാസ്റ്റിക്കും മാലിന്യവും കണ്ട് അമ്പരന്ന് ഡോക്ടര്‍മാര്\nസൗദിയിൽ 404 പേർക്ക് കോവിഡ് മുക്തി, ജിദ്ദയിൽ രോഗ വർധന\nകേരളത്തില് 6638 പേര്‍ക്ക് കോവിഡ്, 28 മരണം\nവിവാഹത്തിന് വേണ്ടി മാത്രം മതം മാറുന്നത് സ്വീകാര്യമല്ല- അലഹബാദ് ഹൈക്കോടതി\nസൗദിയില് ആരോഗ്യ സ്ഥാപനങ്ങള്‍ക്ക് തൊഴിലാളികളെ കൈമാറാന് അനുമതി\n2019-12-22 05:15:00 സുലൈമാൻ ഊരകം\nറിയാദ്- അജീർ പ്രോഗ്രാം വഴി സ്വകാര്യ ആരോഗ്യ സ്ഥാപനങ്ങൾക്ക് വിദേശ തൊഴിലാളികളെ താൽക്കാലികമായി പരസ്പരം കൈമാറാവുന്ന സംവിധാനം നിലവിൽ വന്നതായി തൊഴിൽ സാമൂഹിക മന്ത്രാലയം അറിയിച്ചു. വിദേശത്ത്‌നിന്ന് റിക്രൂട്ട് ചെയ്യുന്നതിന് പകരം രാജ്യത്ത് നിലവിലുള്ള തൊഴിലാളികളെ ഉപയോഗപ്പെടുത്താനാണ് പുതിയ പദ്ധതി നടപ്പാക്കുന്നത്.\nഅജീറിൽ രജിസ്റ്റർ ചെയ്ത സ്ഥാപനങ്ങൾക്ക് ഓൺലൈൻ വഴി ഈ സൗകര്യം ഉപയോഗപ്പെടുത്താനാവും. ഇരു സ്ഥാപനങ്ങളും ആരോഗ്യമേഖലയിൽ പ്രവർത്തിക്കുന്നതായിരിക്കണം. സൗദിവത്കരണതോതിൽ മധ്യ പച്ച വിഭാഗത്തിലോ അതിന് മുകളിലോ സ്റ്റാറ്റസുണ്ടായിരിക്കണം. രണ്ട് വർഷത്തിനുള്ളിൽ പന്ത്രണ്ട് മാസത്തിലധികം കൈമാറ്റം പാടില്ല. സ്ഥാപനത്തിലെ ഇരുപത് ശതമാനത്തിലധികം തൊഴിലാളികളെ കൈമാറാനും പാടില്ല തുടങ്ങിയവയാണ് നിബന്ധനകൾ.\nആരോഗ്യമന്ത്രാലയത്തിന്റെ നിബന്ധനകൾ പ്രകാരം ആവശ്യത്തിന് ജീവനക്കാരുണ്ടെന്ന് എല്ലാ ആരോഗ്യസ്ഥാപനങ്ങളും ഉറപ്പുവരുത്തണമെന്നും ഡോക്ടർമാരടക്കമുള്ളവർക്ക് പ്രൊഫഷൻ ലൈസൻസ് എടുത്തുനൽകണമെന്നും തൊഴിൽ മന്ത്രാലയം ആവശ്യപ്പെട്ടു.\nതാത്കാലികമായി തൊഴിലാളികളെ കൈമാറാൻ താത്പര്യമുള്ളവർക്ക് മന്ത്രാലയത്തിന്റെ അജീർ പോർട്ടലിൽ രജിസ്റ്റർ ചെയ്ത് സേവനം സ്വീകരിക്കാവുന്നതാണ്. ഒരു സ്ഥാപനത്തിൽ ആവശ്യത്തിലധികമുള്ള തൊഴിലാളികളെയാണ് ഇങ്ങനെ കൈമാറ്റം ചെയ്യാനാവുക. പെട്ടെന്ന് പരിചയസമ്പന്നരായ തൊഴിലാളികളെ ലഭിക്കുമെന്നതാണ് ഈ സംവിധാനം കൊണ്ടുദ്ദേശിക്കുന്നത്.\nവിദേശത്ത് നിന്നുള്ള റിക്രൂട്ട്‌മെന്റിന് പകരം രാജ്യത്ത് തന്നെയുള്ള തൊഴിലാളികളെ ഉപയോഗപ്പെടുത്തുന്നതിനാണ് 2014 ൽ തൊഴിൽ മന്ത്രാലയം അജീർ സംവിധാനം നടപ്പാക്കിയത്. നിർമാണം, കൃഷി, മത്സ്യബന്ധനം എന്നീ മേഖലകളിലാണ് ഇതുവരെ അജീർ നടപ്പാക്കിയിരുന്നത്.\nSaudi ajeer Employee medical\n10/30/2020 - 14:15\nകൊടുങ്ങല്ലൂർ സ്വദേശി ദമാമിൽ നിര്യാതനായി\nഓറഞ്ചിനകത്ത് ഹുക്ക പുകയില നിറച്ച് വീടുകളില് എത്തിച്ചു; റിയാദില് വിദേശികള് പിടിയില്\nമേലാറ്റൂർ സ്വദേശി ദഹറാനിൽ നിര്യാതനായി


വിരാട് വീരനാണ് പക്ഷേ, സച്ചിന് ഒന്നാമനായി തുടരുകതന്നെ ചെയ്യുമെന്ന് ഹര്‍ഭജന് സിങ് | Reporter Live\nകാലവര്‍ഷം കനത്ത നാശം വിതച്ച സ്ഥലങ്ങളിലെ ശുചീകരണ യജ്ഞം ജനകീയ കൂട്ടായ്മയുടെ കരുത്ത് വിളിച്ചോതിയെന്ന് മുഖ്യമന്ത്രി\nവിരാട് വീരനാണ് പക്ഷേ, സച്ചിന് ഒന്നാമനായി തുടരുകതന്നെ ചെയ്യുമെന്ന് ഹര്‍ഭജന് സിങ്\nBy Web Desk\tFebruary 21, 2017 11:38 pm A+ A-\nവിരാട് കോഹ്‌ലി വീരനാണെങ്കിലും എക്കാലവും ഒന്നാമനായി സച്ചിന് തുടരുമെന്ന് മുന് ഇന്ത്യന് സ്പിന്നര് ഹര്‍ഭജന് സിങ്. വിരാടും താനുമുള്‍പ്പെടെ കളിക്കാന് തുടങ്ങിയതുതന്നെ സച്ചിന് കാരണമാണ്. സച്ചിനേയും വിരാട് കോഹ്‌ലിയേയും താരമ്യം ചെയ്യുക ദുഷ്‌കരമാണെന്നും അദ്ദേഹം കൂട്ടിച്ചേര്‍ത്തു. ഒരു ദേശീയ മാധ്യമത്തോട് സംസാരിക്കുകയായിരുന്നു അദ്ദേഹം.\n“വിരാട് വീരനാണ്, പക്ഷേ സച്ചിന്‍തന്നെയാണ് എക്കാലവും ഒന്നാമന്. ബാറ്റിംഗ് റെക്കോര്‍ഡുകള് വിരാട് തകര്‍ത്തേക്കാം പക്ഷേ സച്ചിന് സച്ചിന് തന്നെയാണ്. ഈ രാജ്യത്ത് ക്രിക്കറ്റ് കളിക്കുന്ന കൂടുതല് പേരും, വിരാടും ഞാനുമുള്‍പ്പെടെ കളിക്കാന് തുടങ്ങിയത് സച്ചിന് കാരണമാണ്. നിങ്ങള് വിരാടിനോട് ഇക്കാര്യം ചോദിച്ചാലും ഇതുതന്നെ പറയും. സച്ചിന് സച്ചിനാണ്” ഹര്‍ഭജന് പറഞ്ഞു.\nവിരാടിന്റെ കളിയോടുള്ള അഭിനിവേശമാണ് അദ്ദേഹത്തെ മറ്റൊരു തലത്തിലെത്തിക്കുന്നത്. അദ്ദേഹം മറ്റ് കളിക്കാരേക്കൂടി ആവേശത്തിലാഴ്ത്തുന്നുവെന്നും ഭാജി പറഞ്ഞു.\nഓസ്‌ട്രേലിയയുമായുള്ള പരമ്പര തുടങ്ങാനിരിക്കെയാണ് ഹര്‍ഭജന്‍റെ പരാമര്‍ശം എന്നത് ശ്രദ്ധേയമാണ്. ഓസ്‌ട്രേലിയ എത്ര നന്നായി കളിച്ചാലും ഇന്ത്യയ്ക്ക് പരമ്പര 3-0 എന്ന നിലയില് ജയിക്കാനാകുമെന്ന് നേരത്തെ ഹര്‍ഭജന് പറഞ്ഞിരുന്നു.\nFeb 21, 2017 11:38 pm\nഇനി വാങ്ങാം സച്ചിന്റെ സ്വന്തം സ്പാര്‍ട്ടന്; വില്‍പ്പന ഓണ്‍ലൈനിലും\n‘സച്ചിന് ടെണ്ടുല്‍ക്കറെ മാതൃകയാക്കൂ’ ! മന്‍കീ ബാതില് വിദ്യാര്‍ത്ഥികളോട് പ്രധാനമന്ത്രി നരേന്ദ്രമോദി\nനിങ്ങള് ശാരീരിക ക്ഷമതയുള്ളവരാകൂ; അത് അഴകിനല്ല, മറിച്ച് നല്ല ജീവിതത്തിനാണ്


asam | അസമില് അതിനും നിയന്ത്രണം... അസമില് രണ്ടില് കൂടുതല് കുട്ടികളുള്ളവര്‍ക്ക് സര്‍ക്കാര് ജോലി ഇല്ല; നിലവില് രണ്ട് കുട്ടികളുള്ള സര്‍ക്കാര് ജീവനക്കാര്‍ക്കും ഈ നിയമം ബാധകം; അംഗസംഖ്യ വര്‍ദ്ധിച്ചാല് ഇവര്‍ക്കെതിരെ നടപടിയുണ്ടാകും - Malayalivartha.com Widgets Magazine\nസൂരജ് എന്ന ക്രൂരൻ പാമ്പുപിടുത്തം പഠിച്ചതിനു പിന്നിൽ .... അഞ്ചലിൽ ഉത്രയെ മൂര്‍ഖൻ പാമ്പിനെ ഉപയോഗിച്ച് കടിപ്പിച്ചു കൊന്ന കേസിൽ ഭര്‍ത്താവ് സൂരജിൻ്റെ സുഹൃത്തുക്കളെ ചോദ്യം ചെയ്യാനൊരുങ്ങി ക്രൈം ബ്രാഞ്ച്; യുട്യൂബില് നോക്കിയാണ് പഠിച്ചതെന്ന് സൂരജ് പറഞ്ഞെങ്കിലും പോലീസ് പൂര്‍ണമായി വിശ്വസിക്കുന്നില്ല\n61 പേര്‍ക്ക് കോവിഡ്-19 ; ചികിത്സയിലുള്ളത് 670 പേര്; 15 പേരുടെ പരിശോധനാഫലം നെഗറ്റീവ് ; ഇതുവരെ രോഗമുക്തി നേടിയവര് 590; ഇന്ന് 10 പുതിയ ഹോട്ട് സ്‌പോട്ടുകള്\nഅച്ഛനുറങ്ങാത്ത വീടിലെ സാമുവല് എന്ന കഥാപാത്രത്തെക്കുറിച്ച് ലാല് ജോസ്!\nഅസമില് അതിനും നിയന്ത്രണം... അസമില് രണ്ടില് കൂടുതല് കുട്ടികളുള്ളവര്‍ക്ക് സര്‍ക്കാര് ജോലി ഇല്ല; നിലവില് രണ്ട് കുട്ടികളുള്ള സര്‍ക്കാര് ജീവനക്കാര്‍ക്കും ഈ നിയമം ബാധകം; അംഗസംഖ്യ വര്‍ദ്ധിച്ചാല് ഇവര്‍ക്കെതിരെ നടപടിയുണ്ടാകും\n22 OCTOBER 2019 08:23 PM IST\nഗുജറാത്തില് കൊറോണ വൈറസ് വ്യാപനത്തിനിടയാക്കിയത് യു.എസ് പ്രസിഡൻറ് ഡൊണാൾഡ് ട്രംപിനെ സ്വീകരിക്കാൻ സംഘടിപ്പിച്ച ‘നമസ്‌തേ ട്രംപ്’ പരിപാടി; ആരോപണവുമായി ശിവസേന എം.പി\nകേന്ദ്രത്തിന്റെ തീരുമാനം കാത്ത് 56 മലയാളികളടക്കം 420 ഇന്ത്യക്കാർ; കപ്പൽ ജീവനക്കാരായ മലയാളികളടക്കം ശ്രീലങ്കൻ തീരത്ത് കുടുങ്ങിക്കിടക്കുന്നു\nരാജ്യംവിട്ട് പറക്കാൻ വിമാനങ്ങൾ ഉടനില്ല; ജൂൺ 30 വരെ വിമാനങ്ങൾ പറക്കില്ല, തീരുമാനവുമായി ഡിജിസിഎ\nട്രംപിന്റെ സ്വാര്‍ഥതയും ചൈനയുടെ തടിതപ്പലും ;തരൂര് പറഞ്ഞതിന് പിന്നില്...\nവാലിന് തീപിടിച്ച് ഭീകരന്‍മാര്; പുല്‍വാമ സെക്ടറില് പല മോഡല് ഭീകരാക്രമണവുമായി ഇറങ്ങുന്ന തീവ്രവാദികളെ വേരോടെ പിഴുത് കളയുകയാണ് ഇന്ത്യന് സേന\nഅസമില് മുഖ്യമന്ത്രി സര്‍ബാനന്ദ സോനോവാളിന്റെ നേതൃത്വത്തില് ചേര്‍ന്ന മന്ത്രിസഭ യോഗത്തില് നിര്‍ണായക തീരുമാനം. രണ്ടില് കൂടുതല് കുട്ടികളുള്ളവര്‍ക്ക് സര്‍ക്കാര് ജോലി നല്‍കേണ്ടതില്ലെന്ന തീരുമാനവുമായി സര്‍ക്കാര്. പൗരത്വ പട്ടികക്ക് പിന്നാലെയാണ് പുതിയ തീരുമാനം. എന്നാല് മുസ്ലിം ജനസംഖ്യയിലെ ഉയര്‍ന്ന വളര്‍ച്ച നിരക്കാണ് നീക്കത്തിന് പിന്നിലെന്ന വിമര്‍ശനവും ശക്തമാണ്.\n2021 ജനുവരി ഒന്നിന് ശേഷം രണ്ടില് കൂടുതല് കുട്ടികളുള്ളവരെ സര്‍ക്കാര് ജോലികള്‍ക്കായി പരിഗണിക്കില്ല. നിലവില് രണ്ട് കുട്ടികളുള്ള സര്‍ക്കാര് ജീവനക്കാര്‍ക്കും ഈ നിയമം ബാധകമായിരിക്കും. കുടുംബത്തിലെ അംഗസംഖ്യ വര്‍ദ്ധിച്ചാല് ഇവര്‍ക്കെതിരെ നടപടിയുണ്ടാകും. ജോലിയില് നിന്ന് വിരമിക്കുന്നത് വരെ ഈ നയം പാലിക്കപ്പെട്ടില്ലെങ്കില് ജോലി നഷ്ടമാകും. ജനസംഖ്യ നിയന്ത്രണത്തിനൊപ്പം പെണ്‍കുട്ടികള്‍ക്ക് നേരെ നടക്കുന്ന ലൈംഗിക അതിക്രമം ഇല്ലാതാക്കുകയാണ് പരിഷ്‌ക്കരണത്തിലൂടെ ലക്ഷ്യമിടുന്നതെന്നാണ് സര്‍ക്കാര് വാദം. അതേ സമയം 61 ശതമാനം ഹിന്ദുമതവിശ്വാസികളുള്ള അസം, മുസ്ലിം ജനസംഖ്യയില് രാജ്യത്ത് രണ്ടാം സ്ഥാനത്താണ്. 34 ശതമാനാണ് മുസ്ലിം ജനസംഖ്യ. 2011 ലെ സെന്‍സസ് പ്രകാരം മുസ്ലിം ജനസംഖ്യയില് ഏറ്റവും ഉയര്‍ന്ന വളര്‍ച്ച രേഖപ്പെടുത്തിയ സംസ്ഥാനവും അസമാണ്. ഇതാണ് ഇപ്പോഴത്തെ നീക്കത്തിന് പിന്നിലെന്ന വിമര്‍ശനവും ഇതിനോടകം ശക്തമായിട്ടുണ്ട്. പൗരത്വ രജിസ്റ്ററുമായി ബന്ധപ്പെട്ട വിവാദങ്ങള് നിലനില്‍ക്കെയാണ് മറ്റൊരു കടുത്ത തീരുമാനം കൂടി സര്‍ക്കാര് കൈക്കൊള്ളുന്നത്.അതേസമയം രണ്ടില് കൂടുതല് കുട്ടികളുള്ളവര്‍ക്ക് സര്‍ക്കാര് ജോലി നല്‍കേണ്ടതില്ലെന്ന സര്‍ക്കാര് തീരുമാനത്തിനെതിരെ എതിര്‍പ്പും ശക്തമാണ്\nസൂരജ് എന്ന ക്രൂരൻ പാമ്പുപിടുത്തം പഠിച്ചതിനു പിന്നിൽ .... അഞ്ചലിൽ ഉത്രയെ മൂര്‍ഖൻ പാമ്പിനെ ഉപയോഗിച്ച് കടിപ്പിച്ചു കൊന്ന കേസിൽ ഭര്‍ത്താവ് സൂരജിൻ്റെ സുഹൃത്തുക്കളെ ചോദ്യം ചെയ്യാനൊരുങ്ങി ക്രൈം ബ്രാഞ്ച്; യ (22 minutes ago)\n61 പേര്‍ക്ക് കോവിഡ്-19 ; ചികിത്സയിലുള്ളത് 670 പേര്; 15 പേരുടെ പരിശോധനാഫലം നെഗറ്റീവ് ; ഇതുവരെ രോഗമുക്തി നേടിയവര് 590; ഇന്ന് 10 പുതിയ ഹോട്ട് സ്‌പോട്ടുകള് (44 minutes ago)\nരണ്ടാം വര്‍ഷവും ശക്തമായ ഭീകരാക്രമണത്തിന് ഇരയായി ഖുര്‍ഷിദ് ടിവി; ടെലിവിഷന് ചാനല് ജീവനക്കാര്‍ക്ക് നേരെ നടത്തിയ തീവ്രവാദ ബോംബ് ആക്രമണത്തില് രണ്ട് പേര് കൊല്ലപ്പെട്ടു (49 minutes ago)\nതീക്കൊള്ളി കൊണ്ട് പുറം ചൊറിയാൻ നേപ്പാള്; എന്തുവില കൊടുത്തും നേപ്പാളിന്റെ ഭൂപ്രദേശം ഇന്ത്യയില് നിന്ന് തിരിച്ചുപിടിക്കുമെന്ന് ഒലി (58 minutes ago)\nനാളെ കാലവർഷം; സമയക്രമം മാറി വരാറുള്ള മൺസൂൺ കാലാവസ്ഥ ഇത്തവണ ജൂൺ ഒന്നിന് തന്നെ കേരളത്തിൽ ലഭിക്കുമെന്ന് കാലാവസ്ഥാ നിരീക്ഷണത്തിൻ്റെ പ്രവചനം; കേരളത്തിനും ലക്ഷദ്വീപിനുമിടയിലെ രൂപപ്പെട്ട ന്യൂനമർദ്ദം 24 മണിക് (1 hour ago)\nകുവൈറ്റിൽ കോവിഡ് ബാധിച്ച പുതിയ രോഗികളിൽ 165 പേർ ഇന്ത്യക്കാർ; 851 പേർക്കാണ് ഇന്ന് മാത്രം രോഗം സ്ഥിരീകരിച്ചത് (1 hour ago)\nന്യൂനമർദത്തെ തുടർന്ന് സലാലയിലും പരിസര പ്രദേശത്തും കഴിഞ്ഞ രണ്ട് ദിവസമായി മഴ; അറബിക്കടലിൽ രൂപം കൊണ്ട തീവ്ര ന്യൂനമർദം ദോഫാർ തീരത്തേക്ക് (1 hour ago)\nഗുജറാത്തില് കൊറോണ വൈറസ് വ്യാപനത്തിനിടയാക്കിയത് യു.എസ് പ്രസിഡൻറ് ഡൊണാൾഡ് ട്രംപിനെ സ്വീകരിക്കാൻ സംഘടിപ്പിച്ച ‘നമസ്‌തേ ട്രംപ്’ പരിപാടി; ആരോപണവുമായി ശിവസേന എം.പി (1 hour ago)\nസൗദിയിൽ കൊവിഡ് മരണത്തിൽ റെക്കോർഡ് വർധനവ്; ഒറ്റദിവസം 22പേർ, കോവിഡ് ബാധിച്ച് മരിച്ചവരുടെ എണ്ണം 480ലേക്ക് (1 hour ago)\nഡെനിം കൊണ്ടുള്ള വസ്ത്രമണിഞ്ഞ് പൂര്‍ണിമ;സുന്ദരിയായിട്ടുണ്ടന്ന് ആരാധകർ! (1 hour ago)\nകേന്ദ്രത്തിന്റെ തീരുമാനം കാത്ത് 56 മലയാളികളടക്കം 420 ഇന്ത്യക്കാർ; കപ്പൽ ജീവനക്കാരായ മലയാളികളടക്കം ശ്രീലങ്കൻ തീരത്ത് കുടുങ്ങിക്കിടക്കുന്നു (2 hours ago)\nരക്ഷയായത് തമിഴ് യുവതിയുടെ ശബ്ദ സന്ദേശം; ഹുജൈറയിലെ ഹോട്ടലുകളില് പീഡനത്തെ അതിജീവിച്ച യുവതികളെ രക്ഷപെടുത്തിയതായി ഇന്ത്യന് കോണ്‍സുലേറ്റ് (2 hours ago)\nരാജ്യംവിട്ട് പറക്കാൻ വിമാനങ്ങൾ ഉടനില്ല; ജൂൺ 30 വരെ വിമാനങ്ങൾ പറക്കില്ല, തീരുമാനവുമായി ഡിജിസിഎ (2 hours ago)\nഓൺലൈൻ ക്ളാസുകൾ നാളെ മുതൽ; ടൈംടേബിൾ ഇങ്ങനെ.. (2 hours ago)\nട്രംപിന്റെ സ്വാര്‍ഥതയും ചൈനയുടെ തടിതപ്പലും ;തരൂര് പറഞ്ഞതിന് പിന്നില്... (2 hours ago)\n'എന്റെ ഭര്‍ത്താവിന്റെ ഫോട്ടോ സഹിതം ഞാന് പോസ്റ്റ് ചെയ്യും'- ദയ!\nരണ്ട് താര വിവാഹങ്ങള് അടുത്ത വര്‍ഷത്തേക്ക് മാറ്റിവച്ചു.രണ്‍ബീര് കപൂര് - ആലിയാ ഭട്ട് ജോടികളുടെ വിവാഹമാണ് ഇതിലൊന്ന്\nജി7ഉച്ചകോടി മാറ്റിവെച്ചു; ലോകത്തിന്‍റെ യഥാര്‍ഥ പ്രതിനിധികള് ജി7ഉച്ചകോടിയില് ഇല്ല... ഇന്ത്യയെയും റഷ്യയെയും ക്ഷണിക്കുമെന്ന് ട്രംപ്\nലോക്ക് ഡൗണിൽ തന്റെ പപ്പിയോട് സല്ലപിച്ച് നസ്രിയ;ഓറിയോയുമായി സംസാരിച്ചുകൊണ്ടിരിക്കുമ്പോൾ പകർത്തിയ ചിത്രങ്ങൾ എന്ന അടിക്കുറിപ്പോടെയാണ് ചിത്രങ്ങൾ പങ്കുവെച്ചത്!\nതടസ്സങ്ങളെ അതിജീവിക്കുക എന്നതാണ് ആരംഭിക്കുന്നതിനുള്ള ഏറ്റവും വലിയ വെല്ലുവിളി; ബോള്‍ഡ് ലുക്ക് പരീക്ഷിച്ച് അനുശ്രീ!\nഎന്റെ അഭിലാഷങ്ങള് നിന്നില് ആണ് വന്ന് നിന്നത്,നീയാണ് എന്റെ അവസാനത്തെ പ്രാര്‍ത്ഥനയും!\nസംസ്ഥാനങ്ങൾ ആൻറിബോഡി ടെസ്റ്റുകൾ വ‍ർധിപ്പിക്കണം എന്ന നിർദ്ദേശവുമായി ഐസിഎംആർ


വര്‍ക്കേഴ്സ് ഫോറം: ഔഷധ പേറ്റന്റും ജീവിക്കാനുള്ള മൗലിക അവകാശവും\nഔഷധ പേറ്റന്റും ജീവിക്കാനുള്ള മൗലിക അവകാശവും\nകോടാനുകോടി മനുഷ്യജീവിതങ്ങളെക്കാള് വിലപ്പെട്ടതാണ് കോര്‍പ്പറേറ്റുകള്‍ക്ക് കൊള്ളലാഭം. മനുഷ്യ ജീവന്റെ നിലനില്‍പ്പിനും സംരക്ഷണത്തിനും അനിവാര്യമായ ജീവന്‍രക്ഷാ ഔഷധങ്ങളെയും വൈദ്യശാസ്ത്ര വിജ്ഞാനത്തെപ്പോലും കോര്‍പ്പറേറ്റ് ലോകം കൊള്ളലാഭത്തിനുള്ള ഉപാധിയാക്കി മാറ്റിയിരിക്കുന്നു. സ്വിസ് ഔഷധക്കുത്തക നൊവാര്‍ട്ടിസിനെതിരെ സുപ്രിംകോടതി പുറപ്പെടുവിച്ച ഉത്തരവ് ഈ പശ്ചാത്തലത്തില് വേണം വിലയിരുത്തപ്പെടാന്. പ്രതിമാസം 1,20,000 രൂപ ചെലവു വരുന്ന നൊവാര്‍ട്ടിസിന്റെ ഗ്ലീവെക് എന്ന ഔഷധത്തിന്റെ 'ജനറിക്' പതിപ്പ് ഈ വിധിയോടെ 8000 രൂപയ്ക്ക് തുടര്‍ന്നും ലഭ്യമാകും. ഈ 'കുറഞ്ഞ' വിലയ്ക്കും ഇന്ത്യയിലെ എത്ര ശതമാനം രോഗികള്‍ക്ക് ജനറിക് പതിപ്പ് പോലും വാങ്ങി ചികിത്സ തുടരാനാവും? ജനസംഖ്യയില് ഏതാണ്ട് 80 ശതമാനത്തിനും പ്രതിദിനം 20 രൂപയില് താഴെ മാത്രം വരുമാനം ലഭിക്കുന്ന രാജ്യത്താണ് ഇതെന്ന് ഓര്‍ക്കുക. രാജ്യത്ത് മൂന്നുകോടിയിലധികം ചികിത്സ തേടിയ രക്താര്‍ബുദരോഗികളുള്ളതായി കണക്കാക്കപ്പെടുന്നു. അവരില് തന്നെ എത്രപേര്‍ക്കാണ് ചികിത്സയ്ക്കായി മാത്രം പ്രതിമാസം 8000 രൂപ മാറ്റിവെയ്ക്കാനാവുക? ഇവിടെയാണ് ബഹുരാഷ്ട്ര ഔഷധ കുത്തകകള്‍ക്കും രാഷ്ട്രാന്തര ഔഷധ വ്യാപാരത്തെ നിയന്ത്രിക്കുന്ന പേറ്റന്റ്‌നിയമങ്ങള് (ബൗദ്ധിക സ്വത്തവകാശ നിയമം - ട്രിപ്‌സ്) ക്കും എതിരായ പോരാട്ടം പ്രസക്തമാകുന്നത്. നൊവാര്‍ട്ടിസിനെതിരായി ഇപ്പോള് കൈവരിച്ച വിജയം ആരുടെയും ഔദാര്യമല്ലെന്നും ലോക വ്യാപാരക്കരാറിനെതിരെ ഇടതുപക്ഷ ജനാധിപത്യ ശക്തികള് നിരന്തരം വിട്ടുവീഴ്ച കൂടാതെ തുടര്‍ന്നുവരുന്ന സമരത്തിന്റെ സദ്ഫലമാണെന്നും വസ്തുതകള് വെളിപ്പെടുത്തുന്നു. പേറ്റന്റ് കാലാവധി അവസാനിക്കുമ്പോള് ഔഷധങ്ങളില് ചില്ലറ മാറ്റം വരുത്തി പേറ്റന്റ് സംരക്ഷണം തുടര്‍ന്നും ഉറപ്പുവരുത്തുന്നത് മരുന്നുകമ്പനികള് അനുവര്‍ത്തിക്കുന്ന ലാഭതന്ത്രമാണ്. അത് അവസാനിപ്പിക്കുന്നതിനാവശ്യമായ ഭേദഗതി മൂന്നാം പേറ്റന്റ് നിയമത്തില് കൊണ്ടുവന്നത് ഒന്നാം യു പി എ ഭരണത്തില് ഇടതുപക്ഷം കൈകൊണ്ട കര്‍ക്കശ നിലപാടിനെ തുടര്‍ന്നാണ്. കോണ്‍ഗ്രസും ഇന്ത്യന് ബ്യൂറോക്രസിയും അത്തരമൊരു ഭേദഗതിയെ നിശിതമായി എതിര്‍ത്തിരുന്നു. ഇടതുപക്ഷത്തിന്റെ ഭേദഗതി നിരാകരിച്ച് അധികാരത്തില് തുടരാനാവില്ലെന്ന യാഥാര്‍ഥ്യമാണ് മനസില്ലാമനസ്സോടെ അത് അംഗീകരിക്കാന് ഒന്നാം യു പി എ സര്‍ക്കാരിനെ നിര്‍ബന്ധിതമാക്കിയത്.\nഔഷധ ഗവേഷണത്തിന് തങ്ങള് ചെലവഴിക്കുന്ന ഭീമമായ തുക തിരിച്ചുപിടിക്കേണ്ടതിനാലാണ് മരുന്നുകള്‍ക്ക് ഉയര്‍ന്നവില ഈടാക്കുന്നതെന്ന ന്യായവാദം അടിസ്ഥാന രഹിതമാണ്. ബഹുരാഷ്ട്ര ഔഷധ കുത്തകകളുടെ വിപണി യു എസും യൂറോപ്പും മാത്രമല്ല. മറിച്ച് ആ രാജ്യങ്ങളിലെ ഔഷധ വിപണി ലോകത്ത് ഏറ്റവും കടുത്ത മാന്ദ്യം നേരിടുന്നവയാണെന്നത് അനിഷേധ്യ വസ്തുതയാണ്. ഔഷധ കമ്പനികളുടെ മുഖ്യവിപണി ഇന്ന് ഇന്ത്യയടക്കം വികസ്വര-അവികസിത രാഷ്ട്രങ്ങളാണ്. അത്തരം കമ്പനികളുടെ ഗവേഷണങ്ങളും ഫീല്‍ഡ്തല പരീക്ഷണങ്ങളും ഏറെയും നടക്കുന്നത് ഈ രാജ്യങ്ങളിലാണ്. അനേകം രോഗികളുടെ മരണത്തിനും മരണതുല്യമായ നരകയാതനയ്ക്കും ഇടയാക്കിയ ഔഷധ പരീക്ഷണങ്ങള് സമീപകാലത്ത് ഇന്ത്യയില് തന്നെ ഉയര്‍ത്തിയ വിവാദങ്ങള് ഓര്‍ക്കുക. ഇന്ത്യയടക്കമുള്ള മൂന്നാം ലോക രാജ്യങ്ങളിലെ ജനങ്ങളെ 'പരീക്ഷണ പന്നി' കളാക്കി മാറ്റിയാണ് ഇത്തരം 'അമൂല്യ ഔഷധങ്ങള്' വികസിപ്പിച്ചെടുക്കുന്നത്. ഇത്തരം പരീക്ഷണങ്ങള്‍ക്ക് ഒന്നാം ലോകരാഷ്ട്രങ്ങള് ഏര്‍പ്പെടുത്തിയിട്ടുള്ള നിയമപരമോ സാമ്പത്തികമോ ആയ നിയന്ത്രണമോ പരിരക്ഷയോ ഇവിടെയില്ല. ആഗോള ഔഷധ കുത്തകകള് യു എസില് നിര്‍മിക്കുന്ന ഔഷധങ്ങളിലെ സജീവ ഘടകങ്ങളില് 80 ശതമാനവും ഇന്ത്യയും ചൈനയുമാണ് ഉല്‍പാദിപ്പിക്കുന്നതെന്നതും പേറ്റന്റ് ചര്‍ച്ചയില് വിസ്മരിക്കപ്പെടാന് പാടില്ല.\nനൊവാര്‍ട്ടിസിനെതിരായ സുപ്രിം കോടതിവിധി ബഹുരാഷ്ട്ര ഔഷധ കുത്തകകള്‍ക്കെതിരായ ഒരു വിജയമാണ്. എന്നാല്, ജീവന്‍രക്ഷാ ഔഷധങ്ങള് താങ്ങാവുന്ന വിലയ്ക്ക് സാര്‍വത്രികമായി ലഭ്യമാക്കുക എന്നത് അനിഷേധ്യമായ ഒരു മനുഷ്യാവകാശ പ്രശ്‌നമാണ്. ഇപ്പോഴത്തെ സുപ്രിംകോടതി വിധി ആ ദിശയില് വളരെ ചെറിയൊരു കാല്‍വെയ്പ്പു മാത്രമാണ്. അര്‍ബുദം, പ്രമേഹം, എയ്ഡ്‌സ് തുടങ്ങി മനുഷ്യജീവന് വെല്ലുവിളി ഉയര്‍ത്തുന്ന പല രോഗങ്ങള്‍ക്കുമുള്ള ഔഷധങ്ങളുമായി ബന്ധപ്പെട്ട നിരവധി പേറ്റന്റ് കേസുകള് ഇന്ത്യയിലെ വിവിധ കോടതികളില് നിലനില്‍ക്കുകയാണ്. വിദേശ നിക്ഷേപ പ്രഹേളികയില് കുടുങ്ങിയിരിക്കുന്ന യു പി എ സര്‍ക്കാരിന്റെ മേല് ഔഷധ കുത്തകകളും പാശ്ചാത്യ സര്‍ക്കാരുകളും കനത്ത സമ്മര്‍ദ്ദം തുടരുക സ്വാഭാവികം. ജീവന്‍രക്ഷാ ഔഷധമെന്നാല് ചികിത്സ ലഭിക്കാതിരുന്നാല് മരണം സംഭവിച്ചേക്കാവുന്ന രോഗങ്ങളുടെ ചികിത്സയ്ക്കുള്ള ഔഷധം എന്ന നിര്‍വചനം ഭരണകൂടം അര്‍ഹിക്കുന്ന ഗൗരവത്തോടെ അംഗീകരിക്കണം. ഔഷധങ്ങളുടെ മേലുള്ള പേറ്റന്റ് നിയമം ജീവനുനേരെയുള്ള വെല്ലുവിളിയും ജീവിക്കാനുള്ള മൗലികാവകാശത്തിന്റെ നിഷേധവുമായി മാറാന് അനുവദിച്ചുകൂട. ദൗര്‍ഭാഗ്യകരമെന്നു പറയട്ടെ നിലവിലുള്ള പേറ്റന്റ് നിയമം ഫലത്തില് ആ നിഷേധമാണ് നിര്‍വഹിക്കുന്നത്. ഉദാരവല്‍ക്കരണമെന്ന ഓമനപ്പേരില് അരങ്ങു തകര്‍ക്കുന്ന കോര്‍പ്പറേറ്റ് കൊള്ളലാഭക്കൊതിയുടെ ഈ കാലഘട്ടത്തില് പഴഞ്ചനെന്നും പ്രാകൃതമെന്നും അധിക്ഷേപിക്കപ്പെട്ടേക്കാവുന്ന പ്രതിവിധി മാത്രമെ നമുക്ക് മുമ്പിലുള്ളു. ജീവിക്കാനുള്ള മനുഷ്യന്റെ മൗലികാവകാശം സംരക്ഷിക്കപ്പെടണമെങ്കില് ഔഷധ ഗവേഷണം, പരീക്ഷണം, ഉല്‍പാദനം, വിലനിര്‍ണയം എന്നിവയെല്ലാം പൊതു നിയന്ത്രണത്തിലാക്കുക എന്നതാണ് അത്.


കലണ്ടറിൽ ഫെബ്രുവരി മാസത്തിന് പല പ്രത്യേകതകളുണ്ട്. മറ്റുള്ള മാസങ്ങൾക്കൊക്കെ മുപ്പതോ അതിന് മേലോ ദിവസങ്ങളുള്ളപ്പോൾ, ഫെബ്രുവരിക്ക് മാത്രം ആ ഭാഗ്യമില്ല. ലീപ്പ് ഇയർ വരുന്ന വർഷങ്ങളിൽ പോലും ആ മാസത്തിന് ഒരക്കം കൂട്ടാനേ സാധിക്കുന്നുള്ളു. മുപ്പത് തികയുന്നില്ല. പക്ഷേ, കേരളത്തെ സംബന്ധിച്ചിടത്തോളം ഇപ്പോൾ ഏറ്റവും സജീവമായ മാസം ഫെബ്രുവരിയാണ്.\nഫെബ്രുവരിയുടെ പ്രത്യേകതകൾ പലതാണ്. മഞ്ഞും തണുപ്പുംമാറി, വേനലിന്റെ ആധിക്യത്തിന് തുടക്കമിടുന്നത് ഫെബ്രുവരിയിലാണ്. സ്‌കൂൾ കോളേജ് വിദ്യാർത്ഥികൾക്കാണെങ്കിൽ വർഷാന്ത്യപരീക്ഷയ്‌ക്കുള്ള തയ്യാറെടുപ്പുകൾ നടത്തേണ്ടത് ഈ മാസത്തിലാണ്. ഈ വർഷമാകട്ടെ അടുത്ത് തന്നെ വരാൻപോകുന്ന തിരഞ്ഞെടുപ്പിന് മുന്നോടിയായി രാഷ്‌ട്രീയ പാർട്ടികളെല്ലാം ഉണർന്നു പ്രവർത്തിക്കാനുള്ള ഒരുക്കങ്ങളും ഈ മാസത്തിൽ നടക്കുന്നു.\nപക്ഷേ രാഷ്‌ട്രീയ പാർട്ടികളെ സംബന്ധിച്ചിടത്തോളം അവരുടെ നടപടികൾ ഫെബ്രുവരിയിലെ എല്ലാ പ്രത്യേകതകളും കളഞ്ഞു കുളിക്കുന്നു. അവർ മാറി മാറി നടത്തുന്ന കേരള പര്യടനങ്ങൾ മാത്രം ശ്രദ്ധിച്ചാൽ മതി, ഇതെല്ലാം ബോദ്ധ്യമാവും.\nഈ നാടിനെ ഐശ്വര്യപൂർണ്ണവും സമ്പന്നവുമാക്കിയേ ഒക്കൂ എന്നവാശിയാണ് ഇപ്പോൾ നടക്കുന്ന ജാഥകളുടെ ലക്ഷ്യമെത്രെ. സമാധാനന്തരീക്ഷം നിലനിർത്തണമെന്ന വിളംബരമാണ് ഈ പര്യടനങ്ങളിലുടനീളം കാണുന്നത്. സാധാരണ രാഷ്‌ട്രീയ പാർട്ടികൾ ജാഥകൾ നടത്തുന്നത് അധികവും പ്രതിപക്ഷത്തായിരിക്കുമ്പോഴാണ്. ഭരണകക്ഷിയുടെ ചെയ്‌തികളിലേതെങ്കിലും ഒന്നിനെ എതിർത്തുകൊണ്ടുള്ള ജാഥയായിരിക്കും നടത്തുക. തുടർന്ന് ഹർത്താൽ, പണിമുടക്ക്, പിക്കറ്റിംഗ്. പക്ഷേ പൊതു തിരഞ്ഞെടുപ്പ് അടുത്തതുകൊണ്ടാവും ഭരണപക്ഷത്തുള്ളവരും കക്ഷികൾ തിരിഞ്ഞ് ജാഥനടത്തുകയാണ്. ഇവിടെ ഭരണപ്രതിപക്ഷകക്ഷികൾ ചേരിതിരിഞ്ഞ് ഒറ്റക്കെട്ടായിട്ടല്ല, ജാഥകൾ നടത്തുന്നുവെന്നത്‌കൊണ്ട് അവരുടെ രാഷ്‌ട്രീയോദ്ദേശ്യം നാട്ടിലെ ഏതെങ്കിലും പ്രശ്‌നം പരിഹരിക്കാനല്ല എന്നത് വ്യക്തമാവുന്നുണ്ട്, പൊതുതെരഞ്ഞെടുപ്പിനെ മുന്നിൽ കണ്ടുകൊണ്ടുള്ള ശക്തി പ്രകടനവും പൊതു സമ്മേളനവും നടത്തി തങ്ങളുടെ മേൽക്കൈ പ്രകടിപ്പിക്കാനുള്ള യത്നം.\nനവകേരളയാത്ര - ‘സുരക്ഷിത കേരളം, ഐശ്വര്യസമ്പൂർണ്ണം-’ പ്രധാനപാർട്ടികളിലൊന്നിലെ ബാനറിൽ ഇതൊക്കെയാണ് തെളിഞ്ഞുവരുന്നത്. ‘ജനകീയയാത്ര’ എന്നാണ് വേറൊരു കൂട്ടരുടെ ജാഥയിലെ ബാനറിൽ വരുന്നത്. കേരള രക്ഷാമാർച്ച് - പ്രതിപക്ഷത്തെ പ്രമുഖ പാർട്ടിയുടെ ജാഥയ്‌ക്ക് ആ പേരാണിട്ടിരിക്കുന്നത്. അഖിലേന്ത്യാകക്ഷിയായിട്ടും ഇനിയും കേരളത്തിൽ അക്കൗണ്ട് തുറക്കാൻ പറ്റാത്ത പ്രമുഖകക്ഷിയുടെ ജാഥയ്‌ക്ക് നൽകിയ പേര് ‘പരിവർത്തന ജാഥ’ എന്നാണ്. അഖിലേന്ത്യാകക്ഷി എന്നവകാശപ്പെടുന്നുണ്ടെങ്കിലും കേരളത്തിലെ ഒന്നോ രണ്ടോ ജില്ലകളിൽ മാത്രം ഒതുങ്ങുന്ന ഒരു പ്രതിപക്ഷ പാർട്ടി കേരളദുർഭരണത്തിനെതിരെ നടത്തുന്ന ജാഥയ്‌ക്കും ‘കേരള വിമോചനയാത്ര’ എന്നാണ് നൽകിയ പേര്. ഭരണമുന്നണിയിലും പ്രതിപക്ഷമുന്നണിയിലും കയറിപ്പറ്റാൻ ശ്രമിച്ച് പരാജയമടഞ്ഞ ഒരു പാർട്ടിയും ഒരു യാത്ര നടത്തുന്നു.‘ ഹർത്താൽ രഹിതയാത്ര -! ഇനിയുമുണ്ട് പ്രാദേശിക പാർട്ടികൾ - രണ്ടു മുന്നണിയിലും പെട്ടവർ. അവയിൽ ചിലതെങ്കിലും പിളരുന്തോറും വളരുകയും വളരുന്തോറും പിളരുകയും എന്ന ഫിലോസഫിയിൽ വിശ്വസിക്കുന്ന സങ്കുചിത മനസ്ഥിതിയുള്ള നേതൃത്വം കൊണ്ടുനടക്കുന്ന പാർട്ടികളാണ്. പാർട്ടിപിളർന്ന് വേറൊന്ന് രൂപീകരിക്കുമ്പോൾ പാർട്ടിയുടെ പേരിന്റെ കൂടെ നേതാവിന്റെ ഇനിഷ്യൽ ബ്രാക്കറ്റിലാക്കി സ്വന്തമാക്കാൻ വെമ്പുന്നവർ. അവരും ഓരോരോ പേരിൽ യാത്രനടത്തുകയാണ്. എല്ലാ മാർച്ചുകളും നടക്കുന്നത് ഫെബ്രുവരിയിൽ. അധികാരത്തിൽ കയറിപ്പറ്റാനുള്ള തത്രപ്പാടിന് മുന്നോടിയായി നടത്തുന്ന ഈ യാത്രയ്‌ക്ക് വേണ്ടിവരുന്ന സംഖ്യ - കവലകൾതോറും പോസ്‌റ്ററും ഫ്ലെക്‌സ് ബോർഡുകളും - പലതും വർണ്ണോജ്ജ്വലവും കൊടിതോരണങ്ങൾ കൊണ്ടലങ്കരിച്ചത് - ലക്ഷങ്ങൾ ചിലവിടുന്ന ഈ ബാനറുകൾക്കും ബോർഡുകൾക്കും - ഇതിനൊക്കെയുള്ള പണം എവിടെ നിന്ന് കിട്ടുന്നു?. സാധാരണക്കാരിൽ നിന്നും പാർട്ടി അനുഭാവികളിൽ നിന്നും പിരിഞ്ഞുകിട്ടുന്ന സംഖ്യയ്‌ക്ക് പരിമിതിയുണ്ട്. ആ വശം ആലോചിക്കുമ്പോഴാണ് അവിശുദ്ധ മാർഗ്ഗത്തിൽക്കൂടിയാണ് ഈ ആർഭാടത്തിന്‌വേണ്ടി പണം സ്വരൂപിച്ചിരി‍്‌ക്കുന്നതെന്ന് ബോദ്ധ്യമാവുന്നത്. ലാൻഡ്‌മാഫിയ, മണൽമാഫിയ, അനധികൃത മദ്യവ്യാപാരമുൾപ്പെടെയുള്ള എല്ലാ അംഗീകൃതവും അല്ലാത്തതുമായ വ്യാപാരവ്യവസായ സ്‌ഥാപനങ്ങളിൽ നിന്നും കേന്ദ്രങ്ങളിൽ നിന്നും പിരിച്ചെടുക്കുന്നതുക - ഈ തുകയിൽ ഒരു ഭാഗമെങ്കിലും അവർ ലക്ഷ്യമിടുന്ന കാര്യങ്ങൾക്കായി ചിലവിട്ടിരുന്നെങ്കിൽ! ഇവരുടെയൊക്കെ യാത്രയ്‌ക്ക് ഒറ്റലക്ഷ്യമേയുള്ളു. അധികാരത്തിൽ കയറിപ്പറ്റുക - അല്ലെങ്കിൽ ഉള്ള അധികാരം നിലനിർത്തുക - അധികാരത്തിൽ പങ്കാളികളായാൽ മാത്രമേ പല പദ്ധതികൾക്കുവേണ്ടി വിവിധ ഏജൻസികൾ വഴി ഖജനാവിലെ പണം സ്വന്തം കൈകളിൽക്കൂടി കടന്നുപോകാനുള്ള മാർഗ്ഗം ലഭിക്കുകയുള്ളു. ചിലവിടേണ്ട തുകയുടെ നേർപകുതിപോലും ഈ പദ്ധതികൾക്കൊന്നും ലഭ്യമാവുന്നില്ല എന്നതാണ് വസ്‌തുത.\nകടക്കെണിമൂലമുള്ള കർഷകരുടെ അത്‌മഹത്യ, ഭൂമാഫിയയുടെ നീരാളിപ്പിടുത്തം, കുടിവെള്ളത്തിനുവേണ്ടിയുള്ള നെട്ടോട്ടം, നനഞ്ഞുചോരുന്നതും പഴക്കം ചെന്നതുമായ വിദ്യാഭ്യാസ സ്‌ഥാപനങ്ങൾ, അടഞ്ഞുകിടക്കുന്ന തൊഴിൽ ശാലകൾ, വ്യവസായസ്‌ഥാപനങ്ങൾ ഇതിനിടയിൽ ടൂറിസം മാത്രമുണ്ട് കൊട്ടിഘോഷിക്കാൻ പറ്റിയ ഒരേ ഒരു മേഖല, പക്ഷേ, അവിടെയും കയ്യിൽ സമ്പാദ്യമുള്ളവർക്ക് മാത്രമേ കടന്നുചെല്ലാനാവൂ എന്നതാണ് വസ്‌തുത. ക്രമസമാധാനം പാടെതകർന്ന അവസ്‌ഥയിൽ മനുഷ്യജീവന് അലഞ്ഞ് തിരിഞ്ഞു നടക്കുന്ന നായയുടെ വിലപോലുമില്ല എന്നതാണ് ഭീകരമായ സത്യം.\nഈ സ്‌ഥിതി വിശേഷം നിലനിൽക്കണം എന്നതാണ് ഈ പര്യടനജാഥകൾ നടത്തുന്നവരുടെയും ഉള്ളിലിരുപ്പ്. എങ്കിൽ മാത്രമേ കോടിക്കണക്കിനുള്ള പണം ഈ കെടുതികളാക്കെ പരിഹരിക്കാനെന്ന വ്യാജേന പലപല പദ്ധതികൾക്കായി പലപല ഏജൻസികൾവഴി കൈമറിയുകയുള്ളു. ഫെബ്രുവരിയിൽ നടത്തൂന്ന ഈ വികസന മാർച്ചുകളുടെ ലക്ഷ്യം എങ്ങനെയും അധികാരത്തിൽ പങ്കുപറ്റാനുള്ള യത്‌നം സാദ്ധ്യമാക്കുക എന്നതാണ്. ജനങ്ങളുടെ സ്വത്തിനും ജീവനും രക്ഷനൽകാൻ പ്രാപ്‌തമല്ലാത്ത ഈ മാർച്ചുകൾ നിസ്സംഗമായി നോക്കിക്കാണാനേ പൊതുജനത്തിനാവുന്നുള്ളു. പ്രതികരണശേഷി നഷ്‌ടപ്പെട്ട പൊതുജനം ഉള്ളിടത്തോളം കാലം മാർച്ചുകൾ ഇനിയുമുണ്ടാകും.


മയക്കുമരുന്ന് കേസ് പ്രതി നിയാസിന്റെ സിനിമാബന്ധങ്ങള്‍ക്ക് കൂടുതല് തെളിവുകള്; നിയാസ് ടൊവിനോ ചിത്രത്തിലെ വില്ലന് | Reporter Live\nമയക്കുമരുന്ന് കേസ് പ്രതി നിയാസിന്റെ സിനിമാബന്ധങ്ങള്‍ക്ക് കൂടുതല് തെളിവുകള്; നിയാസ് ടൊവിനോ ചിത്രത്തിലെ വില്ലന്\nBy Web Desk\tSeptember 8, 2020 12:51 pm A+ A-\nബംഗളൂരു മയക്കുമരുന്നുകേസുമായി ബന്ധപ്പെട്ട് ഇന്നലെ പൊലീസ് പിടിയിലായ നിയാസിന് മലയാള സിനിമയുമായി അടുത്ത ബന്ധമുണ്ടെന്ന് വ്യക്തമാക്കുന്ന കൂടുതല് തെളിവുകള് പുറത്ത്. സിനിമാമേഖലയില് നിരവധിപേരുമായി അടുത്ത സൗഹൃദമുണ്ടായിരുന്ന മുഹമ്മദ് നിയാസ് ചില സിനിമകളില് ചെറിയ വേഷങ്ങളില് അഭിനയിച്ചിട്ടുമുണ്ട്. ടൊവിനോ തോമസ് നായകനായ കല്‍ക്കി എന്ന ചിത്രത്തില് നിയാസ് ഒരു നെഗറ്റീവ് റോളില് എത്തിയിരുന്നു. ടൊവിനോ തോമസിന് ഒപ്പം നില്‍ക്കുന്ന ചിത്രം നിയാസ് ഫേസ് ബുക്കില് അപ് ലോഡ് ചെയ്തിട്ടുണ്ട്. നടി സജ്ജന ഗില്‍റാണിയുമായും നിയാസിന് അടുത്ത ബന്ധമുണ്ടന്ന് അന്വേഷണ ഉദ്യോഗസ്ഥര് കണ്ടെത്തി. എറണാകുളം സ്വദേശിയായ നിയാസ് അഞ്ച് വര്‍ഷമായി ബാംഗ്ലൂരില് സ്ഥിരതാമസമാക്കി വരികയാണ്.\nഅതേസമയം കേസുമായി ബന്ധപ്പെട്ട് കന്നട സിനിമാതാരം സഞ്ജന ഗല്‍റാണിയെ സെന്‍ട്രല് പൊലീസ് കസ്റ്റഡിയിലെടുത്തു. നടി രാഗിണി ദ്വിവേദിയുടെ അറസ്റ്റിന് പിന്നാലെ കേസന്വേഷണം സിനിമാതാരങ്ങളിലേക്ക് നീളുകയാണെന്ന് റിപ്പോര്‍ട്ടുകളുണ്ടായിരുന്നു. ഇന്നലെ ചോദ്യംചെയ്യലിന് ഹാജരാകാന് അന്വേഷണസംഘം സഞ്ജനയ്ക്ക് നിര്‍ദേശം നല്‍കിയിരുന്നു. ഇതിന് താരം തയ്യാറാകാത്തതിനെത്തുടര്‍ന്ന് സെന്‍ട്രല് ക്രൈംബ്രാഞ്ച് ഉദ്യോഗസ്ഥര് നേരിട്ടെത്തി ഇവരെ കസ്റ്റഡിയിലെടുക്കുകയായിരുന്നു. സഞ്ജനയുടെ വീട്ടില് ക്രൈംബ്രാഞ്ച് പരിശോധന തുടരുകയാണ്. മൂന്നുമണിക്കൂറുകള്‍ക്ക് മുന്‍പാണ് ക്രൈംബ്രാഞ്ച് പരിശോധന ആരംഭിച്ചത്.\nകേസുമായി ബന്ധപ്പെട്ട് മുന്‍പ് പിടിയിലായ ഇന്ദ്രജിത്ത് ലങ്കേഷിന്റെ മൊഴിയുടെ അടിസ്ഥാനത്തിലാണ് കേസന്വേഷണം സഞ്ജനയ്ക്കും രാഗിണിക്കും നേരെ നീണ്ടത്. കേസില് മുന്‍പ് രാഗിണിയുടെ സുഹൃത്തായ രവിശങ്കര് പൊലീസ് പിടിയിലായിരുന്നു.\nAlso Read:- “ലക്ഷ്മിയുമായുള്ള ബന്ധം അവസാനിപ്പിക്കുകയാണെന്ന് ബാലഭാസ്‌കര് കരഞ്ഞുപറഞ്ഞിരുന്നു, ഷോയ്ക്കിടയില് സമ്മര്‍ദ്ദം താങ്ങാനാകാതെ വിങ്ങിയിട്ടുണ്ട്”; ബാലുവിന്റെ കസിന് പ്രിയ വേണുഗോപാല്


ഗ്രീസ്മാന്റെ ബാഴ്‌സയിലേക്കുള്ള വരവ് ഗുണമോ ദോഷമോ?\nട്രാന്‍സ്ഫര് വിപണിയില് ഈ സീസണില് 326 ദശലക്ഷം ഡോളര് ബാഴ്‌സലോണ മുടക്കുമെന്നാണ് റിപ്പോര്‍ട്ടുകള്\n16 May, 2019 at 10:49 AM\nഅന്റോണിയോ ഗ്രീസ്മാന് അത്‌ലറ്റികോ മാഡ്രിഡില് നിന്നും ബാഴ്‌സലോണയിലേക്ക് വരുന്നുവെന്നതാണ് ക്ലബ് ഫുട്‌ബോളിലെ ഏറ്റവും ചൂടേറിയ വാര്‍ത്ത. അത്‌ലറ്റികോ മാഡ്രിഡിലെ അഞ്ച് വര്‍ഷം നീണ്ട കരിയറിന് ശേഷം ഏകദേശം 980 കോടി രൂപക്ക് ബാഴ്‌സലോണ ഗ്രീസ്മാനെ വാങ്ങുന്നുവെന്നാണ് റിപ്പോര്‍ട്ടുകള്. ഗ്രീസ്മാന്റെ ഈ കൂടുമാറ്റം ബാഴ്‌സലോണ നടത്തുന്ന വലിയ ചൂതുകളിയായേക്കാമെന്നും റിപ്പോര്‍ട്ടുകളുണ്ട്.\nട്രാന്‍സ്ഫര് വിപണിയില് ഈ സീസണില് 326 ദശലക്ഷം ഡോളര് ബാഴ്‌സലോണ മുടക്കുമെന്നാണ് റിപ്പോര്‍ട്ടുകള്. അതിലൊന്ന് മാത്രമാണ് 140 മില്യണ് ഡോളറിന്റെ ഗ്രീസ്മാന്റെ കൂടുമാറ്റം. അയാക്‌സിലെ മധ്യനിരതാരം ഡി ജോങ് 96 മില്യണ് ഡോളറിനാണ് ബാഴ്‌സലോണ വാങ്ങിയത്. ഇതിന്റെ നടപടിക്രമങ്ങള് ജൂലൈയില് പൂര്‍ത്തിയാകും. ഡി ജോങിനൊപ്പം കളിക്കുന്ന മാത്തിസ് ഡി ലൈറ്റും ബാഴ്‌സലോണയിലേത്തുമെന്ന് റിപ്പോര്‍ട്ടുകളുണ്ട്.\n— AtlÃ©tico de Madrid (@atletienglish) May 14, 2019\nബാഴ്‌സലോണ കോച്ച് ഏണസ്‌റ്റോ വാല്‍വെര്‍ദെ നടത്തുന്ന വലിയ ചൂതുകളിയാണ് ഗ്രീസ്മാനെ ടീമിലെത്തിക്കുന്നതെന്ന ആരോപണവും ഉയര്‍ന്നു കഴിഞ്ഞു. മുന്‍നിരക്കാര്‍ക്ക് പിന്നില് കളിമെനയാന് മെസിയുള്ളപ്പോള് അതേ റോളില് കളിക്കുന്ന ഗ്രീസ്മാനെ എങ്ങനെ ബാഴ്‌സനിരയില് ഉള്‍ക്കൊള്ളിക്കുമെന്നതാണ് പ്രധാന ചോദ്യം.\nവാല്‍വെര്‍ദെക്കു കീഴില് ബാഴ്‌സ സ്ഥിരമായി ഇറങ്ങാറുള്ള 4-4-2 പൊസിഷനില് ലൂയി സുവാരസിന് പിന്നില് മെസിയാണ് കളി മെനയുന്ന സ്ഥാനത്തുള്ളത്. ഗ്രീസ്മാന്റെ വരവ് ബാഴ്‌സ ടീമിന്റെ തന്ത്രങ്ങളില് പോലും മാറ്റങ്ങള് വന്നേക്കാം. സുവാരസും ഡെംബലയും അടക്കമുള്ള ബാഴ്‌സയിലെ സൂപ്പര് താരങ്ങള്‍ക്ക് പോലും ഗ്രീസ്മാന്റെ വരവോടെ അന്തിമ ഇലവനില് സ്ഥാനം ലഭിക്കുമെന്ന ഉറപ്പില്ലാത്ത നിലയാണുള്ളത്.\n28കാരനായ ഗ്രീസ്മാനെ ഇത്രയും വലിയ തുകയ്ക്ക് ടീമിലെത്തിക്കുന്നത് ക്ലബിന് നഷ്ടക്കച്ചവടമായേക്കുമെന്ന മുന്നറിയിപ്പുകളും ഉയരുന്നുണ്ട്. അതേസമയം മെസിയില് വലിയ തോതില് ആശ്രയിക്കുന്നുവെന്ന യാഥാര്‍ഥ്യം മനസിലാക്കിയാണ് ക്ലബിന്റെ നീക്കമെന്നും സൂചനയുണ്ട്. ബാഴ്‌സലോണയുടെ ബുദ്ധികേന്ദ്രവും കാലുകളും ഇപ്പോഴും മെസി തന്നെയാണ്. കഴിഞ്ഞ സീസണില് ബാഴ്‌സലോണ നേടിയ 54 ശതമാനം ഗോളുകളും മെസി നേടിയതോ മെസി ഒരുക്കികൊടുത്തതോ ആയിരുന്നു. ഗ്രീസ്മാന്റെ വരവ് മെസിയുടെ ജോലിഭാരം കുറക്കുമെങ്കില് അത് ബാഴ്‌സലോണക്ക് വലിയ അനുഗ്രഹമാവുകയും ചെയ്യും.


honda activa 20th anniversary edition: ആക്ടിവയുടെ തേരോട്ടം 20 വർഷം തികച്ചു, ആനിവേഴ്സറി എഡിഷനുമായി ഹോണ്ട - honda celebrates 20 years of activa, launches 20th anniversary edition at rs 66,816 | Samayam Malayalam\nhonda celebrates 20 years of activa, launches 20th anniversary edition at rs 66,816\nKen Sunny | Samayam Malayalam | Updated: 27 Nov 2020, 02:28:00 PM\nകഴിഞ്ഞ രണ്ട് ദശാബ്ദത്തിൽ2കോടിയിലധികം ആക്ടിവകളാണ് ഹോണ്ട ഇന്ത്യയിൽ വിറ്റഴിച്ചത്.\n20 വർഷം മുൻപാണ് ഹോണ്ട തങ്ങളുടെ അത്ഭുതക്കുട്ടി ആക്ടിവയെ ഇന്ത്യയിലവതരിപ്പിച്ചത്. പിന്നീടങ്ങോട്ട് സാക്ഷ്യം വഹിച്ചത് ഒരു വിപ്ലവമാണ്. സ്കൂട്ടർ എന്ന വാഹനത്തിന്റെ പര്യായം ആയി മാറി ആക്ടിവ. കഴിഞ്ഞ രണ്ട് ദശാബ്ദത്തിൽ2കോടിയിലധികം ആക്ടിവകളാണ് ഹോണ്ട ഇന്ത്യയിൽ വിറ്റഴിച്ചത്. ഈ നേട്ടം ആഘോഷിക്കാൻ ഹോണ്ട ആക്ടിവയുടെ 20-മത് ആനിവേഴ്സറി എഡിഷൻ വില്പനക്കെത്തിച്ചു.\nജനുവരിയിൽ ഹോണ്ട അവതരിപ്പിച്ചത് ആക്ടിവ 6ജി അടിസ്ഥാനമാക്കിയാണ് ആക്ടിവ ആനിവേഴ്സറി എഡിഷൻ തയ്യാറാക്കിയിരിക്കുന്നത്. ആക്ടിവ 6ജി പോലെ തന്നെ സ്റ്റാൻഡേർഡ്, ഡീലക്‌സ് എന്നിങ്ങനെ രണ്ട് പതിപ്പുകളിൽ ആനിവേഴ്സറി എഡിഷൻ ലഭ്യമാണ്. സ്റ്റാൻഡേർഡ് മോഡലിന് 66,816 രൂപയും ഡീലക്‌സ് മോഡലിന് 68,316 രൂപയുമാണ് എക്‌സ്-ഷോറൂം വില. ആക്ടിവ 6ജിയുടെ വിലയുമായി താരതമ്യം ചെയ്യുമ്പോൾ ആനിവേഴ്സറി എഡിഷൻ മോഡലിന് 1,500 രൂപ കൂടുതലാണ്.\nആനിവേഴ്സറി എഡിഷൻ ആക്ടിവ 6ജി മാറ്റ് മെച്യുർ ബ്രൗൺ, പേൾ നെറ്റ്സ്റ്റാർ ബ്ലാക്ക് എന്നിങ്ങനെ രണ്ട് എക്‌സ്‌ക്‌ളൂസീവ് നിറങ്ങളിലാണ് അവതരിപ്പിച്ചിരിക്കുന്നത്. സാധാരണ ആക്ടിവ 6ജിയിൽ സിൽവർ നിറത്തിലുള്ള ഗ്രബ് റെയിൽ ആണെങ്കിൽ ആനിവേഴ്സറി എഡിഷൻ ആക്ടിവ 6ജിയിൽ ബോഡി കളറിൽ തന്നെയാണ് ഗ്രാബ് റെയിൽ.\nഎപ്രോൺ മുതൽ ടെയിൽ ലാംപ് വരെ നീളുന്ന ഗോൾഡൻ, സിൽവർ നിറങ്ങളിലുള്ള ഗ്രാഫിക്സ് ആണ് ആനിവേഴ്സറി എഡിഷൻ മോഡലിനെ വ്യത്യസ്തമാക്കുന്ന മറ്റൊരു ഘടകം. മുൻപിൽ മധ്യഭാഗത്തായി പ്രത്യേകം തയ്യാറാക്കിയ ലോഗോ, വശങ്ങളിലെ ആക്ടിവ ബാഡ്ജിങ്ങിന് ഗോൾഡൻ നിറം എന്നിവയാണ് ആനിവേഴ്സറി എഡിഷൻ ആക്ടിവ 6ജിയുടെ മറ്റുള്ള പ്രത്യേകതകൾ. പല സ്കൂട്ടർ ഭാഗങ്ങളും കറുപ്പിൽ പൊതിഞ്ഞു ലുക്ക് വർദ്ധിപ്പിച്ചിട്ടുണ്ട്. പേൾ നെറ്റ്സ്റ്റാർ ബ്ലാക്ക് നിറത്തിലുള്ള ആനിവേഴ്സറി എഡിഷൻ ആക്ടിവ 6ജിയ്ക്ക് ടാൻ ബ്രൗൺ നിറത്തിലുള്ള സീറ്റും, ഫ്ലോർബോർഡുമാണ്.\n109.19 സിസി സിംഗിൾ-സിലിണ്ടർ എൻജിൻ ആണ് ആക്ടിവ 6ജി ആനിവേഴ്സറി എഡിഷനിലും. ഫ്യുവൽ ഇൻജെക്ഷൻ സാങ്കേതിക വിദ്യ കൂട്ടിച്ചേർത്തു ബിഎസ്6 നിയമങ്ങൾക്കനുസരിച്ചു പരിഷ്കരിച്ച ഈ എൻജിൻ, 8,000 ആർ‌പി‌എമ്മിൽ 7.68 ബിഎച്ച്പി പവറും 5,250 ആർ‌പി‌എമ്മിൽ 8.79 എൻ‌എം പീക്ക് ടോർക്കുമാണ് നിർമ്മിക്കുന്നത്. ജനുവരി വരെ വില്പനയിലുണ്ടായിരുന്ന ആക്ടിവ 5ജിയുമായി താരതമ്യം ചെയ്യുമ്പോൾ പവറും ടോർക്കും യഥാക്രമം 0.3 ബിഎച്ച്പിയും 0.3 എൻഎമ്മും കുറഞ്ഞിട്ടുണ്ട്. അതെ സമയം ആക്ടിവ 5ജിയെക്കാൾ 10 ശതമാനം ഇന്ധനക്ഷമത കൂടുതലാണ് പുതിയ ആക്ടിവ 6ജിയ്ക്ക് എന്ന് ഹോണ്ട അവകാശപ്പെടുന്നു.\nമൾട്ടി-ഫങ്ക്ഷൻ ഇഗ്നിഷൻ കീ, ACG സൈലന്റ് സ്റ്റാർട്ടർ മോട്ടോർ, എഞ്ചിൻ സ്റ്റാർട്ട്-സ്റ്റോപ്പ് സ്വിച്ച്, സീറ്റ് പോകാതെ ഇന്ധനം നിറയ്ക്കാൻ സഹായിക്കുന്ന എക്‌സ്‌റ്റേർണൽ ഫ്യുവൽ ഫില്ലർ ക്യാപ്, കൂടിയ 18 ലിറ്റർ അണ്ടർ സീറ്റ് സ്റ്റോറേജ് സ്പേസ് എന്നിവ പുതിയ ആക്ടിവ 6ജിയിൽ ഹോണ്ട കൂട്ടിച്ചേർത്തിട്ടുണ്ട്. ഇവയെലാം ആനിവേഴ്സറി എഡിഷന്റെയും ഭാഗമാണ്.\nഓറഞ്ച് എംമ്പർ, മെറ്റല്ലോ സിൽവർ; റോയൽ എൻഫീൽഡ് ക്ലാസിക് 350യ്ക്ക് പുതുനിറങ്ങൾ ആര്‍ട്ടിക്കിള് ഷോ\nഹോണ്ട ആക്ടിവ Honda activa special edition Honda activa anniversary edition honda activa 6g price honda activa 6g honda activa 20th anniversary edition\nWeb Title : honda celebrates 20 years of activa, launches 20th anniversary edition at rs 66,816


പ്രണയലേഖനം എങ്ങിനെ എഴുതണം… - Boolokam\nHome Boolokam പ്രണയലേഖനം എങ്ങിനെ എഴുതണം…\nപ്രണയലേഖനം എങ്ങിനെ എഴുതണം…\nപ്രണയലേഖനം എങ്ങിനെ എഴുതണം….\n“നീയെനിക്കൊരു പ്രേമലേഖനം എഴുതണം…”\nഅടുത്ത് കണ്ടുമുട്ടിയ ഒരു കാമുകി കാമുകനോടോ തിരിച്ചോ ആവശ്യപ്പെട്ടതാണ്, 18 വർഷമായി വിവാഹം കഴിഞ്ഞു കൂടെ താമസിക്കുന്ന എന്നോട് ഗോമതി കഴിഞ്ഞ ആഴ്ച ആവശ്യപ്പെട്ടതാണ്.\nസംഭവം ഞാൻ ഫേസ്ബുക്കിൽ കുറെ എഴുതിയിട്ടുണ്ടെങ്കിലും വീട്ടിൽ എൻ്റെ റൊമാൻസ് ഒക്കെ കണക്കാണ്. പ്രണയം പ്രകടിപ്പിക്കാൻ മസിലു പിടിക്കുന്ന ശരാശരി ഒരു മലയാളി പുരുഷൻ മാത്രമാണ് ഞാൻ, എന്നാൽ ജീവിതത്തിൽ എപ്പോഴും പ്രണയത്തിൽ കുളിച്ചു നിൽക്കാൻ ആഗ്രഹിക്കുന്ന ഒരാളെയാണ് എനിക്ക് പങ്കാളിയായി കിട്ടിയിരിക്കുന്നത്. പ്രേമലേഖനം എഴുതാൻ പോയിട്ട് മുഖത്ത് നോക്കി എനിക്ക് നിന്നെ ഇപ്പോഴും ഇഷ്ടമാണ് എന്ന് പറയാൻ പോലും ചളിപ്പ് തോന്നുന്ന ഒരു തരം ജീവി : ശരാശരി മലയാളി ഭർത്താവ്.\nവിവാഹത്തിന് മുൻപും പ്രണയം പ്രകടിപ്പിക്കുന്നതിൽ അവൾ തന്നെയായിരുന്നു മുന്നിൽ. പ്രേമത്തെ കുറിച്ച് വാചകം കുറെ അടിക്കും എങ്കിലും പ്രണയം തുറന്നു പ്രകടിപ്പിക്കാൻ യഥാർത്ഥത്തിൽ പെണ്ണുങ്ങളാണ് മുന്നിൽ, ഒന്നുകിൽ അവർ നേരിട്ട് പറയും, ഇല്ലെങ്കിൽ ആണിനെ കൊണ്ട് പ്രൊപ്പോസ് ചെയ്യിക്കാൻ ഉള്ള വഴികൾ ഒക്കെ അവർക്കറിയാം..\n“നിനക്ക് ശരിക്കും അമേരിക്കയ്ക്ക് പോണോ, ഇവിടെ തന്നെ നിന്നാൽ പോരെ” എന്ന് അടുത്ത സുഹൃത്തായ ഒരു പെൺകുട്ടി ചോദിക്കുമ്പോൾ അതിൽ സൗഹൃദം മാത്രമല്ല എന്ന് മനസിലാക്കാൻ മാത്രം ബുദ്ധി എനിക്കുണ്ടായിരുന്നത് ഭാഗ്യം.\n“നീ ശരിക്കും എന്താണ് പറയാൻ വരുന്നത്, തുറന്നു പറയൂ” എന്ന് ഒരു ചൂണ്ട ഞാൻ ഇട്ടു കൊടുത്തു.\n“എനിക്ക് നിന്നെ ഇഷ്ടമാണ്..” എന്ന് ധൈര്യത്തോടെ തുറന്നു പറയാൻ അവൾക്ക് വലിയ മടിയുണ്ടായില്ല.\nഅങ്ങിനെ അവളാണ് എന്നെ ആദ്യമായി പ്രൊപ്പോസ് ചെയ്തത്. അതുവരെ ലോക തെണ്ടിയായി ജീവിച്ച എൻ്റെ ജീവിതം വഴിതിരിച്ചു വിട്ട ഒരു ഫോൺ കോൾ ആയിരുന്നു അത്.\nഎൻ്റെ വീട്ടിൽ ഞാൻ കണ്ടുവന്ന ഭാര്യാഭർതൃ ബന്ധത്തിൻറെ പ്രശ്നങ്ങൾ ആണോ എന്തോ, ഒരു കുടുംബ ജീവിതത്തിനു പറ്റിയ മെറ്റീരിയൽ ആയിരുന്നില്ല ഞാൻ. സിനിമയ്ക്ക് പോകുന്നതും, ടൂർ പോകുന്നത് പോലും ഞാൻ ഒറ്റക്കായിരുന്നു.\nആണും പെണ്ണും തമ്മിൽ ഒരുമിച്ച് താമസിച്ച് കുട്ടികളെ വളർത്തി വലുതാക്കി പരസ്പരം ഊന്നുവടികളായി നിന്ന് മരണം വരെ ഒരുമിച്ച് കഴിയുന്ന കടുംബ വ്യവസ്ഥയുടെ സങ്കീർണതകൾ ഒന്നും അറിയാതെയാണ് ഞാനും അവളും വിവാഹം കഴിച്ചത്. ഒരു മിശ്ര, പ്രണയ വിവാഹത്തിൽ ഏറ്റവും പ്രാധാന്യം ഇല്ലാത്ത കാര്യം വിവാഹം മാത്രമാണ്, അത് കഴിഞ്ഞുള്ള ജീവിതമാണ് ശരിക്കും പ്രണയത്തെ പരീക്ഷിക്കുന്നത്. പക്ഷെ നമ്മുടെ സിനിമകളും മറ്റു കലാരൂപങ്ങളും പ്രേമിച്ച് കല്യാണം കഴിയുമ്പോൾ കഥ തീർന്നുപോവും.\nപ്രേമിക്കപെടുക എന്നത് വലിയ കാര്യമൊന്നുമല്ല, പക്ഷെ ഒരാളെ ഇത്രയും നാൾ തലകുത്തി നിന്ന് പ്രേമിക്കുക എന്നത് എല്ലാവര്ക്കും കഴിയുന്ന കാര്യമല്ല. ഇപ്പോഴും ആദ്യം പ്രണയത്തിൽ വീണ അതെ ശക്തിയിൽ പ്രേമിക്കപെടാൻ ഉള്ള ഒരു ഭാഗ്യം എനിക്ക് കിട്ടിയിട്ടുണ്ട്, എൻ്റെ ഭാഗത്തു നിന്ന് പലപ്പോഴും നിരാശാജനകമായ ഇടപെടലുകളാണ് പ്രണയത്തിന്റെ കാര്യത്തിൽ ഉണ്ടായിട്ടുള്ളതെങ്കിൽ കൂടി.\nഇത്രയൂം നാളത്തെ ജീവിതത്തിൽ ഒന്നോ രണ്ടോ തവണ മാത്രമാണ്, വഴക്കുകൾ ഒരു രാത്രിക്കപ്പുറം പോയിട്ടുള്ളത്. ഇതുവരെയുള്ള പ്രണയവിജയത്തിനു നിദാനമായ ചില കാര്യങ്ങൾ താഴെ പറയുന്നവയാണ്.\nഈഗോ എന്നൊരു സംഗതിയുണ്ട്. ചെറിയൊരു കാര്യം വലുതാക്കി ജീവിതം കുട്ടിച്ചോറാക്കാൻ ഇതില്പരം വലിയ കാര്യമില്ല. എല്ലാവര്ക്കും അവരവരുടേതായ ശരിയുണ്ട്, പക്ഷെ നമ്മുടെ ശരി മറ്റുള്ളവരുടെ ശരി ആവണമെന്നില്ല. അത് മനസിലാക്കി കഴിഞ്ഞാൽ തീരുന്ന പ്രശ്‌നമേ ഈഗോയ്ക്ക് ഉള്ളൂ. വിവാഹം കഴിഞ്ഞ് യഥാർത്ഥ പ്രണയം ഉള്ളവർക്ക് നമ്മുടെ ഈഗോ മാറ്റി വച്ച് ചില കാര്യങ്ങളിൽ വിട്ടുവീഴ്ച ചെയ്ത് കഴിഞ്ഞാൽ മറുഭാഗവും അതേപോലെ പ്രതികരിക്കുന്നത് കാണാം. ചില ബന്ധങ്ങളിൽ ഒരാൾ മാത്രം ഇപ്പോഴും വിജയിക്കുന്നത് പോലെ ചിലർ വാശി പിടിക്കാറുണ്ട്, പക്ഷെ അതൊക്കെ ഒരു താത്കാലിക വിജയങ്ങൾ മാത്രമാണ്, വർഷങ്ങൾ കഴിയുമ്പോൾ എന്നും പരാജയപെടുന്നവരുടെ, അവരവരുടെ ഇഷ്ടങ്ങൾ എന്നും മറ്റുള്ളവർക്ക് വേണ്ടി വിട്ടുകൊടുക്കുന്നവരുടെ ഈർഷ്യ ഒരു തരത്തിൽ അല്ലെങ്കിൽ മറ്റൊരു തരത്തിൽ പുറത്തേക്ക് വരിക തന്നെ ചെയ്യും.\nആദ്യകാലത്ത് എന്റെ ഏറ്റവും വലിയ പ്രശ്നം ഇതായിരുന്നു. ദേഷ്യം വന്നാൽ മിണ്ടാതിരിക്കും. ഒരു തവണ അഞ്ചാറ് ദിവസം വരെ മിണ്ടാതിരുന്നിട്ടുണ്ട്. വളരെ ക്ഷമയോടെ ഗോമതിയാണ് പറഞ്ഞു മനസിലാക്കി തന്നത്, എന്തെങ്കിലും ഉണ്ടെങ്കിൽ തുറന്ന് പറഞ്ഞ് പരസ്പരം ചർച്ച ചെയ്ത് തീർക്കാതെ മിണ്ടാതിരുന്നിട്ട് ഒരു കാര്യവും ഇല്ലെന്നു. മിണ്ടാതിരുന്നാൽ, അല്ലെങ്കിൽ ദേഷ്യത്തോടെ പെരുമാറിയാൽ, പ്രശ്നങ്ങൾ കൂടുതൽ വഷളാവുകയേ ഉള്ളൂ. ഇപ്പോൾ ഞങ്ങളുടെ വഴക്ക് പലതും അരമണിക്കൂറിൽ കൂടുതൽ നീളാത്തതിന്റെ കാരണവും ഇതുതന്നെയാണ്. പരസ്പരം വഴക്കിന്റെ കാരണങ്ങൾ പറഞ്ഞു കളിയാക്കി, ചൊറിഞ്ഞു കുറച്ച് വർത്തമാനം കഴിയുമ്പോഴേക്കും വഴക്ക് അടിക്കുന്നതിന്റെ ഗുമ്മങ് പോകും .\nഎല്ലാ ദിവസവും അവൾക്ക് ഇഷ്ടമുള്ള പാട്ടുകൾ വാട്സ്ആപ്പിൽ അയക്കുകയും, മാസത്തിൽ ഒരു തവണ എങ്കിലും നീണ്ട പ്രണയ ലേഖനങ്ങൾ അയക്കുകയും ചെയ്യുന്ന ഗോമതിയുടെ അടുത്തെങ്ങും വല്ലപ്പോഴും\nഅവളുടെ ഓഫീസിൽ പൂവുകൾ അയച്ചു കൊടുത്തു മാനം കാക്കുന്ന എൻ്റെ ഗോഷ്ടികൾ ചിലവാകില്ല.\n3. എങ്ങിനെ / എന്തിനു വഴക്കടിക്കണം.\nപരസ്പരം ഒരു പ്രശനവും ഇല്ലാത്ത ആളുകൾ ആരുമില്ല. ഓഫീസിൽ വൈകി പോകുന്നത് മുതൽ, ഫോൺ അധികമായി ഉപയോഗിക്കുന്നത് വരെയുള്ള കാര്യങ്ങളിൽ പരസ്പരം വ്യത്യസ്തത അഭിപ്രായങ്ങൾ ഉള്ളവരാണ് ഞങ്ങൾ. വിവാഹം കഴിഞ്ഞു കുറച്ച് നാളുകൾ കൊണ്ട് എനിക്ക് മനസിലായ ഒരു കാര്യം അഭിപ്രായ വ്യത്യസമുള്ള എല്ലാ കാര്യത്തിലും വഴക്കടിക്കാൻ നിന്നാൽ വേറെ ഒന്നിനും സമയമുണ്ടാകില്ല എന്നതാണ്. പ്രണയവും യുദ്ധവും രണ്ടു വ്യത്യസ്‍ത കാര്യങ്ങൾ ആണെങ്കിൽ കൂടി “You Don’t Need To Win Every Battle To Win The War” എന്ന വാചകം ഒരുമിച്ച് താമസിക്കുന്ന ദമ്പതികളുടെ കാര്യത്തിൽ വളരെ അർത്ഥവത്താണ്.\n4. ആവശ്യങ്ങൾ തുറന്നു പറയുക\nഒരുമിച്ച് ജീവിക്കുന്ന പരുഷനും സ്ത്രീക്കും പരസ്പരം പങ്കാളിയിൽ നിന്ന് ലഭിക്കണം എന്ന് അവർ ആഗ്രഹിക്കുന്ന ചില കാര്യങ്ങളുണ്ട്. ഒരു പക്ഷെ ആണുങ്ങൾക്ക് സെക്സും, പെണ്ണുങ്ങൾക്ക് പ്രേമവും എന്ന് ചില തെറ്റിദ്ധാരണകൾ ഉണ്ടാവാം, പക്ഷെ യഥാർത്ഥത്തിൽ ഇത് തിരിച്ചും ആവാം. പകൽ മുഴുവൻ വീട്ടിൽ ജോലി ചെയ്ത ക്ഷീണിച്ചിരിക്കുമ്പോൾ ജോലി കഴിഞ്ഞ് വരുന്ന ഭർത്താവ് കുട്ടികളെ നോക്കിയാൽ ഒന്ന് ശ്വാസം വിധം എന്ന് കരുതി ഇരിക്കുന്ന സ്ത്രീകൾ ഉണ്ടാവാം. തന്നോട് പ്രേമത്തോടെ എന്തെങ്കിലും ഭർത്താവ് പറയണം എന്ന് ആഗ്രഹിക്കുന്ന സ്ത്രീകളും, ലൈംഗികതയിൽ കൂടുതൽ താല്പര്യം കാണിക്കുന്ന പങ്കാളി വേണം എന്ന് കരുതുന്ന ഭർത്താവും ഉണ്ടാകാം ( ഇതൊരു സ്റ്റീരിയോ ടൈപ്പ് മാത്രമാണ്, വളരെ അധികം ആളുകളിൽ നേരെ തിരിച്ചു കണ്ടിട്ടുണ്ട്, ലൈംഗിക കാര്യത്തിൽ തണുപ്പനായ ഭർത്താവിനെ മടുത്ത ഭാര്യമാർ ധാരാളമുണ്ട്.)\nഇനി അവർക്ക് ഇക്കാര്യം ചെയ്യാൻ ബുദ്ധിമുട്ടുണ്ടെങ്കിൽ വിമർശനബുദ്ധ്യാ കാണാതെ നമ്മുടെ സഹായത്തോടെ ചില കാര്യങ്ങൾ അവരെ പഠിപ്പിച്ചെടുക്കാവുന്നതാണ്. ഞാൻ സാമ്പാർ വയ്ക്കാൻ പഠിച്ചത് എങ്ങിനെയാണെന്നാണ് നിങ്ങൾ കരുതിയിരിക്കുന്നത്?\n5. വിശ്വാസം, അതല്ലേ എല്ലാം.\nഞങ്ങളുടെ കാര്യത്തിൽ എൻ്റെ ഏറ്റവും വലിയ വീക്ക് പോയിന്റ് ആണിത്. എന്നെ പോലെ കഥകൾ എഴുതുന്ന, ആവശ്യത്തിൽ കൂടുതൽ ജീവിതാസക്തി ഉള്ളവർക്കൊരു കുഴപ്പമുണ്ട്. അവർ എല്ലാവരുടെയും കാര്യത്തിൽ ചാടി ഇടപെടും, കാരണം, അവർക്ക് ഒരു ചാറ്റും, ഓരോ കമെന്റും, ഓരോ ഫോൺ കോളുകളും ഓരോ കഥകളുടെ തുമ്പുകളാണ്. ഏറ്റവും പൊസ്സസ്സീവ് ആയ ഒരു ഭാര്യ ഉള്ളപ്പോൾ, ഇതിൽ പലതും മറച്ചു വച്ചായിരിക്കും ചെയ്യുന്നത്. ഒരു ദീര്ഘകാല ബന്ധത്തിൽ ഒരു കാര്യം പോലും നിങ്ങൾക്ക് ഒളിച്ചു വച്ച് ചെയ്യാൻ കഴിയില്ല. കള്ളത്തരം കണ്ടുപിടിക്കാൻ നിങ്ങളുടെ പങ്കാളി എത്ര സമയം എടുക്കും എന്നത് മാത്രമാണ് കാര്യം. അപ്പോൾ എല്ലാം തുറന്നു പറയുന്നതിനേക്കാൾ നല്ലതല്ലേ ആദ്യമേ തന്നെ ഇതൊക്കെ പറഞ്ഞിട്ട് ചെയ്യുന്നത്? എന്റെ കാര്യത്തിൽ ഇപ്പോഴും ഞാൻ ശരിയാക്കാൻ ശ്രമിച്ചു കൊണ്ടിരിക്കുന്ന ഒരു ഏരിയ ആണിത്. എന്നെങ്കിലും ശരിയാകും എന്ന് പ്രതീക്ഷിക്കാം.\n6. പൊതു സുഹൃത്തുക്കൾ.\nപലപ്പോഴും പങ്കാളികൾക്ക് അവരവരുടേതായിട്ടുള്ള സുഹൃത്തുക്കൾ ഉണ്ടാവും. അതിൽ തെറ്റൊന്നുമില്ല. പക്ഷെ ഭാര്യയ്ക്കും ഭർത്താവിനും പൊതുവായി കുറെ സുഹൃത്തുക്കൾ വേണം. ഇവിടെ വെള്ളിയാഴ്ച രാത്രി ഞങ്ങൾ ക്ലബ്ബിൽ പോകുന്നതും, ശനിയോ ഞായറോ ഹൈക്കിങ് ചെയ്യാൻ പോകുന്നതും എല്ലാം അങ്ങിനെയുള്ള കൂട്ടുകാരും ആയാണ്. പൊതു സുഹൃത്തുക്കളും മറ്റും നമുക്ക് പരസ്പരം ദമ്പതികൾ എന്ന നിലയിൽ മാത്രമല്ലാതെ സുഹൃത്തുക്കൾ എന്ന നിലയിലും ഇടപെടാൻ സാഹചര്യം ഒരുക്കും.\n7 . സെക്സ്\nലൈംഗികത പോലെ ഒരു ബന്ധത്തിൽ ഇത്ര പ്രാധാന്യം ഉള്ള വേറെയൊരു സംഗതിയില്ല. എത്ര വഴക്കിൽ ആണെങ്കിലും നല്ല ഒരു സെക്സ് കഴിഞ്ഞാൽ ശരീരം തന്നെ നിങ്ങളെ പരസ്പരം ഇഷ്ടപെടാനുള്ള ഹോർമോണുകൾ പുറപ്പെടുവിച്ച് നിങ്ങളുടെ വഴക്ക് തീർത്തുതരും.\nഒരേ ചായക്കടയിൽ നിന്ന് എല്ലാ ദിവസവും ഒരേ ചായ കുടിച്ചു ബോറടിക്കുന്നു എന്ന് പറയുന്നവരോട്, ലൈംഗികത എന്നത് ശാരീരികമായ ബന്ധപെടൽ മാത്രമല്ല. അടുക്കളയിൽ ജോലി ചെയ്തു കൊണ്ടിരിക്കുമ്പോൾ ചെയ്യുന്ന ഒരു ചെറിയ കെട്ടിപ്പിടുത്തവും ഉമ്മയും മുതൽ, വാട്സ്ആപിൽ നിങ്ങൾ അയക്കുന്ന അഡൾട് ഒൺലി ചിത്രവും എല്ലാം ലൈംഗികത തന്നെയാണ്. ദിവസം മുഴുവൻ പലപ്പോഴായി നടക്കുന്ന ഫോർ പ്ലേയുടെ അവസാന രംഗം മാത്രമായിരിക്കണം നിങ്ങളുടെ കിടപ്പുമുറിയിൽ സംഭവിക്കുന്നത്.\nപക്ഷെ ഇതിനെല്ലാം പ്രണയം വേണം. ചിലർ പ്രണയിച്ച വിവാഹം കഴിക്കുന്നു, ചിലർ വിവാഹത്തിന് ശേഷം പ്രണയിക്കുന്നു. എങ്ങിനെ ആയാലും പ്രണയം പോലെ അത്ഭുതകരമായി മറ്റൊന്ന് ലോകത്തിൽ ഇല്ല.\nവിവാഹം കഴിഞ്ഞ ഇടയ്ക്ക് മീൻ മണം ഒരു തരത്തിലും ഇഷ്ടമില്ലാതിരുന്ന ഗോമതി ഇപ്പോൾ ഉണക്കചെമ്മീൻ എനിക്ക് വേണ്ടി വറുത്തു തരുമ്പോഴും ഞണ്ട് എങ്ങിനെ കറി വയ്ക്കണം എന്ന് എന്റെ ഉമ്മയോട് ചോദിച്ച അതെ രുചിയിൽ ഉണ്ടാക്കി തരുമ്പോഴും എനിക്ക് പോലും പ്രണയത്തിന്റെ ശക്തിയിൽ അത്ഭുതം തോന്നാറുണ്ട്.\nഎന്നെ പോലെ ഒരു തെണ്ടിയെ പ്രേമിച്ച് കല്യാണം കഴിച്ച് ഇത്രയും നാൾ സഹിച്ച ഗോമതിയുടെ ജന്മദിനമാണ് ഇന്ന്. എന്നെ തലകുത്തി നിന്ന് പ്രേമിക്കുന്ന അവൾക്ക്, ഒരു പ്രേമ ലേഖനം പോലും എഴുതാൻ അറിയാത്ത ഈ ഭർത്താവിന്റെ എല്ലാ ജന്മദിന ആശംസകളും.\nPrevious articleഫായെ ഡിസൂസയുമായി ശ്വേതാ ഭട്ട് സംസാരിക്കുന്നത് കേൾക്കൂ\nNext articleമതിൽ ചാട്ടങ്ങളെക്കുറിച്ചാണ്, ഒളിച്ചോട്ടങ്ങളെക്കുറിച്ചല്ല


ഇന്ത്യ തകരുന്നു; മോദിയുടെ ഉപദേശകന് സമ്മതിച്ചു News Of The Day - Oneindia Malayalam\nPublished : May 09, 2019, 06:56\nഇന്ത്യ തകരുന്നു; മോദിയുടെ ഉപദേശകന് സമ്മതിച്ചു News Of The Day\nഇന്ത്യന് സാമ്പത്തിക രംഗം തകര്‍ച്ചയിലേക്ക് കൂപ്പുകുത്തുകയാണെന്ന നിര്‍ണായക വെളിപ്പെടുത്തലാണ് ഇന്നത്തെ പ്രധാന വാര്‍ത്തകളിലൊന്ന്. പ്രധാനമന്ത്രിയുടെ സാമ്പത്തിക ഉപദേശക സംഘത്തിലെ പ്രമുഖന് രതിന് റോയ് ആണ് ഇക്കാര്യം സമ്മതിച്ചത്. രാജ്യം പുരോഗതി കൈവരിക്കുന്നുവെന്ന് നരേന്ദ്ര മോദി സര്‍ക്കാരും ബിജെപി നേതാക്കളും തുടര്‍ച്ചയായി അവകാശപ്പെടുന്നതിനിടെയാണിത്.<\nbjp congress economy narendra modi നരേന്ദ്ര മോദി


05/01/2015 - 06/01/2015 ~ ഉമ്മൻ ചാണ്ടി\nഇടുക്കിയുടെ വികസനത്തിനും സമഗ്രപുരോഗതിക്കും വഴിവെയ്ക്കുന്ന 11 പദ്ധതികള്\nഇടുക്കി ജില്ലയുടെ വികസനത്തിനും സമഗ്രപുരോഗതിക്കും വഴിവെയ്ക്കുന്ന 11 പദ്ധതികള് മുഖ്യമന്ത്രി ഉമ്മന്‍ചാണ്ടി പ്രഖ്യാപിച്ചു. തൊടുപുഴ ന്യൂമാന് കോളേജ് മൈതാനിയില് കരുതല് 2015 ഉദ്ഘാടനം ചെയ്തു പ്രസംഗിക്കുകയായിരുന്നു മുഖ്യമന്ത്രി. പട്ടയപ്രശ്‌നം മുതല് ക്യാന്‍സര് ചികിത്സാ സൗകര്യം വരെയുളളതാണ് ഈ പദ്ധതികള്.\nഓഗസ്റ്റ് 15നകം 18,173 പേര്‍ക്ക് പട്ടയം നല്‍കുമെന്ന് മുഖ്യമന്ത്രി അറിയിച്ചു. കഴിഞ്ഞ നാലു വര്‍ഷത്തിനിടയില് 18,000 പട്ടയമാണ് ജില്ലയില് നല്‍കിയത്. ഓഗസറ്റ് 15നകം പെരിഞ്ഞാംകുഴി, സി.എച്ച്.ആര്, പത്തുചെയിന് എന്നിവിടങ്ങളിലായി 8,000 പട്ടയവും താലൂക്കുതലത്തില് 1,500 പട്ടയവും ഉള്‍പ്പെടെ 9,500 പട്ടയവും നല്‍കും. ഭൂരഹിതരില്ലാത്ത കേരളം പദ്ധതിയില് അര്‍ഹരായ 8,673 പേര്‍ക്കുള്ള സ്ഥലവും ഓഗസ്റ്റ് 15നകം കൊടുക്കുമെന്ന് മുഖ്യമന്ത്രി അറിയിച്ചു. ഇപ്രകാരമാണ് 18,173 പേര്‍ക്ക് പട്ടയം നല്‍കുന്നത്. സെപ്റ്റംബര് മുതല് ഡിസംബര് വരെ നാല് മാസം 2,500 പട്ടയം വീതം വിതരണം ചെയ്യുന്നതിനായി സംയുക്ത പരിശോധന നടത്തുമെന്നും അദ്ദേഹം പറഞ്ഞു. മുഖ്യമന്ത്രിയുടെ പട്ടയപ്രഖ്യാപനം നീണ്ട കരഘോഷത്തോടെയാണ് മലയോര ജനത വരവേറ്റത്. വാഗമണ്ണിലെ ഭൂരേഖകളിലെ കേസ് പരിഹാരിക്കാന് പ്രത്യേക സംഘത്തെ നിയോഗിക്കും. ഇത്തരത്തിലുള്ള 3,000 കേസുകള് പരിഗണിച്ച് ഡിസംബറിനകം ഭൂരേഖയില് മാറ്റം വരുത്തി പട്ടയം നല്‍കുന്നതിന് സമഗ്രമായ പദ്ധതിയാണ് നടപ്പാക്കുകയെന്ന് മുഖ്യമന്ത്രി പ്രഖ്യാപിച്ചു.\nചികിത്സാരംഗത്ത് ഇടുക്കിക്ക് വലിയ പ്രാധാന്യം നല്‍കുമെന്നും മുഖ്യമന്ത്രി അറിയിച്ചു. ഇടുക്കി മെഡിക്കല് കോളേജ് വികസനത്തിന് എല്ലാ നടപടികളും സ്വീകരിക്കുന്നതോടൊപ്പം ഇടുക്കിയിലും തൊടുപുഴയിലും കാന്‍സര് ചികിത്സാ സൗകര്യമൊരുക്കും. തൊടുപുഴ നഗരസഭ 10 ലക്ഷവും ജലവിഭവമന്ത്രി 15 ലക്ഷവും നല്‍കി താലൂക്ക് ആശുപത്രിയില് കീമോ തെറാപ്പി യൂണിറ്റ് ആരംഭിക്കും. ഇടുക്കി കാന്‍സര് ചികിത്സാകേന്ദ്രം ജില്ലാ സഹകരണ ബാങ്ക് നിര്‍മ്മിച്ചു നല്‍കുന്നതിന് പ്രസിഡന്റ് ഇ.എം. അഗസ്തി സന്നദ്ധ അറിയിച്ചതായി മുഖ്യമന്ത്രി പറഞ്ഞു. ജില്ലാ ടൂറിസം പ്രൊമോഷന് കൗണ്‍സില് തദ്ദേശസ്വയംഭരണ സ്ഥാപനങ്ങളുടെ സഹകരണത്തോടെ "ശുചിത്വ മൂന്നാര്" പദ്ധതി നടപ്പാക്കും. ജില്ലാ കളക്ടര് പദ്ധതി ഏകോപിപ്പിക്കും. ഇടമലക്കുടിയിലെ 2,647 പട്ടികവര്‍ഗ കുടുംബങ്ങള്‍ക്ക് അടിസ്ഥാന സൗകര്യ വികസനത്തിനായി വിവിധ വകുപ്പുകളുടെ സഹകരണത്തോടെ 23.32 കോടി രൂപയുടെ പദ്ധതി നടപ്പാക്കും. ഇതിനുള്ള വിശദമായ രൂപരേഖയില് ഫണ്ടും ലഭ്യമായതായി മുഖ്യമന്ത്രി അറിയിച്ചു. ടൂറിസം വികസനവും തൊഴില് ലഭ്യതയും ഉറപ്പാക്കുന്ന 9.80 കോടി രൂപയുടെ പദ്ധതി നടപ്പാക്കും. തോട്ടങ്ങളിലെ ലയങ്ങളുടെ സ്ഥിതി മെച്ചപ്പെടുത്താന് തദ്ദേശ ഭരണ വകുപ്പ്, ശുചിത്വമിഷന്, തൊഴില് വകുപ്പ് എന്നിവര് സംയുക്ത പദ്ധതി ആവിഷ്‌കരിക്കും. ഇതോടൊപ്പം ലയങ്ങളുടെ ഉടമസ്ഥര് ചെയ്യേണ്ട കാര്യങ്ങള് നടപ്പാക്കാന് നിയമപരമായ നടപടി കൈക്കൊള്ളും. തൊഴില് പരിശീലനം നല്‍കി യുവാക്കളുടെ നൈപുണ്യവികസനത്തിനായി അഞ്ച് താലൂക്കുകളില് ഓരോ കേന്ദ്രം വീതം തുറക്കും. വിഭിന്നശേഷിയുള്ളവരുടെ പ്രതേ്യക പരിചരണത്തിനും പരിപാലനത്തിലുമായി ആരോഗ്യവകുപ്പ്, സാമൂഹ്യനീതി വകുപ്പ്, സന്നദ്ധ സംഘടനകള് എന്നിവയുടെ സഹകരണത്തോടെ പദ്ധതി നടപ്പാക്കുമെന്നും മുഖ്യമന്ത്രി അറിയിച്ചു.\nകുരുതിക്കളം മുതല് വെള്ളിയാമറ്റം വഴി ചെറുതോണയിലെത്തുന്ന റോഡ് ആന്വിറ്റി പദ്ധതിയില്‍പ്പെടുത്തി ചെയ്യും. ഇത് ടെണ്ടര് ചെയ്ത് ഉടനെ പണി തുടങ്ങാന് നടപടി സ്വീകരിക്കും. നേര്യമംഗലം-കരിമ്പന്-മുരിക്കാശ്ശേരി -മൈലാടുംപാറ വഴി നെടുംങ്കണ്ടത്തെത്തുന്ന റോഡ് നിര്‍മിക്കുമെന്ന് മുഖ്യമന്ത്രി അറിയിച്ചു.\nഗള്‍ഫ് യാഥാര്‍ത്ഥ്യം തിരിച്ചറിയാന് "ഹൃദയ രേഖകള്" സഹായകമാകും\nപറഞ്ഞു കേട്ട കഥകള്‍ക്കപ്പുറം യാഥാര്‍ത്ഥ്യങ്ങളുടെ തീച്ചൂളയില് ജീവിതം പടുത്തുയര്‍ത്തി, നാടിന്റെ രക്ഷകര് ആയവരാണ് ഗള്‍ഫ് പ്രവാസികളെന്ന് മുഖ്യമന്ത്രി ഉമ്മന് ചാണ്ടി. പുന്നക്കല് മുഹമ്മദലി എഴുതിയ ഹൃദയ രേഖകള് എന്ന പുസ്‌തകത്തിന്റെ കേരളത്തിലെ പ്രകാശന കര്‍മ്മം നിര്‍വഹിച്ച് സംസാരിക്കുകയായിരുന്നു ഉമ്മന് ചാണ്ടി.\nയുഎഇയിലെ ജീവകാരുണ്യ പ്രവര്‍ത്തകന് എംജി പുഷ്‌പാഗദന് പുസ്തകം സമാനിച്ചുകൊണ്ടാണ് മുഖ്യമന്ത്രി ഉമ്മന് ചാണ്ടി പ്രകാശന കര്‍മ്മം നിര്‍വഹിച്ചത്. ഗള്‍ഫ് മലയാളിയുടെ അര നൂറ്റാണ്ടുകാലത്തെ എല്ലാ രംഗത്തുള്ള സേവന മികവിനെ വിലയിരുത്താന് ഹൃദയ രേഖകള് പോലെയുള്ള പ്രവാസി എഴുത്തുക്കാരുടെ രചനകള് സഹായകമാകുമെന്ന് മുഖ്യമന്ത്രി ഉമ്മന് ചാണ്ടി പറഞ്ഞു. വിവിധ ഗള്‍ഫ് രാജ്യങ്ങളില് പ്രവാസിയായി പാര്‍ക്കുന്നവരെ പരസ്പരം കോര്‍ത്തിണക്കുന്നതിനും, വിദേശങ്ങളില് ജനിച്ചുവളരുന്ന യുവതലമുറക്ക് പ്രവാസ ജീവതത്തെ കുറിച്ച് അവബോധം വളര്‍ത്തുന്നതിനും ഹൃദയ രേഖകള് പോലെയുള്ള രചനകള് സഹായകമാകും\nആഗസ്ത് 15നകം ഇടുക്കിയിലെ 18,173 പേര്‍ക്ക് പട്ടയം\nfarmers, Mass Contact\nതൊടുപുഴ: ആഗസ്ത് 15നകം ഇടുക്കി ജില്ലയിലെ 18,173 പേര്‍ക്ക് പട്ടയം നല്‍കുമെന്ന് മുഖ്യമന്ത്രി ഉമ്മന് ചാണ്ടി. തൊടുപുഴയില് നടന്ന ജനസമ്പര്‍ക്കപരിപാടിയില് സംസാരിക്കുകയായിരുന്നു അദ്ദേഹം. ഇതിനുള്ള നടപടികള് നടന്നുവരുന്നതായി മുഖ്യമന്ത്രി അറിയിച്ചു.\nജില്ലയിലെ താലൂക്കുകളിലും കളക്ടറേറ്റിലും അപേക്ഷ നല്‍കിയിട്ടുള്ള 1,500 പേരുള്‍പ്പെടെ 9,500 പേര്‍ക്കാണ് പട്ടയം ലഭിക്കുക. ഭൂരഹിതരില്ലാത്ത കേരളം പദ്ധതിയില് അപേക്ഷിച്ചവരില് അര്‍ഹരായ 8,673 പേര്‍ക്ക് മൂന്നുസെന്റ് വീതം ഭൂമി നല്‍കും. ഇതിനുള്ള ഭൂമി കണ്ടെത്തിയെന്നും വിതരണം ആഗസ്ത് 15നകം പൂര്‍ത്തിയാക്കുമെന്നും മുഖ്യമന്ത്രി അറിയിച്ചു. സപ്തംബര്‍മുതല് ഡിസംബര്‍വരെ നാലുമാസം 2,500 പട്ടയംവീതം വിതരണം ചെയ്യുന്നതിനായി സംയുക്തപരിശോധന നടത്തുമെന്നും അദ്ദേഹം പറഞ്ഞു. വാഗമണ്ണിലെ ഭൂരേഖകളിലെ കേസ് പരിഹരിക്കാന് പ്രത്യേകസംഘത്തെ നിയോഗിക്കും. ഇത്തരത്തിലുള്ള 3,000 കേസ് പരിഗണിച്ച് ഡിസംബറിനകം ഭൂരേഖയില് മാറ്റംവരുത്തി പട്ടയം നല്‍കുന്നതിന് സമഗ്രമായ പദ്ധതിയാണ് നടപ്പാക്കുകയെന്ന് മുഖ്യമന്ത്രി പ്രഖ്യാപിച്ചു.\nഇതോടെ ഈവര്‍ഷം ഏകദേശം 30,000 പേര്‍ക്ക്്് പട്ടയം ലഭിക്കുമെന്നാണ് പ്രഖ്യാപനം. പട്ടയവിതരണം സുഗമമാക്കാന് ആവശ്യത്തിന് ജീവനക്കാരും പുതിയ സര്‍ക്കാര് ഉത്തരവുകളും നയതീരുമാനങ്ങളില് മാറ്റങ്ങളും ഉണ്ടാകണം. ഇവയില് സര്‍ക്കാര് അനുകൂലമായ തീരുമാനം കൈക്കൊള്ളുമെന്ന് മുഖ്യമന്ത്രി അറിയിച്ചു.\nഅരുവിക്കരയിലെ സ്ഥാനാര്‍ഥി നിര്‍ണയം ശരിയായ സമയത്തുണ്ടാകും\nചെന്നൈ: അരുവിക്കരയിലെ സ്ഥാനാര്‍ഥി നിര്‍ണയം ശരിയായ സമയത്തുണ്ടാകുമെന്ന് മുഖ്യമന്ത്രി ഉമ്മന് ചാണ്ടി.\nഅരുവിക്കരയില് യുഡിഎഫ് സ്ഥാനാര്‍ഥി വന് ഭൂരിപക്ഷത്തില് വിജയിക്കുമെന്ന് ഉറപ്പാണ്. സ്ഥാനാര്‍ഥി നിര്‍ണയത്തില് യാതൊരു തര്‍ക്കവുമില്ലെന്നും ഒറ്റക്കെട്ടായി യുഡിഎഫ് തെരഞ്ഞെടുപ്പിനെ നേരിടുമെന്നും ഉമ്മന് ചാണ്ടി പറഞ്ഞു. ചെന്നൈയില് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം.\nഇടതു സമരങ്ങള് പരാജയപ്പെടുന്നു\nകഴിഞ്ഞ നാലു വര്‍ഷത്തിനിടെ സര്‍ക്കാരിനെതിരെ ഇടതുമുന്നണി നടത്തിയ എല്ലാ സമരങ്ങളും പരാജയപ്പെട്ടതായി മുഖ്യമന്ത്രി ഉമ്മന് ചാണ്ടി പറഞ്ഞു. സര്‍ക്കാരിന്റെ വികസന പ്രവര്‍ത്തനങ്ങള് കണ്ടില്ലെന്നു നടിച്ചാണ് ഇടതുമുന്നണി സമരങ്ങള് നടത്തുന്നത്. സര്‍ക്കാര് നടത്തുന്ന വികസനം ജനങ്ങളിലേക്കെത്തുന്നതിനു തെളിവാണ് സമരങ്ങള്‍ക്കു ജനപിന്തുണ ഇല്ലാതാകുന്നതെന്നും അദ്ദേഹം പറഞ്ഞു.\nകൊല്ലാട് കോണ്‍ഗ്രസ് മണ്ഡലം കമ്മിറ്റിയുടെ നിശാ ക്യാംപ് ഉദ്ഘാടനം ചെയ്യുകയായിരുന്നു അദ്ദേഹം.\nഅഭിന് സൂരിയുടെ ആരോഗ്യനില തൃപ്തികരം\nന്യൂഡല്‍ഹി: നേപ്പാള് ഭൂകമ്പത്തില് പരിക്കേറ്റ് എയിംസ് ആസ്പത്രിയില് കഴിയുന്ന ഡോ. അഭിന് സൂരിയെ മുഖ്യമന്ത്രി ഉമ്മന്‍ചാണ്ടി സന്ദര്‍ശിച്ചു. ഗുരുതരാവസ്ഥയിലായിരുന്ന അഭിന് സൂരിയുടെ ആരോഗ്യനില ഇപ്പോള് തൃപ്തികരമാണ്. ഏതാനും ദിവസത്തിനുള്ളില് അദ്ദേഹത്തിന് സാധാരണ ജീവിതത്തിലേക്ക് തിരിച്ചുവരാനാവുമെന്ന് ഡോക്ടര്‍മാര് അറിയിച്ചതായും മുഖ്യമന്ത്രി മാധ്യമപ്രവര്‍ത്തകരോട് പറഞ്ഞു.\nഅഭിന് സൂരിക്ക് മികച്ച ചികിത്സ നല്‍കിയ ഡോ. കപില്‍ദേവ് സോനി, ഡോ. സഞ്ജീവ് ഭോയ് എന്നിവര് ഉള്‍പ്പെടുന്ന ഡോക്ടര്‍മാരുടെ സംഘത്തെ മുഖ്യമന്ത്രി അഭിനന്ദിച്ചു. അഭിന് സൂരിയുടെ മാതാപിതാക്കളുമായും ബന്ധുക്കളുമായും മുഖ്യമന്ത്രി ഉമ്മന്‍ചാണ്ടി സംസാരിച്ചു.\nവിവാദമല്ല, വ്യവസായമാണ് മലബാര് സിമന്റ്‌സില് വളരുന്നത്\nപള്ളിപ്പുറം(ചേര്‍ത്തല): വിവാദമല്ല, വ്യവസായമാണ് മലബാര് സിമന്റ്‌സില് വളരുന്നതെന്ന് മുഖ്യമന്ത്രി ഉമ്മന്‍ചാണ്ടി പറഞ്ഞു. ആധുനികവത്കരിച്ച മലബാര് സിമന്റ്‌സിന്റെ പള്ളിപ്പുറത്തെ സിമന്റ് ഗ്രൈന്‍ഡിങ് യൂണിറ്റിന്റെ ഉദ്ഘാടനം നിര്‍വഹിക്കുകയായിരുന്നു അദ്ദേഹം.\nമലബാര് സിമന്റ്‌സിന്റേത് നേട്ടത്തിന്റെ ചരിത്രമാണ്. വിവാദങ്ങളുടെ പേരില് വാര്‍ത്തകളില് നിറയുമ്പോഴും വ്യവസായ വളര്‍ച്ചയില് ഈ സ്ഥാപനം മുന്നിലാണ്. പൊതുമേഖലയില് ഏറ്റവും കൂടുതല് ലാഭമുണ്ടാക്കുന്നത് മലബാര് സിമന്റ്‌സാണ്. കഴിഞ്ഞ നാലുവര്‍ഷത്തെ ലാഭം 129 കോടിയുണ്ട്.\nലാഭത്തിനൊപ്പം സുതാര്യതയും സ്ഥാപനത്തിന്റെ മുഖമുദ്രയാണ്.\nടെന്‍ഡര്, മാര്‍ക്കറ്റിങ് എന്നിവയിലെല്ലാം ഇത് പ്രകടമാണ്. സിമന്റ് വിലവര്‍ധനവിനെതിരേയുള്ള പ്രതിരോധം കൂടിയാണീ സ്ഥാപനം. പൊതുവിപണിയില് 10-15 രൂപ വിലകുറച്ച് സിമന്റ് എത്തിക്കാന് കഴിയുന്നത് അഭിമാനകരമാണെന്നും മുഖ്യമന്ത്രി പറഞ്ഞു.\nഐ.ഐ.ടി മാതൃകയില് കായിക ഇന്‍സ്റ്റിറ്റിറ്റിയൂട്ട്; കോട്ടയത്തിന്റെ വികസനത്തിനായി 15 പദ്ധതികള്\ndevelopment, education, Mass Contact\nകോട്ടയത്ത് മുഖ്യമന്ത്രിയുടെ ജനസമ്പർക്ക പരിപാടി ‘കരുതൽ 2015’ ലെ കനത്ത തിരക്കിനിടയിൽ അപേക്ഷ നൽകിയ യുവതിയോട് വിവരങ്ങൾ ചോദിച്ചു മനസിലാക്കുന്ന മുഖ്യമന്ത്രി ഉമ്മൻ ചാണ്ടി.\nജില്ലയുടെ സമഗ്രവികസനത്തിനായി 15 ഇന പദ്ധതികള് ജനസമ്പര്‍ക്ക പരിപാടിയുടെ ഉദ്ഘാടന ചടങ്ങില് മുഖ്യമന്ത്രി ഉമ്മന് ചാണ്ടി പ്രഖ്യാപിച്ചു. സമ്പൂര്‍ണ മാലിന്യമുക്ത ജില്ലയാക്കുന്ന ശുചിത്വ കോട്ടയം പദ്ധതി, തരിശു ഭൂമിരഹിത കോട്ടയം പദ്ധതി, സമഗ്ര ടൂറിസം വികസനം ലക്ഷ്യമാക്കുന്ന ഡിസ്‌കവര് കോട്ടയം, ചിങ്ങവനത്ത് ഐ.ഐ.ടി മാതൃകയില് കായിക ഇന്‍സ്റ്റിറ്റിറ്റിയൂട്ട് എന്നിവ ഇതില്‍പ്പെടും.\nജനസമ്പര്‍ക്ക പരിപാടി കരുതല് 2015- ഉദ്ഘാടനം ചെയ്ത് സംസാരിക്കുകയായിരുന്നു മുഖ്യമന്ത്രി. നെല്‍കര്‍ഷകര്‍ക്ക് കുടിശ്ശികയായി നല്‍കാനുള്ള തുകയില് 50 കോടി രൂപ അനുവദിച്ചതായും തുക സപ്ലൈകോ എം.ഡിക്ക് കൈമാറിയതായും മുഖ്യമന്ത്രി അറിയിച്ചു.\nജില്ലാ പഞ്ചായത്ത്, ജില്ലാ ഭരണകൂടം, തദ്ദേശ ഭരണ സ്ഥാപനങ്ങള്, റസിഡന്റ്‌സ് അസോസിയേഷന് എന്നിവയുടെ സഹകരണത്തോടെയാകും ശുചിത്വ കോട്ടയം പദ്ധതി നടപ്പിലാക്കുക. വീടുകളിലും കടകളിലും സ്ഥാപനങ്ങളിലും ജൂലൈ നാലിന് ശുചിത്വദീപം തെളിയിച്ച് പദ്ധതിക്ക്് തുടക്കംകുറിക്കുമെന്ന് മുഖ്യമന്ത്രി പറഞ്ഞു.തീര്‍ത്ഥാടക രംഗത്തുള്‍പ്പെടെ ടൂറിസം വികസനം ലക്ഷ്യമാക്കി ഡിസ്‌കവര് കോട്ടയം എന്ന പുതിയ പദ്ധതിക്കു തുടക്കംകുറിക്കും. തീര്‍ഥാടക, പൈതൃക, അഗ്രിഫാം, അഡ്വഞ്ചര് ടൂറിസം സര്‍ക്യൂട്ടുകള് വികസിപ്പിക്കും. വൈക്കത്തെ പുതിയ ടൂറിസം കേന്ദ്രമാക്കി വികസിപ്പിക്കല് തുടങ്ങി തദ്ദേശവാസികളുടെ ഉന്നമനത്തിന് മുന്‍തൂക്കം നല്‍കുന്ന സമഗ്ര ടൂറിസം വികസനമാണ് ഇതിലൂടെ ലക്ഷ്യമിടുന്നതെന്നു മുഖ്യമന്ത്രി വ്യക്തമാക്കി.\nകൃഷിവകുപ്പ്, തദ്ദേശ ഭരണസ്ഥാപനങ്ങളുമായി സഹകരിച്ചാണ് തരിശുരഹിത ഭൂമി കോട്ടയം പദ്ധതി നടപ്പാക്കുന്നത്. തൊഴിലുറപ്പ്, ആര്.കെ.വി.വൈ പദ്ധതികളില് ഉള്‍പ്പെടുത്തി തരിശുനിലം കൃഷിയോഗ്യമാക്കും. ഈ മൂന്നു പദ്ധതികളും ജില്ലാ കളക്ടര് ഏകോപിപ്പിക്കും. ശുചിത്വ കോട്ടയം പദ്ധതിയുടെ വിശദമായ പദ്ധതിരേഖ തയാറാക്കാനും ജില്ലാ കളക്ടറെ ചുമതലപ്പെടുത്തിയതായി മുഖ്യമന്ത്രി അിറയിച്ചു.\nചിങ്ങവനത്ത് ഐ.ഐ.ടി മാതൃകയില് കായിക ഇന്‍സ്റ്റിറ്റിയൂട്ട് തുടങ്ങും. ട്രാവന്‍കൂര് ഇലക്‌ട്രോ കെമിക്കല്‍സ് (ടെസില്) പ്രവര്‍ത്തിച്ചിരുന്ന 11.25 ഏക്കര് സ്ഥലമുള്‍പ്പെടെ 15.75 ഏക്കര് സ്ഥലത്തായിരിക്കും ഇന്‍സ്റ്റിറ്റിയൂട്ട് സ്ഥാപിക്കുക.\nദേശീയ ഗെയിംസിലൂടെ രാജ്യത്തിനു മാതൃകയായ കേരളത്തിനു മുതല്‍ക്കൂട്ടാകുന്ന ഇന്‍സ്റ്റിറ്റിയൂട്ട് അഞ്ചു വര്‍ഷത്തിനകം പൂര്‍ണസജ്ജമാക്കുമെന്ന് മുഖ്യമന്ത്രി പ്രഖ്യാപിച്ചു.\nസംസ്ഥാനത്ത് ആദ്യമായി കോട്ടയം നഗരത്തില് ശീമാട്ടി റൗണ്ടാനയില് നടപ്പാക്കുന്ന ആകാശപ്പാതയുടെ നിര്‍മാണം ജൂലൈയില് തുടങ്ങുമെന്ന് മുഖ്യമന്ത്രി അറിയിച്ചു. ജില്ലയില് അടിക്കടിയുണ്ടാകുന്ന കുടിവെള്ള പൈപ്പുപൊട്ടല് പ്രശ്‌നം പരിഹരിക്കാന് 24 ത7പദ്ധതി തുടങ്ങും. ജല അതോറിട്ടിയില് ഇതിനായി ആവശ്യമായ മുഴുവന് സമയ സൗകര്യമൊരുക്കും.\nമീനച്ചില് ളാലത്ത് 8.3 ഏക്കര് സ്ഥലത്ത് വ്യവസായ എസ്റ്റേറ്റ്, മേലുകാവ്, കടുത്തുരുത്തി എന്നിവിടങ്ങളില് വെറ്ററിനറി പോളി ക്ലിനിക്കുകളും ചങ്ങനാശേരിയില് കേരള സാഹിത്യ സാംസ്‌കാരിക കേന്ദ്രവും പൈതൃകമ്യൂസിയവും സ്ഥാപിക്കാന് നടപടിയായതായി മുഖ്യമന്ത്രി അറിയിച്ചു. കാഞ്ഞിരപ്പള്ളിയില് പ്രൊഫ. കെ. നാരായണക്കുറുപ്പിന് സ്മാരകമായി സ്‌പോര്‍ട്‌സ് സ്‌കൂളും കോട്ടയം ജില്ലാ ജനറല് ആശുപത്രിയില് ഭരണ ബ്ലോക്കും പേവാര്‍ഡും ഫാമിലി വെല്‍ഫെയര് സ്റ്റോറും ഉടന് തുടങ്ങും.\nമണിമല, മീനച്ചില്, മൂവാറ്റുപുഴ ആറുകളുടെ സംരക്ഷണവും പരിപാലനവും ലക്ഷ്യമിട്ട് പ്രത്യേക പദ്ധതി ആരംഭിക്കും. ഇതിനുള്ള വിശദമായ രൂപരേഖ തയാറാക്കാന് മുഖ്യമന്ത്രി ജില്ലാ കളക്ടര്‍ക്കു നിര്‍ദേശം നല്‍കി. കോട്ടയം- കഞ്ഞിക്കുഴി റോഡിനെ നാലുവരിപ്പാതയായി വികസിപ്പിക്കും. ചങ്ങനാശേരി ബൈപാസില് റെയില്‍വേ ജംഗ്ഷില് ഫ്‌ളൈ ഓവര് നിര്‍മിക്കാന് പഠനത്തിന് മുഖ്യമന്ത്രി നിര്‍ദേശം നല്‍കി. വനംവകുപ്പുമായുള്ള പ്രശ്‌നങ്ങള് തീര്‍ത്ത് പമ്പാവാലി- എരുമേലി മേഖലയില് താമസിക്കുന്നവര്‍ക്ക് പട്ടയം ഉടന് നല്‍കുമെന്നും ഉമ്മന് ചാണ്ടി പ്രഖ്യാപിച്ചു.\nആരോഗ്യരംഗത്തെ പുരോഗതി നിലനിര്‍ത്താന് കഴിയണം\nആരോഗ്യരംഗത്തു സംസ്‌ഥാനം െകെവരിച്ച പുരോഗതി നിലനിര്‍ത്താന് കഴിയണമെന്നു മുഖ്യമന്ത്രി ഉമ്മന്‍ചാണ്ടി. കിംസ് ഗ്രൂപ്പിനു കീഴില് കുടമാളൂരില് നൂതന സൗകര്യങ്ങളോടെ പ്രവര്‍ത്തനം ആരംഭിച്ച മള്‍ട്ടി സ്‌പെഷാലിറ്റി ആശുപത്രി ഉദ്‌ഘാടനം ചെയ്യുകയായിരുന്നു അദ്ദേഹം. വിദ്യാഭ്യാസ മേഖലയ്‌ക്കൊപ്പം ആരോഗ്യരംഗവും കേരളത്തിന് രാജ്യാന്തര തലത്തില് പ്രശസ്‌തി നേടിത്തന്നിട്ടുണ്ടെന്നും അദ്ദേഹം പറഞ്ഞു.\nകൊച്ചി മെട്രോ കലൂര് മുതല് കാക്കനാട് വരെ നീട്ടാന് ഇന്ന് ചേര്‍ന്ന മന്ത്രി സഭാ യോഗത്തില് തീരുമാനമായി. ഇതിനായി 2017.16 കോടി രൂപ അനുവദിച്ചതായി മുഖ്യമന്ത്രി ഉമ്മന്‍ചാണ്ടി പറഞ്ഞു. ഇവയ്ക്കിടയില് 11 സ്‌റ്റേഷനുകള് ഉണ്ടാവുമെന്നും മന്ത്രിസഭാ യോഗ തീരുമാനങ്ങള് വിശദീകരിക്കവെ മുഖ്യമന്ത്രി അറിയിച്ചു. സര്‍ക്കാര് പരസ്യങ്ങള്‍ക്കുള്ള നിയന്ത്രണത്തിനെതിരെ അപ്പീല് നല്‍കുന്ന കാര്യത്തില് എ.ജിയോട് നിയമോപദേശം തേടും.\nതണ്ണീര്‍ത്തട അതോറിറ്റി രൂപീകരിക്കും. ആലപ്പുഴ കോമളപുരം സ്പിന്നിംഗ് മില് തുറക്കുന്നതിന് ആറു കോടി രൂപ അനുവദിച്ചു. ആലപ്പുഴയിലെ തന്നെ പമ്പിംഗ് സബ്‌സിഡി ഇനത്തില് കര്‍ഷകര്‍ക്ക് നല്‍കാനുള്ള കുടിശികയായ 4.5 കോടി കൊടുക്കാന് തീരുമാനമായി. തലസ്ഥാനത്തെ വെള്ളക്കെട്ട് പരിഹരിക്കുന്നതിനായുള്ള "ഓപ്പറേഷന് അനന്ത"യുടെ തുടര് പ്രവര്‍ത്തനങ്ങള്‍ക്കായി നഗരവികസന മന്ത്രി മഞ്ഞളാംകുഴി അലി ചെയര്‍മാനും ആരോഗ്യം, റവന്യൂ, പൊതുമരാമത്ത് മന്ത്രിമാര് അടങ്ങിയ മന്ത്രിസഭാ ഉപസമിതിയെ നിയോഗിച്ചു.\nവിഴിഞ്ഞം പദ്ധതിയുമായി ബന്ധപ്പെട്ട് ഉയരുന്ന ആക്ഷേപങ്ങള്‍ക്ക് അടിസ്ഥാനമില്ലെന്നും മുഖ്യമന്ത്രി ഉമ്മന്‍ചാണ്ടി പറഞ്ഞു. സര്‍വകക്ഷി യോഗത്തിന് ശേഷം വിഴിഞ്ഞത്തിന്റെ കാര്യത്തില് തീരുമാനം എടുക്കുമെന്നും മുഖ്യമന്ത്രി പറഞ്ഞു. ബജറ്റ് സമ്മേളനത്തിനായി നിയമസഭ അടുത്ത മാസം എട്ടിന് ചേരണമെന്ന് ഗവര്‍ണറോട് ശുപാര്‍ശ ചെയ്തുവെന്നും മുഖ്യമന്ത്രി പറഞ്ഞു.\nഅങ്കം ഇനിയും ജയിക്കും; തീര്‍ച്ച\nവികസനത്തിന്റെയും കരുതലിന്റെയും വിജയകാഹളവുമായാണ് യു ഡി എഫിന്റെ മൂന്ന് മേഖലാ ജാഥകള് കഴിഞ്ഞദിവസം ആരംഭിച്ചത്. നാല് വര്‍ഷത്തെ ഭരണനേട്ടങ്ങളുടെ പട്ടികയും പ്രതിപക്ഷ ആരോപണങ്ങളുടെ പൊള്ളത്തരങ്ങളും ജനമനസ്സുകളിലെത്തിക്കുകയാണ് മേഖലാ ജാഥകളുടെ ലക്ഷ്യം.\nയു ഡി എഫ് രാഷ്ട്രീയത്തില് ഉരുണ്ടുകൂടിയ കാറും കോളും പെട്ടെന്ന് മാഞ്ഞു. തികച്ചും ശാന്തവും പ്രസന്നവുമായ അന്തരീക്ഷത്തിലായിരുന്നു മൂന്നു ജാഥകളുടെയും തുടക്കം. ഐക്യജനാധിപത്യമുന്നണി ശിഥിലമായെന്നും മന്ത്രിസഭ തകര്‍ന്നെന്നും പ്രതിപക്ഷവും ഒരു വിഭാഗം മാധ്യമങ്ങളും പ്രചരിപ്പിച്ചുകൊണ്ടിരിക്കെയായിരുന്നു യു ഡി എഫിന്റെ പൊടുന്നനെയുള്ള ഉയിര്‍ത്തെഴുന്നേല്‍പ്പും ഊര്‍ജ്ജസ്വലമായ തേരോട്ടവും. എല്ലാ തര്‍ക്കങ്ങളോടും വിട ചൊല്ലിക്കൊണ്ടും തങ്ങള് ഒറ്റക്കെട്ടാണെന്ന് തെളിയിച്ചുകൊണ്ടും അരയും തലയും മുറുക്കി രംഗത്ത് വന്ന അണികളെയാണ് എങ്ങും കാണാനുള്ളത്.\nകഴിഞ്ഞ നാല് വര്‍ഷത്തിനുള്ളില് നാല് പതിറ്റാണ്ടിന്റെ നേട്ടങ്ങളുണ്ടാക്കിയ ഉമ്മന്‍ചാണ്ടി സര്‍ക്കാര് തികഞ്ഞ സംതൃപ്തിയോടെയും അതിലേറെ ആത്മവിശ്വാസത്തോടെയുമാണ് അവസാന റൗണ്ടിലേക്ക് പ്രവേശിക്കുന്നത്. നാല് വര്‍ഷങ്ങള്‍ക്കുള്ളില് തിരഞ്ഞെടുപ്പ് വാഗ്ദാനങ്ങള് ഒന്നൊന്നായി നടപ്പാക്കുകയും അഞ്ചാം വര്‍ഷത്തില് പുതിയ പദ്ധതികള് പ്രഖ്യാപിക്കുകയും ചെയ്ത യു ഡി എഫ് സര്‍ക്കാര് ഒരു ഭരണതുടര്‍ച്ചയ്ക്ക് വേണ്ടിയാണ് കച്ചമുറുക്കി അങ്കത്തിനിറങ്ങിയിരിക്കുന്നത്. അധികാരമേറ്റ ആദ്യനാളില് തന്നെ ഒരു രൂപയ്ക്ക് അരി എന്ന തിരഞ്ഞെടുപ്പ് വാഗ്ദാനം കാലതാമസം കൂടാതെ നടപ്പാക്കി യു ഡി എഫ് സര്‍ക്കാര് ആത്മാര്‍ത്ഥത തെളിയിച്ചു. അരി നല്‍കുന്നതില് മാത്രമല്ല നാടിന്റെ മുഖഛായ മാറ്റുന്ന വികസന പ്രവര്‍ത്തനങ്ങള് നടപ്പാക്കുന്ന കാര്യത്തിലും ഉമ്മന്‍ചാണ്ടി സര്‍ക്കാര് വിജയം കൈവരിച്ചു. കൊച്ചി മെട്രോയും, സ്മാര്‍ട്ട്‌സിറ്റിയും വിഴിഞ്ഞം പദ്ധതിയും തിരുവനന്തപുരം, കോഴിക്കോട് ലൈറ്റ് മെട്രോയും കണ്ണൂര് വിമാനത്താവളവുമെല്ലാം ഉമ്മന്‍ചാണ്ടി സര്‍ക്കാരിന്റെ മികവിന്റെ പൊന്‍തൂവലുകളായി മാറാന് ഇനി മാസങ്ങള് മാത്രം മതി.\nഎല്ലാം നശിക്കുകയും നശിപ്പിക്കുകയും ചെയ്ത വി എസ് അച്യുതാനന്ദന് സര്‍ക്കാരില് നിന്നും അധികാരം ഏറ്റെടുക്കുമ്പോള് കേരളം ശ്മശാന സമാനമായ അവസ്ഥയിലായിരുന്നു. സി പി എമ്മിനകത്തെ വിഭാഗീയതയുടെ തിക്തഫലങ്ങള് ഏറെയും അനുഭവിച്ചത് കേരളത്തിന്റെ വികസന മേഖലയായിരുന്നു. കര്‍ഷകരും കര്‍ഷക തൊഴിലാളികളും വ്യവസായ തൊഴിലാളികളും തൊഴിലില്ലാത്ത ദിനങ്ങളുടെ നരകയാതനകള് അനുഭവിച്ച ആ കാലം ആര്‍ക്കും മറക്കാനാവില്ല. കേരളത്തിന്റെ ഉല്‍പാദന- ഉപഭോഗ പ്രത്യേകത കൊണ്ടു മുതല് മുടക്കാന് സന്നദ്ധരായെത്തുന്ന സംരംഭകരെ കുത്തുപാളയെടുപ്പിച്ചു അടിച്ചോടിക്കുന്ന കമ്യൂണിസ്റ്റ് പാര്‍ട്ടികളുടെ തൊഴില് നയം അച്യുതാനന്ദന് സര്‍ക്കാരിന്റെ കാലത്തും ആവര്‍ത്തിച്ചു.\nഓടിപ്പോയ സംരംഭകരെ തിരികെ കൊണ്ടുവന്നു കേരളത്തിന്റെ വ്യവസായ മേഖല സംരക്ഷിക്കുന്നതില് യു ഡി എഫ് സര്‍ക്കാര് പ്രകടിപ്പിച്ച പ്രതിബദ്ധത ഇക്കാലത്ത് ഏറെ പ്രകീര്‍ത്തിക്കപ്പെട്ടതാണ്. ഭാവിയുടെ വാഗ്ദാനങ്ങളായ യുവാക്കളെ നാടിന്റെ വികസന പ്രക്രിയയില് പങ്കാളികളാക്കുന്ന സ്റ്റാര്‍ട്ട് അപ്പ് പദ്ധതി ഏറെ ശ്രദ്ധേയമായി. ചികിത്സാ ചെലവ് താങ്ങാനാവാതെ കഷ്ടപ്പെടുന്ന പാവങ്ങളെ സഹായിക്കാന് നടപ്പാക്കിയ കാരുണ്യ പദ്ധതി മികച്ച ഫലങ്ങളുളവാക്കുകയും പതിനായിരങ്ങള്‍ക്ക് സാന്ത്വനമാവുകയും ചെയ്തു. നാലു വര്‍ഷങ്ങള്‍ക്കുള്ളില് സര്‍ക്കാര് മേഖലയില് നാല് മെഡിക്കല് കോളജുകള് ആരംഭിക്കാന് സാധിച്ചത് ആരോഗ്യ വിദ്യാഭ്യാസ രംഗത്തെ മഹനീയ നേട്ടങ്ങളാണ്.\nവിവാദഭരിതമായിരുന്നുവെങ്കിലും സാമൂഹിക നന്മയെ ലക്ഷ്യം വെച്ചുള്ള മദ്യനയം നടപ്പാക്കിയതും യു ഡി എഫ് സര്‍ക്കാരിന്റെ ശ്ലാഘനീയമായ നടപടിയാണ്. നിര്‍ദ്ദിഷ്ട ഐ ഐ ടി, സാങ്കേതിക സര്‍വകലാശാല, മലയാളം സര്‍വകലാശാല എന്നിവ യു ഡി എഫിന്റെ വിദ്യാഭ്യാസ രംഗത്തെ അഭിമാന ചിഹ്നങ്ങളാണ്. കാര്‍ഷിക മേഖലകളിലും ഉണര്‍വിന്റെ നാളുകളാണ് യു ഡി എഫ് സമ്മാനിച്ചത്. ഏത് മുന്നണിയില് ആര് ആഭ്യന്തര വകുപ്പ് മന്ത്രിയായാലും കുരിശേന്തുന്നതിന് തുല്യമായിരുന്നത്. കല്ലേറേല്‍ക്കാത്ത ഒരു പൊലീസ് മന്ത്രിയും കേരളത്തിലുണ്ടായിട്ടില്ല. സശ്രദ്ധവും സുരക്ഷിതവുമായ പൊലീസ് നയത്തിലൂടെ യു ഡി എഫ് സര്‍ക്കാര് മുക്തകണ്ഠ പ്രശംസ പിടിച്ചെടുത്തു. വിജിലന്റ് കേരള, ഓപ്പറേഷന് സുരക്ഷ, സ്ത്രീ സുരക്ഷ, ഓപ്പറേഷന് കുബേര, ലഹരി മുക്ത വിദ്യാലയം തുടങ്ങിയ ആഭ്യന്തരവകുപ്പിന്റെ ഭാവനാ പൂര്‍ണമായ പദ്ധതികള് പൊലീസിന് ഒരു സാമൂഹിക പ്രതിബദ്ധതാ പരിവേഷം സൃഷ്ടിച്ചു.\nഎണ്ണിപ്പറയാന് നേട്ടങ്ങള് ഇനിയുമുണ്ട്. പിന്നിട്ട നാളുകളിലെ പ്രവര്‍ത്തനങ്ങളിലെ നേട്ടങ്ങള് ഊര്‍ജ്ജമാക്കിക്കൊണ്ട് വരാനിരിക്കുന്ന ഒരു വര്‍ഷത്തില് പുതിയ പദ്ധതികള് പ്രഖ്യാപിച്ചുകൊണ്ട് യു ഡി എഫ് ജനങ്ങളുടെ അംഗീകാരത്തിനും അനുഗ്രഹത്തിനും വേണ്ടി കൈനീട്ടുകയാണ്. അനാവശ്യമായ വിവാദങ്ങളെയും ആരോപണങ്ങളെയും ജനസമക്ഷം തുറന്നുകാട്ടി യഥാര്‍ത്ഥ നേട്ടങ്ങളെ ഉയര്‍ത്തിക്കാട്ടാനും ജനങ്ങളെ ബോധ്യപ്പെടുത്താനും സാധിച്ചാല് യു ഡി എഫ് ഒന്നല്ല; നിരവധി അങ്കങ്ങള് ഇനിയും ജയിക്കും തീര്‍ച്ച.\nലൈറ്റ് മെട്രോ: ജൈക്കയില്‍നിന്ന് വായ്പ ഉറപ്പായി\nതിരുവനന്തപുരം, കോഴിക്കോട് ലൈറ്റ് മെട്രോ പദ്ധതികള്‍ക്ക് ജപ്പാന് ഇന്റര്‍നാഷണല് കോര്‍പ്പറേഷന് ഏജന്‍സിയില് (ജൈക്ക) നിന്ന് വായ്പ ഉറപ്പായതായി മുഖ്യമന്ത്രി ഉമ്മന്‍ചാണ്ടി. ബുധനാഴ്ച ഡി.എം.ആര്.സി. മുഖ്യ ഉപദേഷ്ടാവ് ഇ. ശ്രീധരന് ഡല്‍ഹിയില് ജൈക്ക പ്രതിനിധികളുമായി നടന്ന ചര്‍ച്ചയിലാണ് വായ്പ സംബന്ധിച്ച് ഉറപ്പുലഭിച്ചതെന്ന് മുഖ്യമന്ത്രി പറഞ്ഞു. തിരുവനന്തപുരം ഡി.സി.സി. സംഘടിപ്പിച്ച വിഴിഞ്ഞം തുറമുഖം-ലൈറ്റ് െമട്രോ ജനകീയ സഭയില് സംസാരിക്കുകയായിരുന്നു മുഖ്യമന്ത്രി.\nലൈറ്റ് മെട്രോ പദ്ധതിച്ചെലവിന്റെ 80 ശതമാനം തുകയാണ് അരശതമാനം പലിശയ്ക്ക് ജൈക്കയില്‍നിന്ന് വായ്പയായി ലഭിക്കുന്നത്. കേന്ദ്ര ഗവണ്‍മെന്റിന്റെ സഹായധനത്തിന്റെ കാര്യംകൂടി ഉറപ്പാക്കേണ്ടതുണ്ടെന്ന് മുഖ്യമന്ത്രി പറഞ്ഞു. വികസനത്തിന്റെ കാര്യത്തില് കൂട്ടായ്മ ആവശ്യമാണ്. ലൈറ്റ്‌മെട്രോ പദ്ധതിയും വിഴിഞ്ഞം തുറമുഖ പദ്ധതിയും അനാവശ്യ വിവാദങ്ങളില്‍പ്പെട്ട് തടസപ്പെടരുതെന്ന് മുഖ്യമന്ത്രി പറഞ്ഞു.\nവിഴിഞ്ഞം യാഥാര്‍ഥ്യമാകുന്നതോടെ രാജ്യത്തിന്റെ തന്നെ മുഖച്ഛായ മാറുമെന്ന് മുഖ്യമന്ത്രി പറഞ്ഞു. മറ്റ് സംസ്ഥാനങ്ങളിലായിരുന്നുവെങ്കില് 25 വര്‍ഷം മുമ്പെങ്കിലും വിഴിഞ്ഞം തുറമുഖം യാഥാര്‍ഥ്യമാകുമായിരുന്നു. വിഴിഞ്ഞം തുറമുഖം ഇനിയും വൈകിച്ചാല് വരും തലമുറ മാപ്പുനല്‍കില്ല-മുഖ്യമന്ത്രി പറഞ്ഞു.\nഅദാനിയെ കൊണ്ടുവന്നത് ഇടതുമുന്നണി\nവിഴിഞ്ഞം പദ്ധതി നടത്തിപ്പിന് അദാനി ഗ്രൂപ്പിനെ കേരളത്തിലേക്ക് ക്ഷണിച്ചു കൊണ്ടുവന്നത് മുന് ഇടതുമുന്നണി സര്‍ക്കാരാണെന്ന് മുഖ്യമന്ത്രി ഉമ്മന്‍ചാണ്ടി. അദാനി ഗ്രൂപ്പുമായി മുന് സര്‍ക്കാര് ചര്‍ച്ച നടത്തുകയും അതുമായി ബന്ധപ്പെട്ട തീരുമാനം ഉണ്ടാകുകയും ചെയ്തു. അദാനി ഗ്രൂപ്പിനെ അംഗീകരിച്ചു കൊണ്ട് ഇടതുമുന്നണി സര്‍ക്കാര് ഉത്തരവ് ഇറക്കിയിരുന്നുവെന്ന് അദ്ദേഹം പറഞ്ഞു. ഇതൊക്കെ ചെയ്തിട്ടാണ് ടെന്‍ഡറിലൂടെ അവര് വന്ന് കരാര് നല്‍കാറായപ്പോള് ഇതില് ദുരൂഹതയുണ്ടെന്ന് ഇടതുപക്ഷം ആലോചിക്കുന്നത്. യു.ഡി.എഫിന്റെ തെക്കന് മേഖലാജാഥ തിരുവനന്തപുരത്ത് ഗാന്ധിപാര്‍ക്കില് ഉദ്ഘാടനം ചെയ്യവെയാണ് അദ്ദേഹം ഇക്കാര്യം പറഞ്ഞത്.\nവിഴിഞ്ഞം പദ്ധതിയുടെ മറവില് സ്ഥലക്കച്ചവടം നടത്തുന്നുവെന്ന പ്രതിപക്ഷത്തിന്റെ ആരോപണത്തില് കഴമ്ബില്ല. 600 കോടിയില് താഴെമാത്രം വിലവരുന്ന ഭൂമിയാണ് വിഴിഞ്ഞം പദ്ധതിക്കുവേണ്ടി ഏറ്റെടുത്ത് നല്‍കുന്നത്. പദ്ധതിയില് 6000 കോടി രൂപയുടെ അഴിമതിയാണ് ഇടതുനേതാക്കള് ഇപ്പോള് ആരോപിക്കുന്നത്. പദ്ധതിയുടെ ആകെ ചെലവ് തന്നെ ഏതാണ്ട് അത്രയും തുകയേ വരൂ. വിഴിഞ്ഞം പദ്ധതിയുമായി ബന്ധപ്പെട്ട എല്ലാ കാര്യങ്ങളും ഏറ്റവും സുതാര്യമായാണ് ചെയ്യുന്നത്. വിവാദങ്ങളില് കുടുക്കി സര്‍ക്കാരിനെ പിടിച്ചുകെട്ടാമെന്ന് ആരും കരുതേണ്ട- അദ്ദേഹം പറഞ്ഞു.\n70 കളിലെ ഇടുക്കി പദ്ധതിയും 90 കളിലെ നെടുമ്പാശ്ശേരി വിമാനത്താവളവുമാണ് കേരളത്തില് നടപ്പായ പ്രധാന രണ്ട് സംരംഭങ്ങള്. എന്നാല് അതിന് ശേഷം കാര്യമായ ഒരു പദ്ധതിയും നേടാന് സംസ്ഥാനത്തിനായില്ല. കണ്ണൂര് വിമാനത്താവളം, സ്മാര്‍ട്ട് സിറ്റി, കൊച്ചി മെട്രോ, വിഴിഞ്ഞം തുറമുഖം, തിരുവനന്തപുരം, കോഴിക്കോട് ലൈറ്റ് മെട്രോ അടക്കം നാല് വര്‍ഷംകൊണ്ട് നേടാന് നമുക്കാകുന്നത് ഒത്തൊരുമകൊണ്ടാണ്. വലിയ വികസന പദ്ധതികള്‍ക്കൊപ്പം ആശ്രയ പദ്ധതിയടക്കം നിരവധി ക്ഷേമ നടപടികളും സര്‍ക്കാര് നടപ്പാക്കി.\nസര്‍ക്കാരിനെതിരെ ഉയര്‍ന്ന ആരോപണങ്ങള് ഏറ്റവും സമഗ്രമായി അന്വേഷിക്കുന്നതിനും നടപടി സ്വീകരിച്ചു. എന്നാല് പ്രതിപക്ഷം ഉന്നയിക്കുന്ന ആരോപണങ്ങള്‍ക്ക് സര്‍ക്കാര് തെളിവ് സംഘടിപ്പിച്ചു കൊടുക്കണമെന്ന് പറഞ്ഞാല് എന്തുചെയ്യും ? സോളാര് കേസിലടക്കം ഒരു തെളിവും നല്‍കാന് അവര്‍ക്കായില്ല. മന്ത്രിമാര്‍ക്കെതിരെ ഉയര്‍ന്ന ആരോപണങ്ങളുടെ സ്ഥിതിയും ഇതുതന്നെ-അദ്ദേഹം പറഞ്ഞു.\nതികഞ്ഞ ആത്മവിശ്വാസത്തോടെയാണ് യു.ഡി.എഫ് ജനങ്ങളിലേക്ക് ഇറങ്ങിച്ചെല്ലുന്നത്. എല്ലാം തികഞ്ഞുവെന്ന അവകാശവാദമില്ല. ക്ഷേമ പെന്‍ഷന് കുടിശിക തീര്‍ക്കുന്നത് അടക്കമുള്ള പോരായ്മകള് പരിഹരിക്കും. സാമ്ബത്തിക വളര്‍ച്ചയില് കേരളം ദേശീയ ശരാശരിക്ക് മുകളിലാണ്. അടിയന്തര സഹായംവേണ്ട ആളുകളെ അവഗണിച്ച് മുന്നോട്ടുപോകാവില്ല. ആര്‍ക്കും എതിരായ ജാഥയല്ല ഇതെന്നും, വികസന നേട്ടങ്ങള് ജനങ്ങളിലെത്തിക്കാനും ജനപിന്തുണ നേടാനുമാണ് മേഖലാ ജാഥകള് നടത്തുന്നതെന്നും മുഖ്യമന്ത്രി പറഞ്ഞു. എന്.കെ. പ്രേമചന്ദ്രനെ മുഖ്യമന്ത്രി ഷാള് അണിയിച്ചു. വടക്കന് മേഖലാജാഥ വൈകീട്ട് ജെ.ഡി.യു സംസ്ഥാന പ്രസിഡന്റ് എം.പി വീരേന്ദ്രകുമാര് ഉദ്ഘാടനം ചെയ്യും.\nയു ഡി എഫ് ഒറ്റക്കെട്ട്, കാലാവധി പൂര്‍ത്തിയാക്കും\nസര്‍ക്കാര് അഞ്ചാം വര്‍ഷത്തിലേക്ക്\nയു ഡി എഫ് മന്ത്രിസഭാ ടീം ഒറ്റക്കെട്ടാണെന്നും അഞ്ചുവര്‍ഷം പൂര്‍ത്തിയാക്കുമെന്നതില് സംശയമില്ലെന്നും മുഖ്യമന്ത്രി ഉമ്മന് ചാണ്ടി. സഹമന്ത്രിമാരും എം എല് എമാരും യു ഡി എഫ് നേതാക്കള് അടക്കം നൂറു കണക്കിനാളുകളും തിങ്ങി നിറഞ്ഞ കേരള സര്‍വകലാശാല സെനറ്റ് ഹാളില് സംസ്ഥാന സര്‍ക്കാരിന്റെ നാലാം വാര്‍ഷികാഘോഷങ്ങള് ഉദ്ഘാടനം ചെയ്യുകയായിരുന്നു അദ്ദേഹം.\nഡിജിറ്റല് പാഠപുസ്തകം, മത്സ്യത്തൊഴിലാളി ഗ്രാമങ്ങളുടെ പുനരുദ്ധാരണം തുടങ്ങിയ പദ്ധതികള്‍ക്കും മുഖ്യമന്ത്രി തുടക്കം കുറിച്ചു.\nസര്‍ക്കാര് ഒറ്റക്കെട്ടായി മുന്നോട്ടുപോകുമെന്ന നേട്ടം മാത്രമാണ് ഈ സര്‍ക്കാരിനുള്ളതെന്ന് അദ്ദേഹം പറഞ്ഞു. അഭിപ്രായങ്ങളും അഭിപ്രായവ്യത്യാസങ്ങളുമുണ്ട്. അത് ജനാധിപത്യ രീതിയില് പരിഹരിക്കും. ജനപിന്തുണയും മുന്നണിയുടെ കെട്ടുറപ്പുമാണ് സര്‍ക്കാര് അഞ്ചു വര്‍ഷം പൂര്‍ത്തിയാക്കുമെന്ന് പറയാനുള്ള ആത്മവിശ്വാസം തരുന്നതെന്നും അദ്ദേഹം പറഞ്ഞു.\nരണ്ട് എം എല് എ മാരുടെ ഭൂരിപക്ഷവുമായി അധികാരമേറ്റെങ്കിലും അതേക്കുറിച്ച് പിന്നീട് ആലോചിക്കേണ്ടി വരാതിരുന്നത് സര്‍ക്കാരിന് ലഭിച്ച ജനപിന്തുണമൂലമാണ്. വിവാദങ്ങളല്ല, അന്തിമഫലമാണ് വേണ്ടത്. സാമ്പത്തിക വളര്‍ച്ചയില് കഴിഞ്ഞ മൂന്നു കൊല്ലമായി ദേശീയ ശരാശരിയേക്കാള് മുന്നിലാണ്.\nലോകത്ത് എവിടെ ആഭ്യന്തര കലാപമോ യുദ്ധമോ ഉണ്ടായാലും മലായാളിയെ രക്ഷിക്കാന് സര്‍ക്കാരിന്റെ സാന്നിധ്യമുണ്ടായിരുന്നു. ഒറ്റക്കെട്ടായി ശ്രമിച്ചാല് ഒരു മലയാളിയും കേരളത്തിന് പുറത്ത് ജോലിതേടി പോകേണ്ടിവരില്ല. സര്‍ക്കാര് ഇതിനോകം പ്രഖ്യാപിച്ച വികസനപദ്ധതികള് എല്ലാം പൂര്‍ത്തിയാക്കുകയാണ് അടുത്ത വര്‍ഷത്തെ ലക്ഷ്യമെന്നും അദ്ദേഹം പറഞ്ഞു.\nആശവര്‍ക്കര്‍മാര്‍ക്ക് ഇന്‍ഷുറന്‍സും ക്ഷേമപെന്‍ഷനുകള് ഗുണഭോക്താക്കളുടെ ബാങ്ക് അക്കൗണ്ടിലേക്ക് നല്കുന്ന പദ്ധതിയും മുഖ്യമന്ത്രി ഉദ്ഘാടനം ചെയ്തു.\nസര്‍ക്കാര് കാലാവധി പൂര്‍ത്തിയാക്കില്ലെന്ന് പറഞ്ഞവര് നിരാശരായിരിക്കുകയാണെന്ന് മന്ത്രി കെ. എം മാണി പറഞ്ഞു. മന്ത്രിസഭായില് തര്‍ക്കങ്ങളും അപ ശബ്ദങ്ങളുമില്ലെന്നതാണ് സര്‍ക്കാരിന്റെ നേട്ടം. കൃഷിക്കാരെയും സാധാരണക്കാരെയും പരിഗണിക്കാത്ത ഇന്ത്യന് പ്രധാനമന്ത്രി നാട്ടിലില്ലാത്ത പ്രധാനമന്ത്രിയായി മാറിയിരിക്കുകായണെന്നും മാണി പറഞ്ഞു.\nവേനല്‍മഴയുടെ കാര്‍മേഘം ഒഴിഞ്ഞെന്നും അന്തരീക്ഷം തെളിഞ്ഞുകഴിഞ്ഞെന്നും കരുത്തനായ മുഖ്യമന്ത്രിയായി ഉമ്മന്‍ചാണ്ടി മാറിയെന്നും മന്ത്രി കെ.സി.ജോസഫ് പറഞ്ഞു.\nമന്ത്രിമാരായ പി കെ കുഞ്ഞാലിക്കുട്ടി, അനൂപ് ജേക്കബ്, കെ. പി മോഹനന്, തുടങ്ങിയവരും സംസാരിച്ചു. മറ്റ് മന്ത്രിമാര്, ചീഫ് വിപ്പ് തോമസ് ഉണ്ണിയാടന്, ചീഫ് സെക്രട്ടറി ജിജി തോംസണ്, ആസൂത്രണ ബോര്‍ഡ് ഉപാധ്യക്ഷന് കെ. എം ചന്ദ്രശേഖര് എന്നിവരും വേദിയുണ്ടായിരുന്നു. കെ പി സി സിഅധ്യക്ഷന് വി എം സുധീരനും യു ഡി എഫ് എം എല് എമാര് അടക്കമുള്ള നേതാക്കളും വാര്‍ഷികാഘോഷങ്ങള്‍ക്ക് സാക്ഷിയായി. സര്‍ക്കാരിന്റെ നാല് വര്‍ഷത്തെ നേട്ടങ്ങള് വിശദീകരിക്കുന്ന ഡോക്യുമെന്ററി ചടങ്ങില് പ്രദര്‍ശിപ്പിച്ചു. പബ്ലിക് റിലേഷന്‍സ് വകുപ്പിന്റെ പ്രത്യേക പ്രസിദ്ധീകരണങ്ങളും ചടങ്ങില് പ്രകാശനം ചെയ്തു.\nഅന്ധവിദ്യാര്‍ഥികള്‍ക്കും പ്ലസ്ടു സയന്‍സ് പഠനം ലഭ്യമാക്കും\nതിരുവനന്തപുരം: അന്ധവിദ്യാര്‍ഥികള്‍ക്കും ഹയര്‍സെക്കന്ററി തലത്തില് സയന്‍സ് പഠനം ലഭ്യമാക്കുമെന്ന് മുഖ്യമന്ത്രി ഉമ്മന്‍ചാണ്ടി. തിരുവനന്തപുരത്ത് ജവഹര്‍ബാലജനവേദി സംഘടിപ്പിച്ച ഒമ്പതാം വാര്‍ഷികാഘോഷവും പുരസ്‌കാരസമര്‍പ്പണവും ഉദ്ഘാടനം ചെയ്ത് സംസാരിക്കുകയായിരുന്നു. ഇതു സംബദ്ധിച്ച നിര്‍ദ്ദേശം ചീഫ് സെക്രട്ടറിയ്ക്ക് കൈമാറി. അന്ധ വിദ്യാര്‍ഥികള്‍ക്കും പ്രാക്ടിക്കല് ചെയ്യാന് കഴിയില്ല എന്ന കാരണം പറഞ്ഞാണ് സയന്‍സ് ഗ്രൂപ്പില് പഠിക്കാനുള്ള അവസരം നിഷേധിച്ചിരുന്നത്.\nഇത്തരം വിഷയങ്ങള്‍ക്കും പരിഹാരം കാണും. സഹജീവികളോടും രാജ്യത്തോടും കൂറുപുലര്‍ത്തുന്ന പ്രവര്‍ത്തനങ്ങളാണ് ജവഹര് ബാലജനവേദി നടത്തുന്ന പ്രവര്‍ത്തനങ്ങള് വിലപ്പെട്ടതാണന്നും അദ്ദേഹം കൂട്ടിച്ചേര്‍ത്തു. അന്ധവിദ്യാര്‍ഥികള് നേരിടുന്ന പ്രശ്‌നങ്ങള് ഉന്നയിച്ചുകൊണ്ട് ജവഹര് ബാലജനവേദി മുഖ്യമന്ത്രിയ്ക്കും വിദ്യാഭ്യാസമന്ത്രിക്കും ബാലാവകാശകമ്മീഷനും പരാതികള് സമര്‍പ്പിച്ചിരുന്നു.\nഈ സര്‍ക്കാര് കൂടെയുണ്ട് എപ്പോഴും\nഏറ്റവും പ്രയാസമേറിയ സന്ദര്‍ഭങ്ങള് നമ്മുടെയൊക്കെ ജീവിതത്തില് ഉണ്ടാകാറുണ്ട്. ജീവന്‍പോലും തുലാസില് നില്‍ക്കുന്ന നിമിഷങ്ങള്. അപ്പോഴൊക്കെ നാം സഹായത്തിനുവേണ്ടി ചുറ്റും നോക്കും. അഞ്ചാം വയസിലേക്കു കടക്കുന്ന ഈ സര്‍ക്കാരിന്റെ ഏറ്റവും വലിയ നേട്ടമായി കാണാവുന്നത്, ഇത്തരം സന്ദര്‍ഭങ്ങളിലൊക്കെ സര്‍ക്കാര് താങ്ങും തണലുമായി അവിടെ ഉണ്ടായിരുന്നു എന്നതാണ്. ജനങ്ങള് എപ്പോഴൊക്കെ ഒരു സര്‍ക്കാരിന്റെ സാമിപ്യം ആഗ്രഹിച്ചുവോ, അപ്പോഴൊക്കെ അവിടെ എത്താന് സാധിച്ചു. വിദേശത്ത് യുദ്ധത്തിനിടയിലും ആഭ്യന്തര പ്രശ്‌നങ്ങളിലും പ്രകൃതി ദുരന്തങ്ങളിലും അകപ്പെട്ട മലയാളികളുടെ ജീവനുപോലും വെല്ലുവിളി ഉയര്‍ന്ന സന്ദര്‍ഭങ്ങളില് സര്‍ക്കാരെത്തി. ഇറാക്ക്, ലിബിയ, യെമന് തുടങ്ങിയ രാജ്യങ്ങളില് യുദ്ധം ഉണ്ടായപ്പോഴും സൗദി അറേബ്യയില് നിതാഖാത്ത് ഏര്‍പ്പെടുത്തിയപ്പോഴും നേപ്പാളില് ഭൂമി കുലുക്കം ഉണ്ടായപ്പോഴും ഈ സര്‍ക്കാരിന്റെ സഹായഹസ്തം നീണ്ടു.\nഒരു തുറന്ന പ്രദേശത്തു നില്ക്കുന്ന ഒറ്റയാന് മരംപോലെയാണ് സമൂഹത്തിലെ പാവപ്പെട്ടവരുടെ ജീവിതം. കാറ്റോ, മഴയോ, മിന്നലോ ഉണ്ടായാല് മരംനിലംപൊത്തും. എന്നാല് ഈ വിഭാഗത്തോടൊപ്പം സര്‍ക്കാര് ഉണ്ട്. ജനസമ്പര്‍ക്ക പരിപാടി, കാരുണ്യ ഫണ്ട്, മുഖ്യമന്ത്രിയുടെ ദുരിതാശ്വാസനിധി തുടങ്ങിയ നിരവധി പരിപാടികളിലൂടെ പാവപ്പെട്ടവരുടെ പ്രതിസന്ധി ഘട്ടങ്ങളില് സര്‍ക്കാര് കൂടെ നിന്നു. മേയ് 15 വരെ 86,876 പേര്‍ക്ക് 701 കോടി രൂപയുടെ കാരുണ്യ ഫണ്ടും മേയ് രണ്ടു വരെ 452 കോടി രൂപയുടെ മുഖ്യമന്ത്രിയുടെ ദുരിതാശ്വാസ ഫണ്ടും വിതരണം ചെയ്തു. നേരത്ത നടന്ന രണ്ടു ജനസമ്പര്‍ക്ക പരിപാടികളില് 76 കോടി രൂപ നല്കി. ഈ മൂന്നിനങ്ങളില് മാത്രം 1229 കോടി രൂപ പാവപ്പെട്ടവരിലെത്തി. മൂന്നാമത്തെ ജനസമ്പര്‍ക്ക പരിപാടി എട്ടു ജില്ലകളില് പൂര്‍ത്തിയായി. ഒരു രൂപ അരിക്ക് ഒരു വര്‍ഷം 700 കോടി രൂപ സബ്‌സിഡി നല്കുന്നു. ഒരു രൂപയ്ക്ക് അരി നല്കുമെന്നു പറഞ്ഞ് യുഡിഎഫ് അധികാരത്തിലേറി നൂറു ദിവസത്തിനുള്ളില് അതു നടപ്പാക്കി. ഇടതുസര്‍ക്കാര് രണ്ടു രൂപയ്ക്ക് അരി വാഗ്ദാനം ചെയ്ത് അധികാരത്തിലേറിയിട്ട് നാലു വര്‍ഷം കഴിഞ്ഞ് നടപ്പാക്കി. ലോട്ടറി മാഫിയ മുമ്പ് കടത്തിക്കൊണ്ടു പോയ കോടികളാണ് ഇപ്പോള് പാവപ്പെട്ടവരിലേക്ക് എത്തിയത്. നമ്മുടെ സമ്പത്തിന്റെ ഒരംശം അവര്‍ക്കു നല്കുന്നതില് എന്താണു തെറ്റ്?\nക്ഷേമപ്രവര്‍ത്തനങ്ങളോട് കിടപിടിക്കുന്നു വികസനപ്രവര്‍ത്തനങ്ങളും. നമ്മുടെ നാടിനെക്കുറിച്ച് പൊതുവെ പറഞ്ഞു കേള്‍ക്കാറുള്ള ഒരു ആക്ഷേപം കേരളത്തില് ഒരു കാര്യവും നടക്കില്ല എന്നാണ്. ഇടുക്കി അണക്കെട്ടിനും (1973) നെടുമ്പാശേരി വിമാനത്താവളത്തിനും (1999) ശേഷം കേരളത്തില് വന്‍കിട പദ്ധതികള് ഉണ്ടായിട്ടില്ല. എന്നാല് ഈ സര്‍ക്കാര് കുരുക്കുകള് ഓരോന്നോരോന്ന് അഴിച്ചുമാറ്റി, പ്രതിസന്ധികളെ ഒന്നൊന്നായി മറികടന്ന് ഏറെ നാളായി കാത്തിരിക്കുന്ന സ്വപ്‌നപദ്ധതികളെല്ലാം കരയ്ക്കടുപ്പിച്ചു. കൊച്ചി മെട്രോ 2016 ജൂണിലും സ്മാര്‍ട്ട് സിറ്റി ഒന്നാം ഘട്ടം ഈ വരുന്ന ജൂണിലും നടപ്പാകും. കണ്ണൂര് വിമാനത്താവളത്തില് ആദ്യവിമാനം ഈ ഡിസംബര് 31നു പറന്നിറങ്ങും. വിഴിഞ്ഞം പദ്ധതി നടപ്പാക്കാന് കഴിയുന്ന ഘട്ടമെത്തിയിരിക്കുന്നു. മൂന്നു പതിറ്റാണ്ടിനുശേഷം തിരുവനന്തപുരം ബൈപാസിലെ കരമന- കളയിക്കാവിള റോഡിന്റെ വീതി കൂട്ടുന്നു. കൊല്ലം, ആലപ്പുഴ, കോഴിക്കോട് ബൈപാസുകള്, കഴക്കൂട്ടം- മുക്കോല ബൈപാസ് എന്നിവയും പതിറ്റാണ്ടുകള്‍ക്കുശേഷം നടപ്പാകുന്നു. കേരളത്തില് ഒന്നും നടക്കില്ലെന്ന് ഇനിയാരും പറയില്ല.\nയുവാക്കളെ നാടിന്റെ വികസനപ്രക്രിയയില് പങ്കാളികളാക്കി എന്നതാണ് എനിക്ക് തൃപ്തി നല്കിയ മറ്റൊരു കാര്യം. വിദ്യാര്‍ത്ഥി സംരംഭകത്വ നയത്തിനും തുടര്‍ന്ന് സ്റ്റാര്‍ട്ടപ്പ് പദ്ധതികള്‍ക്കും രൂപം കൊടുത്തു. സ്റ്റാര്‍ട്ടപ്പിലേക്ക് മൂവായിരത്തോളം ആശയങ്ങളുമായി കുട്ടികള് രംഗത്തുവന്നു. ഇവരില് 900 പേര് സംരംഭങ്ങള് ആരംഭിച്ചു. ഈ നൂതനപദ്ധതി ദേശീയതലത്തില്‍വരെ ശ്രദ്ധിക്കപ്പെട്ടു. യുവസംരംഭകര്‍ക്ക് 20 ലക്ഷം രൂപ പലിശരഹിത വായ്പ നല്കുന്ന പദ്ധതിയും വന്‍വിജയമായി. സര്‍ക്കാര് ജോലിക്കും വിദേശജോലിക്കും അപ്പുറത്ത് പുതിയൊരു ആകാശമുണ്ടെന്ന് യുവാക്കള് കണ്ടെത്തി. കര്‍ഷകര് ഏറെക്കാലമായി കാത്തിരുന്ന നീര ഉല്പന്നം വിപണിയില് ഇറങ്ങിയത് വലിയൊരു കാല്‍വയ്പാണ്. നീരയിലൂടെ ഒരു തെങ്ങില് നിന്ന് 900 രൂപ മുതല് 3000 രൂപവരെ പ്രതിമാസം ആദായം വര്‍ധിക്കും. മുന് രാഷ്ട്രപതി ഡോ. എപിജെ അബ്ദുള് കലാം 2005ല് കേരള നിയമസഭയില് അവതരിപ്പിച്ച വിഷന് 2010ലെ ഒരു പദ്ധതിയായിരുന്നു ഇത്. നീര ചെത്തുന്നതിന് 112 വര്‍ഷം പഴക്കമുള്ള അബ്കാരി ചട്ടങ്ങളില് ഭേദഗതി വരുത്തി. കാര്‍ഷിക മേഖലയില് കഴിഞ്ഞ ഏഴു വര്‍ഷത്തില് ആദ്യമായി 2012-13ല് 5.62[%] വളര്‍ച്ച കൈവരിക്കാന് കഴിഞ്ഞു. അതേസമയം, സൂക്ഷ്മ, ചെറുകിട, ഇടത്തരം വ്യവസായ സംരംഭങ്ങളില് രാജ്യത്ത് കേരളം റിക്കാര്‍ഡിട്ടു. വ്യവസായ മേഖലയില് ഇത്തരം സംരംഭങ്ങള്‍ക്കാണ് കേരളത്തില് സാധ്യത കൂടുതല് എന്നു കണ്ടെത്തി പ്രാധാന്യം കൊടുത്തപ്പോഴാണ് ഈ നേട്ടം കൈവരിക്കാനായത്.\nകംപ്യൂട്ടര് അടിച്ചുപൊളിച്ചതിനു പിന്നാലെയാണ് രാജ്യത്തെ ആദ്യത്തെ ഐടി പാര്‍ക്ക് എന്നറിയപ്പെടുന്ന ടെക്‌നോപാര്‍ക്ക് സ്ഥാപിച്ചത്. ഒരു സ്മാട്ട് സിറ്റി സ്ഥാപിക്കാന് ഒരു പതിറ്റാണ്ടിന്റെ യുദ്ധംതന്നെ വേണ്ടിവന്നു. ടെക്‌നോപാര്‍ക്ക് സ്ഥാപിച്ച് 25 വര്‍ഷം കഴിഞ്ഞപ്പോഴാണ് കേരളം ഐടിയില് ഉയര്‍ത്തെഴുന്നേല്ക്കുന്നത്. ടിസിഎസിന്റെ ഗ്ലോബല് ട്രെയിനിംഗ് സെന്ററിന്റെ പണി 3,600 കോടി രൂപ ചെലവില് ആരംഭിച്ചു. ഇന്‍ഫോസിസിന്റെ രണ്ടാം കാമ്പസ്, ഒറാക്കിള്, ടോറസ്, സണ്‍ടെക്, ട്രിപ്പിള് ഐടിഎംകെ തുടങ്ങിയ പ്രമുഖ സ്ഥാപനങ്ങളും ടെക്‌നോപാര്‍ക്കില് എത്തിയിരിക്കുന്നു. കോഗ്നിസന്റ്, യുഎസ് ടെക്‌നോളജീസ്, ട്രാന്‍സ് ഏഷ്യ തുടങ്ങിയ പ്രമുഖ കമ്പനികളുമായി ഇന്‍ഫോപാര്‍ക്കിന്റെ രണ്ടാംഘട്ടവും ആരംഭിച്ചു. കോഴിക്കോട് സൈബര് പാര്‍ക്ക് ഉള്‍പ്പെടെ വെറേയും സ്ഥാപങ്ങള്. ജൂണില് സ്മാര്‍ട്ട് സിറ്റിയുടെ ഒന്നാംഘട്ടം ആരംഭിക്കും. സംസ്ഥാനത്തെ എല്ലാ ജില്ലകളും ഇ ഡിസ്ട്രിക്ട് ആയി. റവന്യൂ വകുപ്പില് മാത്രം 24 ഇനം സര്‍ട്ടിഫിക്കറ്റുകളാണ് ഓണ്‍ലൈനില് ലഭിക്കുന്നത്. മെയ് 11 വരെ ലഭിച്ച 1.29കോടി അപേക്ഷകളില് 1.14 കോടി സര്‍ട്ടിഫിക്കറ്റുകള് ഓണ്‍ലൈനില് നല്കി. എല്ലാ ഗ്രാമപഞ്ചായത്തുകളിലും ഒരു ജിഗാ ബൈറ്റ് കണക്ടിവിറ്റി ഉടനേ ലഭിക്കും. അക്ഷയകേന്ദ്രങ്ങള് മുതല് ഭരണസിരാകേന്ദ്രം വരെ കടലാസുരഹിത ഓഫീസുകളായി മാറുന്നു.\n35 വര്‍ഷത്തിനു ശേഷമാണ് കേരളത്തില് പുതിയ നാലു മെഡിക്കല് കോളജുകള് ആരംഭിക്കുന്നത്. രാജ്യത്ത് ഇതാദ്യമായി പട്ടികജാതി വിഭാഗത്തിന് പാലക്കാട്ട് മെഡിക്കല് കോളജ് ആരംഭിച്ചു. ഹരിപ്പാട്ട് സ്വകാര്യ പങ്കാളിത്തമുള്ള പുതിയ മെഡിക്കല് കോളജിന് തറക്കല്ലിട്ടു. എല്ലാ ജില്ലകളിലും മെഡിക്കല് കോളജ് എന്നതാണ് ലക്ഷ്യം. കൂടാതെ 711 ഇനം മരുന്നുകള് സര്‍ക്കാര് സൗജന്യമായി വിതരണം ചെയ്യുന്നു. കാരുണ്യ ഫാര്‍മസികള് വ്യാപകമായി തുറന്നു. സൗജന്യ കാന്‍സര് ചികിത്സാ പദ്ധതി, പാവപ്പെട്ട മുഴുവന് കാന്‍സര് രോഗികള്‍ക്കും മാസം 1000 രൂപ പെന്‍ഷന്, സൗജന്യ കോക്ലിയര് ഇംപ്ലാന്റേഷന് തുടങ്ങിയ നിരവധി പദ്ധതികളാണ് നടപ്പാക്കിയത്. പാവപ്പെട്ടവരുടെ ചികിത്സ സൗജന്യമാക്കുകയാണ് സര്‍ക്കാരിന്റെ ലക്ഷ്യം.\nഏറ്റവും കൂടിയ മദ്യപാനനിരക്ക്, ഏറ്റവും കൂടിയ അപകടനിരക്ക്, ഏറ്റവും കൂടിയ ആത്മഹത്യാനിരക്ക്, ഏറ്റവും കൂടിയ കുറ്റകൃത്യനിരക്ക് തുടങ്ങിയവ ദൈവത്തിന്റെ നാടിന് നാണക്കേടായി. മിക്ക വിപത്തുകളുടെയും അടിസ്ഥാനം മദ്യമാണ്. അതുകൊണ്ടാണ് ഈ വിപത്തിന്റെ കൊമ്പിനു തന്നെ പിടിച്ചത്. 730 ബാറുകള് പൂട്ടുകയും മദ്യത്തിന്റെ ലഭ്യത കുറയ്ക്കുന്ന നടപടികള് സ്വീകരിക്കുകയും ചെയ്തു. ബാറുകള് പൂട്ടിയതോടെ കുറ്റകൃത്യനിരക്കിലും ഗാര്‍ഹിക പീഡനങ്ങളിലും അപകടനിരക്കിലും ആത്മഹത്യാനിരക്കിലുമൊക്കെ വലിയ കുറവുണ്ടായി. വിദേശമദ്യ ഉപഭോഗം 24 ശതമാനം കുറഞ്ഞു. 2013ല് 4,258 പേര് വാഹനാപകടങ്ങളില് മരിച്ചപ്പോള് 2014ല് അത് 4,049 പേരായി കുറഞ്ഞു. പലിശക്കാര്‍ക്കെതിരേ നടന്ന ഓപ്പറേഷന് കുബേര, സ്ഥിരം കുറ്റവാളികള്‍ക്കെതിരേ നടന്ന ഓപ്പറേഷന് സുരക്ഷ നടപടികളും കുറ്റകൃത്യം കുറച്ചു.\nഐഐടി, സാങ്കേതിക സര്‍വകലാശാല, മലയാളം സര്‍വകലാശാല എന്നിവ ഉന്നതവിദ്യാഭ്യാസ രംഗത്തും കുടുംബശ്രീ, ഷീ ടാക്‌സി, നിര്‍ഭയ ഷെല്‍ട്ടര് തുടങ്ങിയവ സ്ത്രീശാക്തീകരണ രംഗത്തും ശ്രദ്ധേയമായി. 82 ലക്ഷം സ്ത്രീകളെ റേഷന് കാര്‍ഡ് ഉടമകളാക്കി. 36,491 പേര്‍ക്ക് മൂന്നു സെന്റു വീതം ഭൂമി നല്‍കി. മൂലമ്പിള്ളി പാക്കേജ്, ആദിവാസി പാക്കേജ്, എന്‍ഡോസള്‍ഫാന് പാക്കേജ്, കെഎസ്ആര്‍ടിസി പാക്കേജ്, അധ്യാപക പാക്കേജ് എന്നിവയിലൂടെ അവരുടെ പ്രശ്‌നങ്ങള് പരിഹരിച്ചു. വയനാട് ജില്ലയില് മാത്രം ആദിവാസികള്‍ക്ക് 13,662 ഏക്കര് ഭൂമി വിതരണം ചെയ്തു. 84 സമുദായങ്ങള് ഉള്‍പ്പെടുന്ന പിന്നാക്ക വിഭാഗങ്ങള്‍ക്കു വേണ്ടി പിന്നാക്ക വികസന വകുപ്പ് രൂപീകരിച്ചു. മുന്നാക്കക്കാരിലെ പിന്നാക്കവിഭാഗങ്ങള്‍ക്കുവേണ്ടി മുന്നാക്ക വികസന കമ്മീഷനും സംസ്ഥാന ന്യൂനപക്ഷ കമ്മീഷനും നിലവില് വന്നു.\nഒരു ലക്ഷം കോടി രൂപ പ്രതിവര്‍ഷം അയച്ചുതരുന്ന പ്രവാസികളാണ് കേരളത്തിന്റെ നട്ടെല്ല്. കേരളത്തെ പോസിറ്റീവായി സ്വാധീനിക്കാന് അവര്‍ക്കു സാധിക്കുന്നു. പ്രവാസികള് ശ്രദ്ധിക്കപ്പെടേണ്ട സമൂഹമാണെന്നു ഈ സര്‍ക്കാര് തിരിച്ചറിഞ്ഞു. നിരവധി സംഘര്‍ഷമേഖലകളില് നിന്ന് മലയാളികളെ സുരക്ഷിതമായി തിരിച്ചുകൊണ്ടു വന്നു. വിദേശത്തേക്കുള്ള വ്യാജറിക്രൂട്ട്‌മെന്റ് തടഞ്ഞു. നോര്‍ക്ക മന്ത്രിയുടെ കാരുണ്യ- സാന്ത്വന സഹായ പദ്ധതിയിലൂടെ 10 കോടി രൂപ വിതരണം ചെയ്തു. തദ്ദേശ സ്വയം ഭരണ സ്ഥാപനങ്ങളിലേക്കുള്ള തെരഞ്ഞെടുപ്പില് പ്രവാസികള്‍ക്ക് വോട്ടവകാശം ലഭിച്ചു കഴിഞ്ഞു.\nസര്‍ക്കാര് സ്വീകരിച്ച നിരവധി നടപടികളുടെ പ്രതിഫലനം സാമ്പത്തികരംഗത്ത് ഉണ്ടായി. കംപ്‌ട്രോളര് ആന്‍ഡ് ഓഡിറ്റര് ജനറല് ഓഫ് ഇന്ത്യയും സെന്‍ട്രല് സ്റ്റാറ്റിസ്റ്റിക്കല് ഓര്‍ഗനൈസേഷനും പ്രസിദ്ധീകരിച്ച കണക്കുകള് പ്രകാരം 2012 മുതല് 2015 വരെയുള്ള കാലയളവില് കേരളത്തിന്റെ ആഭ്യന്തര ഉല്പാദനത്തിന്റെ വളര്‍ച്ചാ നിരക്ക് ദേശീയ ശരാശരിയേക്കാള് ഉയര്‍ന്നതോതിലാണ് രേഖപ്പെടുത്തിയിട്ടുള്ളത്.\n2010-11 ല് കേരളത്തിന്റെ വളര്‍ച്ചാനിരക്ക് 13.7[%] (ഇന്ത്യ: 18.66[%]),\n2011-12ല് കേരളം 16.73[%] (ഇന്ത്യ: 15.7[%])\n2012-13ല് കേരളം 13.46[%] (ഇന്ത്യ: 11.88[%]),\n2013-14ല് കേരളം 15.35 (ഇന്ത്യ: 11.54[%]).\nപ്രീതിയോ ഭീതിയോ ഇല്ലാതെ നിയമവാഴ്ച നടപ്പാക്കുമ്പോഴാണ് സര്‍ക്കാര് നീതിപൂര്‍വം പ്രവര്‍ത്തിക്കുന്നത്. സര്‍ക്കാരിനെതിരേ ആരോപണങ്ങള് ഉയര്‍ന്നപ്പോള്‍പോലും ഇതില് കടുകിടെ വ്യതിചലിച്ചിട്ടില്ല. സോളാര്, ദേശീയഗെയിംസ്, ബാര് എന്നിവയാണ് സര്‍ക്കാരിനെതിരേ ഉയര്‍ന്ന ആക്ഷേപങ്ങള്. സോളാര് കേസില് ജുഡീഷ്യല് അന്വേഷണം ഏര്‍പ്പെടുത്തിയപ്പോള് കമ്മീഷന് പലരേയും നോട്ടീസ് അയച്ച് വിളിച്ചുവരുത്തി തെളിവെടുക്കേണ്ടി വന്നു. ദേശീയ ഗെയിംസുമായി ബന്ധപ്പെട്ട് അഴിമതി ആരോപണം ഉന്നയിച്ചവര് പോലും അതു മറന്നു. ഗംഭീരമായി നടത്തിയ ദേശീയ ഗെയിംസില് ചെളിയെറിഞ്ഞതു മിച്ചം. ബാര് കോഴ കേസ് ആരോപണങ്ങളില് അന്വേഷണം നടക്കുന്നു. ആരോപണം ഉയര്‍ന്നാല് നിഷ്പക്ഷമായ അന്വേഷണം ഉണ്ടാകും. പക്ഷേ, തെളിവുകള് കൂടി സര്‍ക്കാര് ഉണ്ടാക്കണമെന്നു പറയുന്നതിന് ന്യായീകരണമില്ല. അഴിമതി ആരോപണം ഉന്നയിച്ച് സര്‍ക്കാരിനെ കെട്ടിയിടാന് ശ്രമിച്ചാല് അതു നടക്കത്തുമില്ല.\nഈ സര്‍ക്കാര് അധികാരമേറ്റപ്പോള് രണ്ടംഗങ്ങളുടെ ഭൂരിപക്ഷമാണ് ഉണ്ടായിരുന്നത്. ഇപ്പോള് അതേക്കുറിച്ച് ആര്‍ക്കും മിണ്ടാട്ടമില്ല. ഭൂരിപക്ഷമല്ല, ഇച്ഛാശക്തിയാണ് പ്രധാനം. നിശ്ചയദാര്‍ഢ്യത്തോടെ പ്രവര്‍ത്തിച്ചാല് കേരളത്തില് അത്ഭുതങ്ങള് സംഭവിച്ചുകൊണ്ടിരിക്കും. ജനങ്ങള്‍ക്കു വേണ്ടത് വിവാദങ്ങളല്ല, റിസള്‍ട്ടാണ്. അതിന് ഈ സര്‍ക്കാരിനു കഴിയുമെന്നു തെളിയിച്ചു. അത് കേരളം വിലയിരുത്തും. ജനങ്ങളുടെ പിന്തുണയോടെ സര്‍ക്കാര് കൂടുതല് വികസനക്ഷേമ പ്രവര്‍ത്തനങ്ങളിലേക്ക് മുന്നേറുക തന്നെ ചെയ്യും.\nമുഖ്യമന്ത്രിയായി അഞ്ചു വർഷം തികയ്ക്കുമെന്ന് ഉറപ്പില്ല\nമുഖ്യമന്ത്രിയായി അഞ്ചുവർഷം തികയ്ക്കുമെന്ന് ഉറപ്പില്ലെന്ന് ഉമ്മൻചാണ്ടി. എന്നാൽ യുഡിഎഫ് സർക്കാർ അഞ്ചുവർഷം തികയ്ക്കുമെന്ന് ഉറപ്പാണ്. കോൺഗ്രസിലെ നേതൃമാറ്റത്തെക്കുറിച്ച് ചർച്ചകൾ നടക്കുന്നതിനിടെയാണ് മുഖ്യമന്ത്രിയുടെ പ്രസ്താവനയെന്നത് ശ്രദ്ധേയമാണ്. ആരോപണങ്ങൾ സർക്കാരിന്റെ പ്രതിച്ഛായ കെടുത്തിയോയെന്ന് ജനം തീരുമാനിക്കട്ടെ. അരുവിക്കര ഉപതിരഞ്ഞെടുപ്പ് സർക്കാരിന്റെ ഭരണത്തിനുള്ള വിലയിരുത്തലാകും. സർക്കാരിന്റെ കഴിഞ്ഞ നാലുവർഷത്തെ പ്രവർത്തനത്തിൽ പൂർണ തൃപ്തിയുണ്ടെന്നും ഉമ്മൻ ചാണ്ടി.\nഅഴിമതിയ്ക്കെതിരെ എ.കെ.ആന്റണി പറഞ്ഞതിൽ തെറ്റില്ലെന്നും ജാഗ്രത പുലർത്തണമെന്നുമാണ് അദ്ദേഹം പറഞ്ഞതെന്നും മുഖ്യമന്ത്രി ഉമ്മൻ ചാണ്ടി പറഞ്ഞു. അഴിമതിയെ കുറിച്ച് ആന്റണി പറഞ്ഞതിനെ മറ്റുപലതുമായി വ്യാഖ്യാനിക്കുന്നത് ശരിയല്ല. ആന്റണിയുടെ കാലത്ത് അഴിമതി നടന്നുവെന്ന് കരുതുന്നില്ല. അഴിമതിക്കെതിരെ വിരൽ ചൂണ്ടാൻ ഏറ്റവും അർഹതയുള്ള നേതാവാണ് അദ്ദേഹമെന്നും തിരുവനന്തപുരം പ്രസ് ക്ലബ് സംഘടിപ്പിച്ച കേരളം എങ്ങോട്ട് എന്ന സെമിനാറിൽ മാധ്യമപ്രവർത്തകരുടെ ചോദ്യങ്ങൾക്ക് മറുപടി പറയുയവെ മുഖ്യമന്ത്രി വ്യക്തമാക്കി. സർവീസ് സംഘടനകളുടെ യോഗത്തിൽവച്ചാണ് ആന്റണി അഴിമതിയെക്കുറിച്ച് പരാമർശം നടത്തിയത്.\nഅഴിമതിക്കെതിരെയുള്ള ബോധവൽക്കരണത്തിന്റെ ഭാഗമായാണ് ആന്റണി അങ്ങനെ പറഞ്ഞത്. സതീശന്റെ അഭിപ്രായത്തെക്കുറിച്ച് ഒന്നും പ്രതികരിക്കുന്നില്ല. വിവാദപരമായ കാര്യങ്ങളെക്കുറിച്ച് പ്രതികരിക്കാനില്ല. തന്റെ പ്രവർത്തനങ്ങൾക്ക് പാർട്ടിയിൽ പൂർണ പിന്തുണയാണ് ലഭിക്കുന്നത്. ഞാൻ എല്ലാം തികഞ്ഞ ആളാണെന്ന് പറയുന്നില്ല. എല്ലാവരുടെയും സഹകരണം കൊണ്ടാണ്4വർഷം പൂർത്തിയാക്കിയത് ഇതിൽ ഒരു മാജിക്കും ഇല്ലെന്ന് മുഖ്യമന്ത്രി പറഞ്ഞു.\nവിഴിഞ്ഞം പദ്ധതിയുടെ പേരിൽ പുകമറ സൃഷ്ടിക്കാനാണ് ചിലർ ശ്രമിക്കുന്നത്, എന്നാൽ അത് വിലപോവില്ല. അടിസ്ഥാന സൗകര്യത്തിന് സർക്കാരിന്റെ പണം മാത്രമെന്ന കാഴ്ചപ്പാട് മാറണം. വിഴിഞ്ഞം പോലുള്ള വൻകിട പദ്ധതികൾ ഇനിയും കൊണ്ടുവരാൻ സാധിക്കും. വിഴിഞ്ഞം പദ്ധതിയിൽ എല്ലാം സുതാര്യമായാണ് നടന്നത്. എല്ലാകാര്യങ്ങളും ക്യാബിനറ്റ് ചർച്ചചെയ്യും. എല്ലാവശവും നോക്കിയെ അവസാന തീരുമാനം ഉണ്ടാകു. അതുകാര്യവും ആരുമായും ചർച്ചചെയ്യാൻ തയാറണെന്നും മുഖ്യമന്ത്രി മാധ്യമപ്രവർത്തകരോട് പ്രതികരിച്ചു.\nപി.സി. ജോർജുമായി ബന്ധപ്പെട്ട വിഷയത്തിലും മുഖ്യമന്ത്രി നിലപാട് വ്യക്തമാക്കി. എല്ലാവരും തനിക്ക് വേണ്ടപ്പെട്ടവരാണ്. ഒരാളെയും തള്ളിപ്പറഞ്ഞിട്ടില്ല. കേരള കോൺഗ്രസ് യുഡിഎഫിൽ ഉണ്ട്. കേരള കോൺഗ്രസിൽ ഉള്ളവരും യു‍ഡിഎഫിൽ ഉണ്ടെന്നാണ് മുഖ്യമന്ത്രി പിസിയെ കുറിച്ച് ചോദിച്ചപ്പോൾ പറഞ്ഞത്. പാർട്ടിയാണ് തീരുമാനമെടുക്കുക. അദ്ദേഹത്തിന് എല്ലാ പരിഗണനയും കൊടുത്തിരുന്നുവെന്നും മുഖ്യമന്ത്രി വ്യക്തമാക്കി.\nസര്‍ക്കാറിന്റെ നാലാം വാര്‍ഷികം പ്രമാണിച്ചുള്ള അഭിമുഖങ്ങള്‍ക്ക് തിരക്കുകാരണം മുഖ്യമന്ത്രി ഉമ്മന്‍ചാണ്ടി സമയം കണ്ടെത്തിയത് യാത്രയിലാണ്. കോട്ടയത്തുനിന്ന് ഒരു പത്രത്തിന്റെ ലേഖകനെ കൊട്ടാരക്കരവരെ ഒപ്പംകൂട്ടി സംസാരിച്ചു. അദ്ദേഹത്തെ അവിടെയിറക്കി 'മാതൃഭൂമി' ലേഖകൻ അനീഷ് ജേക്കബിനെ തിരുവനന്തപുരത്തേക്കു കൂട്ടി. മുഖ്യമന്ത്രിയുമായുള്ള സംസാരത്തില്‍നിന്ന്:\n''കേരളത്തെക്കുറിച്ച് എനിക്കൊരു സ്വപ്നമുണ്ട്. മൂന്നു കാര്യങ്ങളാണതിലുള്ളത്.\n1. വിദ്യാഭ്യാസരംഗത്ത് കേരളത്തെ അന്താരാഷ്ട്രകേന്ദ്രമാക്കി മാറ്റുക.\n2. എല്ലാവര്‍ക്കും ആരോഗ്യപരിരക്ഷ ഉറപ്പാക്കുക.\n3. ചുവപ്പുനാടയില്‍നിന്നുള്ള മോചനത്തിനും നടപടികള് വേഗത്തിലാക്കാനും ഇഗവേണന്‍സ് സംവിധാനം എല്ലാത്തലത്തിലും കൊണ്ടുവരിക'' അദ്ദേഹം പറഞ്ഞു.\nസംസ്ഥാനത്ത് അഞ്ചുവര്‍ഷം കൂടുമ്പോള് ഭരണത്തുടര്‍ച്ച നഷ്ടപ്പെടുന്ന പതിവാണുള്ളത്. അജന്‍ഡകള് വരുംസര്‍ക്കാറുകള് ഏറ്റെടുക്കണമെന്നുണ്ടോ?\nയു.ഡി.എഫ്. സര്‍ക്കാറിന്റെ അഞ്ചുവര്‍ഷത്തെ പ്രവര്‍ത്തനവും പ്രതിപക്ഷനിലപാടും വിലയിരുത്തുന്ന ജനങ്ങള് യു.ഡി.എഫിനൊപ്പം നില്‍ക്കുമെന്ന കാര്യത്തില് എനിക്കു സംശയമില്ല. കേരളം എത്ര അനുഗ്രഹിക്കപ്പെട്ട നാടാണ്. സംസ്ഥാനമാകെതന്നെ ഒരു വിനോദസഞ്ചാകേന്ദ്രമാണ്. 365 ദിവസവും ഒരേ വേഷംതന്നെ ധരിച്ച് നമുക്കു ജീവിക്കാം. നെടുനീളെയുള്ള തീരദേശം, അക്ഷയഖനിയായി അറേബ്യന് കടല്, വിദ്യാഭ്യാസമുള്ള ജനങ്ങള്. എന്നാല് എത്രയോ അവസരങ്ങള് നാം കളഞ്ഞുകുളിച്ചു. വികസനകാര്യങ്ങളിലുള്ള നിഷേധസമീപനമാണ് നമ്മെ തളച്ചിട്ടത്. യാഥാര്‍ഥ്യബോധത്തോടെയുള്ള വികസനകാഴ്ചപ്പാടാണ് യു.ഡി.എഫിനുള്ളത്. അതാണ് ആത്മവിശ്വാസം.\nനാലുവര്‍ഷം പിന്നിടുമ്പോള് 'വികസനവും കരുതലും' എന്ന മുദ്രാവാക്യം എത്രത്തോളം വിജയിച്ചുവെന്നാണു വിലയിരുത്തല്?\nഅദ്ഭുതങ്ങളൊന്നും സംഭവിച്ചില്ല. എന്നാല്, സംതൃപ്തിയുണ്ട്. വികസനത്തിനും കരുതലിനും തുല്യപ്രാധാന്യം നല്‍കിയുള്ള സമീപനമാണ് ആദ്യംമുതല് സ്വീകരിച്ചത്. മുമ്പ് സംസ്ഥാനലോട്ടറി അറിയപ്പെട്ടിരുന്നത് സാന്റിയാഗൊ മാര്‍ട്ടിന്റെ പേരിലായിരുന്നു. കേന്ദ്രനിയമം മാറാതെ ഈ സ്ഥിതി മാറില്ലെന്നായിരുന്നു അന്നത്തെ ധനമന്ത്രിയുടെ ന്യായം. എന്നാല്, നിയമം മാറാതെതന്നെ സംസ്ഥാനലോട്ടറി കാരുണ്യയുടെ പേരിലറിയപ്പെട്ടു. 701 കോടി രൂപ പാവങ്ങള്‍ക്ക് ഇതിനോടകം നല്‍കി. മുഖ്യമന്ത്രിയുടെ ദുരിതാശ്വാസനിധിയില്‍നിന്ന് 450 കോടിയിലധികം നല്‍കി. ക്ഷേമപെന്‍ഷനുകള് വര്‍ധിപ്പിച്ചു. ആരോഗ്യപരിരക്ഷാ പദ്ധതി. ഒരുരൂപയ്ക്ക് അരി നല്‍കി. 36,000ലധികം പേര്‍ക്ക് ഭൂമി.\nവികസനനേട്ടം ചെറുതല്ല. കൊച്ചി മെട്രൊ 2016 ജൂണിലോടും. സ്മാര്‍ട്ട്‌സിറ്റി ആദ്യഘട്ടം ജൂണില് ഉദ്ഘാടനം ചെയ്യും. കണ്ണൂരില് ആദ്യവിമാനം ഡിസംബര് 31നിറങ്ങും. വിഴിഞ്ഞം പദ്ധതിക്ക് കരാറാകുന്നു. തിരുവനന്തപുരത്തും കോഴിക്കോട്ടും ലൈറ്റ് മെട്രോയ്ക്ക് തുടക്കമാകും. 900 സ്റ്റാര്‍ട്ടപ്പ് സംരംഭങ്ങള്. 173 നീര ലൈസന്‍സുകള്. ഒമ്പത് മെഡിക്കല് കോളേജുകള്. ഉന്നതവിദ്യാഭ്യാസസ്ഥാപനമില്ലാത്ത എല്ലാ മണ്ഡലത്തിലും ആര്‍ട്ട്‌സ് ആന്‍ഡ് സയന്‍സ് കോളേജുകള്. 1970 കോടിയുടെ ബൈപാസുകള്. 400 ദിവസംകൊണ്ട് 100 പാലം. മലയാളം സര്‍വകലാശാല, ഐ.ഐ.ടി.ക്ക് അംഗീകാരം, പ്രവാസിവോട്ടവകാശം, അഭിമാനകരമായ ദേശീയ ഗെയിംസ്, 3000 കോടിയുടെ ജപ്പാന് കുടിവെള്ളപദ്ധതി, അധ്യാപക പാക്കേജ്.\nവന്‍കിടപദ്ധതികള് മുന്നോട്ടുപോകുമ്പോഴും ക്ഷേമപെന്‍ഷനുകള് മുടങ്ങുന്നു. കെ.എസ്.ആര്.ടി.സി. പെന്‍ഷന്‍കാരുടെ ദുരവസ്ഥ. കരാറുകാരുടെ കുടിശ്ശിക. മുന്‍ഗണനാക്രമത്തില് മാറ്റംവേണമെന്ന ആവശ്യം കോണ്‍ഗ്രസില്‍നിന്നുതന്നെ ഉയരുന്നുമുണ്ട്...\nക്ഷേമപെന്‍ഷനുകള് ഇടയ്ക്കു മുടങ്ങിയെന്ന കാര്യം ശരിയാണ്. അതൊരിക്കലും ശരിയായ നടപടിയുമല്ല. ഇതൊഴിവാക്കാനാണ് ക്ഷേമപെന്‍ഷനുകള് ഇനിമുതല് ബാങ്കുവഴിയാക്കുന്നത്. കെ.എസ്.ആര്.ടി.സി. പുനരുദ്ധരിക്കും. നെല്‍ക്കര്‍ഷകര്‍ക്കുള്ള കുടിശ്ശിക മാര്‍ച്ച് വരെ നല്‍കി. ബാക്കി ഉടന് നല്‍കും.\nസംതൃപ്തി നല്‍കിയ പദ്ധതികളേതാണ്? അതുപോലെ ആഗ്രഹിച്ചിട്ടും നടക്കാതെപോയതും?\nതൃപ്തി നല്‍കിയത് മൂന്നു കാര്യങ്ങളാണ്: 1. ബധിരമൂക കുട്ടികള്‍ക്ക് ശ്രവണശേഷി ലഭിക്കുന്ന കോക്ലിയര് ഇംപ്ലാന്റേഷന് ശസ്ത്രക്രിയ സര്‍ക്കാര്‍ചെലവില് നടത്തി, അവര്‍ക്ക് മറ്റുള്ളവരെപ്പോലെയാകാന് ഇടവന്നതാണ് ഏറ്റവും തൃപ്തി നല്‍കിയത്. 2. വിദ്യാര്‍ഥിസംരംഭകത്വപദ്ധതിയാണടുത്തത്. 3000ല്‍പ്പരം ആശയങ്ങളാണു വന്നത്. 900ലധികം കമ്പനികള് ചെറുപ്പക്കാര് തുടങ്ങി. മുമ്പ് ഒരു ഡിഗ്രി സമ്പാദിക്കുക, ജോലിനേടുക അഥവാ ഗള്‍ഫില്‍പ്പോവുകയെന്നതായിരുന്നു സ്വപ്നം. ഇന്നിപ്പോള് ചെറുപ്പക്കാര്‍തന്നെ തൊഴില്‍ദാതാക്കളാകുന്നു. 3. നീര യാഥാര്‍ഥ്യമാക്കാന് കഴിഞ്ഞു. കേരത്തിന്റെ പേരിലറിയപ്പെടുന്ന കേരളത്തില് തെങ്ങുകര്‍ഷകര് ദുരിതത്തിലാകുന്നത് എന്തൊരു വൈരുധ്യമാണ്. ഇതോടെ പ്രതിമാസം 900 രൂപ ശരാശരി വരുമാനം ഒരു തെങ്ങില്‍നിന്ന് ലഭിക്കുന്നു.\nവേണ്ടത്ര വിജയിക്കാഞ്ഞത് രണ്ടുകാര്യത്തിലാണ്: 1. വിലക്കയറ്റം തടയുന്നത്. 2. മാലിന്യസംസ്‌കരണം.\nഇത്രയധികം നേട്ടങ്ങള് പറയാനുണ്ടാകുമ്പോഴും അഴിമതിയാരോപണങ്ങള് ഇവയുടെ ശോഭ കെടുത്തുന്നില്ലേ?\nഅഴിമതിയാരോപണങ്ങള് ബാധിക്കില്ല. കാരണം അതിലൊന്നും ഒരടിസ്ഥാനവുമില്ല. സോളാര് കേസില് എന്തൊക്കെ ആരോപണങ്ങളായിരുന്നു. ഒരുപൈസയുടെ ആനുകൂല്യം അവര്‍ക്കു നല്‍കിയില്ല. സര്‍ക്കാരിന് ഒന്നും നഷ്ടപ്പെട്ടുമില്ല. ഇപ്പോള് ആരോപണമുന്നയിച്ചവരെ നോട്ടീസയച്ചാണ് കമ്മീഷന് വിളിക്കുന്നത്. അവിടെച്ചെന്നു പറയാന് അവര്‍ക്കൊന്നുമില്ലതാനും. ദേശീയ ഗെയിംസില് എന്തായിരുന്നു ബഹളം. അന്വേഷണംവന്നപ്പോള് എന്തെങ്കിലും കണ്ടെത്തിയോ...\nബാര് കോഴ കേസ് അത്രയും ലളിതമാണോ?\nഒരു മന്ത്രിക്കെതിരായ അന്വേഷണം ഇത്രയും ദീര്‍ഘമായും ഇടപെടലില്ലാതെയും നടന്നിട്ടുണ്ടോ. അന്വേഷണത്തെക്കുറിച്ചാര്‍ക്കും പരാതിയില്ല. പത്രങ്ങളില്‍നിന്നുള്ള വിവരംെവച്ച് മന്ത്രി മാണിക്കെതിരെ ഒരു മൊഴിയും ഇതുവരെ വന്നിട്ടുമില്ല.\nഅന്വേഷണം നീളുന്നതില് കേരള കോണ്‍ഗ്രസിനാണു പരാതി.\nഅവരുടെ പരാതി ന്യായമാണ്. ഇത്രയും നീണ്ടതിലാണു പരാതി. എന്നാല്, അന്വേഷണത്തില് സര്‍ക്കാര് ഇടപെടുന്നേയില്ല.\nഅഴിമതിക്കെതിരെ എ.കെ. ആന്റണിക്കുപോലും സംസാരിക്കേണ്ടിവന്നു...\nഎ.കെ. ആന്റണി ഒരു സര്‍വീസ് സംഘടനയുടെ വാര്‍ഷികത്തിനു നടത്തിയ പ്രസംഗമാണ്. അത് സമൂഹത്തിലുണ്ടാകുന്ന അഴിമതിക്കെതിരെ ജാഗ്രതപാലിക്കണമെന്ന നിര്‍ദേശമാണ്. അല്ലാതെ ഏതെങ്കിലുമൊരു വ്യക്തിയെക്കുറിച്ചല്ല.\nകോണ്‍ഗ്രസ്സുകാര്‍തന്നെയാണ് അതും വിവാദമാക്കിയത്.\nവിവാദങ്ങളെ കാര്യമാക്കാതെ മുന്നോട്ടുപോവുകയെന്നതാണ് സര്‍ക്കാര്‍നയം. നമ്മള് തീരുമാനിച്ച കാര്യങ്ങള് ചെയ്യാന് വിവാദങ്ങള് തടസ്സമായിട്ടില്ല. എന്റെയൊരു കാഴ്ചപ്പാട്, സര്‍ക്കാറെന്നത് ഉന്നതമായ ഒരോഫീസും അതിന്റെ നടത്തിപ്പുമല്ല. സര്‍ക്കാര് എന്റേതാണെന്നും എന്റെ ആവശ്യത്തിന് സര്‍ക്കാറുണ്ടാകുമെന്നുമുള്ള തോന്നല് എല്ലാവരിലുമുണ്ടാകണം. ഏറ്റവും ദുര്‍ബലരായവര്‍ക്കുപോലും സര്‍ക്കാറിനെ അനുഭവത്തിലറിയാന് കഴിയണം. ഇറാഖിലും യെമനിലും ലിബിയയിലും നേപ്പാളിലും പ്രശ്‌നമുണ്ടായപ്പോള് ഇടപെട്ടത് ഈ കാഴ്ചപ്പാടിന്റെ അടിസ്ഥാനത്തിലാണ്.\nജനസമ്പര്‍ക്കപരിപാടി പ്രതിസന്ധികളെ നേരിടാനുള്ള ഒറ്റമൂലിയായി വിലയിരുത്തപ്പെടുന്നുണ്ട്...\nസര്‍ക്കാരിനെ എല്ലാ വിഭാഗം ജനങ്ങള്‍ക്കും അനുഭവവേദ്യമാക്കുകയെന്ന ലക്ഷ്യമാണതിനുള്ളത്. ഒരു ജില്ലയില് പരമാവധി 30,000 പേരായിരിക്കാം അതിനപേക്ഷനല്‍കുന്നത്. എന്നാല്, അതു നല്‍കുന്ന സന്ദേശം വലുതാണ്. ഒഴിവാക്കാവുന്ന നൂലാമാലകള്‍വിട്ട് സര്‍ക്കാര്‍സേവനം ലഭ്യമാക്കാന് 50ല്‍പ്പരം വ്യവസ്ഥകളില് മാറ്റം കൊണ്ടുവന്നു. ജനസമ്പര്‍ക്കത്തിലൂടെ ലഭിച്ച അറിവിന്റെ അടിസ്ഥാനത്തിലാണതു ചെയ്തത്.\nവിവാദങ്ങളാണോ യു.ഡി.എഫിന്റെ ദൗര്‍ബല്യം?\nഒരു പാര്‍ട്ടിയുടെയും മേല്‍ക്കോയ്മ യു.ഡി.എഫിലില്ല. അതാണു മുന്നണിയുടെ ശക്തി. അതിനു കോട്ടംവന്നാല് അതാണു ദൗര്‍ബല്യം.\nഇപ്പോഴത്തെ എല്.ഡി.എഫിന്റെ ഘടനവെച്ച് അവര്‍ക്ക് ഒരു തിരഞ്ഞെടുപ്പ് വിജയിക്കാനാകുമോ? യു.ഡി.എഫില്‍നിന്ന് കക്ഷികളെ അടര്‍ത്താനുള്ള അവരുടെ ശ്രമം എത്രത്തോളം ഗൗരവമുള്ളതാണ്?\nയു.ഡി.എഫില്‍നിന്നു കക്ഷികളെ ലക്ഷ്യമിടുന്നത് അവരുടെ ആത്മവിശ്വാസക്കുറവിനെയാണു കാണിക്കുന്നത്. യു.ഡി.എഫില്‍നിന്ന് ആരും പോകില്ല.\nയു.ഡി.എഫിലേക്ക് പുതിയ കക്ഷികള് വരുമോ?\nരണ്ടു സീറ്റിന്റെ ഭൂരിപക്ഷം മാത്രമുണ്ടായിരുന്നപ്പോഴും ഞങ്ങളാരെയും ചാക്കിട്ടുപിടിച്ചില്ല. സെല്‍വരാജ് സ്വയം വന്നതാണ്. അദ്ദേഹം രാജിെവച്ചശേഷമാണ് ഞങ്ങളുമായി ചര്‍ച്ചനടക്കുന്നത്. ജനതാദള് സ്വയം എല്.ഡി.എഫ്. വിട്ടതാണ്. ആര്.എസ്.പി.യും അങ്ങനെതന്നെ. ഇടതുമുന്നണിയുടെ ദൗര്‍ബല്യത്തിലല്ല, ഞങ്ങളുടെ ശക്തിയിലാണ് ഞങ്ങള്‍ക്കു വിശ്വാസം.\nഇത്രയും ആത്മവിശ്വാസമുള്ള താങ്കള് വീണ്ടും മുഖ്യമന്ത്രിയാകുമോ?\nഅതൊരു പ്രശ്‌നമേയല്ല. യു.ഡി.എഫിന് ഭരണത്തുടര്‍ച്ച ലഭിക്കുമെന്നതാണു കാര്യം. മുഖ്യമന്ത്രിയെ ഹൈക്കമാന്‍ഡും എം.എല്.എ.മാരും ചേര്‍ന്ന് നിശ്ചയിക്കും.\nകോണ്‍ഗ്രസില്‍നിന്ന് ഇപ്പോള്‍ത്തന്നെ നേതൃമാറ്റമെന്ന ആവശ്യം പരോക്ഷമായിട്ടെങ്കിലുമുയരുന്നുണ്ട്.\nഅതൊന്നുമില്ല. ആരുമതിനെ അനുകൂലിക്കുന്നുമില്ല. ഞാനും രമേശും തമ്മില് നല്ല ബന്ധമാണ്.\nനാലുവര്‍ഷവും സര്‍ക്കാറിനെ ബുദ്ധിമുട്ടിച്ചത് പ്രതിപക്ഷമായിരുന്നോ ഭരണപക്ഷത്തെ പ്രതിപക്ഷശബ്ദങ്ങളായിരുന്നോ?\nകോണ്‍ഗ്രസില്‍നിന്നും മുന്നണിയില്‍നിന്നും ഞാനര്‍ഹിക്കുന്നതിനെക്കാള് പിന്തുണ എനിക്കു കിട്ടി. ഘടകകക്ഷികള് പരിധിവിട്ട ഒരു സമ്മര്‍ദവും ചെലുത്തിയില്ല. മന്ത്രിസഭായോഗത്തില് ഭിന്നതയേയില്ല. എന്തെങ്കിലും തിരുത്തലുകള് ഞാന് നിര്‍ദേശിച്ചാല് അവരതുള്‍ക്കൊള്ളുകയും ചെയ്തിട്ടുണ്ട്.\nസര്‍ക്കാറിനെതിരെ പ്രതിപക്ഷം കിട്ടുന്നതെല്ലാം ആയുധമാക്കുമ്പോള് എളമരം കരീമിനെതിരെയുള്ള കോഴയാരോപണം, വി.എസ്സിന്റെ മകനെതിരായ വിജിലന്‍സ് അന്വേഷണം തുടങ്ങിയ കാര്യങ്ങളില് യു.ഡി.എഫ്. മൃദുസമീപനമാണു കൈക്കൊള്ളുന്നതെന്നു വിമര്‍ശമുണ്ട്.\nപ്രതികാരരാഷ്ട്രീയം ഞങ്ങള്‍ക്കില്ല. ഇങ്ങനെയുള്ള കാര്യങ്ങളില് നിയമപരമായ നടപടികളില്‍പ്പോലും വേണ്ടത്ര മുന്നോട്ടുപോയിട്ടില്ലെന്ന വിമര്‍ശമുണ്ട്.\nകേന്ദ്രത്തില് ഭരണമാറ്റമുണ്ടായപ്പോള് കേരളത്തോടുള്ള സമീപനത്തില് മാറ്റംവന്നോ?\nരാഷ്ട്രീയമായ അഭിപ്രായവ്യത്യാസങ്ങളുണ്ട്. എന്നാല്, സംസ്ഥാനത്തിന്റെ ആവശ്യങ്ങള് പരിഗണിക്കുന്നില്ലെന്ന പരാതിയില്ല. പ്രധാനമന്ത്രി മോദിയുമായി വ്യക്തിപരമായി നല്ല ബന്ധമാണ്.\nഅങ്ങയുടെ സ്വന്തംസഭയായ ഓര്‍ത്തഡോക്‌സ് വിഭാഗം മുഖ്യമന്ത്രിയെയും മന്ത്രിമാരെയും ബഹിഷ്‌കരിക്കാന് തീരുമാനിച്ചത്?\nസഭയ്ക്ക് അങ്ങനെയൊരു നിലപാടെടുക്കാനുള്ള അവകാശമുണ്ടാകും. അതിനുള്ള ന്യായങ്ങളും കണ്ടേക്കാം. സര്‍ക്കാര് എന്ന നിലയില് എല്ലാവരോടും നീതിപുലര്‍ത്തണമെന്ന ആഗ്രഹത്തിലാണ് പ്രവര്‍ത്തിക്കുന്നത്. ഓര്‍ത്തഡോക്‌സ്, യാക്കോബായ സഭകള് വ്യത്യസ്തസമയത്ത് സര്‍ക്കാറിനോടു പ്രതിഷേധിച്ചിട്ടുണ്ട്. പാത്രിയര്‍ക്കീസ് ബാവയെ സ്വീകരിക്കാന് പോയത് പണ്ടേയുള്ള പതിവനുസരിച്ചാണ്. മുമ്പും മുഖ്യമന്ത്രിമാര് അങ്ങനെയാണു ചെയ്തിരിക്കുന്നത്. അന്നൊന്നും പ്രശ്‌നമുണ്ടായില്ലല്ലോ.\nഅഴിമതി ആരോപണത്തില് സര്‍ക്കാരിനെ കെട്ടിയിടാനാവില്ല\nതിരുവനന്തപുരം: സംസ്ഥാന സര്‍ക്കാരിനെ അഴിമതി ആരോപണങ്ങളില് കെട്ടിയിടാന് കഴിയില്ലെന്ന് മുഖ്യമന്ത്രി ഉമ്മന്‍ചാണ്ടി പറഞ്ഞു. ജനങ്ങള്‍ക്ക് വിവാദങ്ങളല്ല പ്രവര്‍ത്തനങ്ങളുടെ ഫലമാണ് വേണ്ടതെന്നും യു.ഡി.എഫ് സര്‍ക്കാര് നാല് വര്‍ഷം പൂര്‍ത്തിയാക്കിയതിന്റെ ഭാഗമായി എഴുതിയ ലേഖനത്തിലാണ് ഉമ്മന്‍ചാണ്ടി പറഞ്ഞു.\nകേരളം ആതിഥേയത്വം വഹിച്ച ദേശീയ ഗെയിംസിനെതിരെ കുറിച്ച് പോലും ആരോപണം ഉന്നയിക്കപ്പെട്ടു. എന്നാല്, ഈ ആരോപണങ്ങള് ഉന്നയിച്ചവര് തന്നെ അതൊക്കെ മറന്നു. ഏത് ആരോപണം ഉണ്ടായാലും അതിനെ കുറിച്ച് സര്‍ക്കാര് നിഷ്പക്ഷമായ അന്വേഷണം നടത്തും. എന്നാല്, ഈ ആരോപണങ്ങളുടെ തെളിവുകള് കൂടി സര്‍ക്കാര് ഉണ്ടാക്കണം എന്നു പറയുന്നതില് ന്യായീകരണമില്ല-മുഖ്യമന്ത്രി പറഞ്ഞു.\nബാറുകള് അടച്ചതുമൂലം സംസ്ഥാനത്ത് കുറ്റകൃത്യങ്ങളും ഗാര്‍ഹിക പീഡനങ്ങളും ആത്മഹത്യയും കുറഞ്ഞുവെന്നും മുഖ്യമന്ത്രി ലേഖനത്തില് അവകാശപ്പെട്ടു.\nഅവകാശികള്‍ക്കുള്ള വൈദ്യുതികണക്ഷന്റെ ചട്ടം ലഘൂകരിക്കും\nമലപ്പുറം: സ്വന്തംപേരില് വൈദ്യുതി കണക്ഷനുള്ളയാള് മരിച്ചാല് അവകാശികള്‍ക്ക് അത് മാറ്റിനല്‍കുന്നതിനുള്ള ചട്ടം ലഘൂകരിക്കുമെന്ന് മുഖ്യമന്ത്രി ഉമ്മന്‍ചാണ്ടി.\nജനസമ്പര്‍ക്ക പരിപാടിയുമായി ബന്ധപ്പെട്ട് നിയമ-ചട്ട ഭേദഗതികള്‍ക്കുള്ള മലപ്പുറം ജില്ലയുടെ നിര്‍ദ്ദേശങ്ങള്‍ക്കുളള മറുപടിയായായിരുന്നു അദ്ദേഹത്തിന്റെ പ്രഖ്യാപനം. മലപ്പുറത്തെ 'കരുതല്' വേദിയില് വൈദ്യുതിമന്ത്രി ആര്യാടന് മുഹമ്മദ് ഇതിനുള്ള ഉറപ്പ് നല്‍കിയതായും ഉദ്ഘാടനപ്രസംഗത്തില് മുഖ്യമന്ത്രി വെളിപ്പെടുത്തി.\nസാങ്കേതിക തടസ്സംമൂലം തീരുമാനമാകാത്ത പൊതുവിഷയങ്ങളില് നിയമങ്ങളിലും ചട്ടങ്ങളിലും ഭേദഗതി വരുത്താന് കഴിയുന്നത് വലിയ നേട്ടമാണ്. ഇത്തരത്തില് 45 ഉത്തരവുകളാണ് ഇതുവരെ ഭേദഗതി വരുത്തിയത്. ചട്ടങ്ങളിലെ ഭേദഗതികള് ന്യായമായും ചെയ്യേണ്ടതാണെന്ന് ജനപ്രതിനിധികള്‍ക്കോ ഉദ്യോഗസ്ഥര്‍ക്കോ തോന്നുന്നപക്ഷം നിലവിലെ നിയമമനുസരിച്ച് പറ്റുന്നവയല്ലെങ്കില് പോലും നീതിയുക്തമായ മാറ്റങ്ങള്‍വരുത്തി തീരുമാനമെടുക്കും.\nസര്‍ക്കാരും ഉദ്യോഗസ്ഥരും ജനപ്രതിനിധികളും പൊതുജനങ്ങളും ചേര്‍ന്നുകൊണ്ടുള്ള കൂട്ടായ്മയാണ് ജനസമ്പര്‍ക്കം. ഒരോ ജില്ലയിലെയും പ്രധാന പ്രശ്‌നങ്ങള് ജനപ്രതിനിധികള്, ഉദ്യോഗസ്ഥര് എന്നിവരുമായി സംസാരിച്ച് മനസ്സിലാക്കിയ ശേഷമാണ് നടപടികള് സ്വീകരിച്ചിട്ടുള്ളത്. ലഭിക്കുന്ന എല്ലാ പരാതികള്‍ക്കും അനുകൂല തീരുമാനമുണ്ടാക്കുകയെന്നത് അസംഭവ്യമാണ്. എന്നാല്, കിട്ടുന്ന ഒരു പരാതിപോലും പരിഗണിക്കപ്പെടാതെ പോവില്ലെന്നും മുഖ്യമന്ത്രി പറഞ്ഞു. ജില്ലയില് ഏറ്റവും വേഗം നടപ്പാക്കുന്ന 18 പദ്ധതികളുടെ പ്രഖ്യാപനവും ഉമ്മന്‍ചാണ്ടി നടത്തി. ചരിത്രമ്യൂസിയം, നിളസംരക്ഷണം എന്നിവയാണിതില് പ്രധാന പദ്ധതികള്.\nആന്റണി പറഞ്ഞത് ശരി; ഉദ്ദേശിച്ചത് സര്‍ക്കാരിനെയല്ല\nതിരുവനന്തപുരം: അഴിമതി സംബന്ധിച്ച് എ.കെ. ആന്റണി നടത്തിയ അഭിപ്രായപ്രകടനം സംസ്ഥാന സര്‍ക്കാരിനെ കുറിച്ചല്ലെന്ന് മുഖ്യമന്ത്രി ഉമ്മന്‍ചാണ്ടി പറഞ്ഞു. അഴിമതിക്കെതിരെ ബോധവത്കരണം നടത്തുന്നതിനെക്കുറിച്ചാണ് ആന്റണി പറഞ്ഞത്. അക്കാര്യം ശരിയാണ്. എന്നാല്, അഴിമതിക്കെതിരെ ജാഗ്രത വേണമെന്ന ആവശ്യത്തെ തെറ്റായി വ്യാഖ്യാനിക്കരുത്-യു.ഡി.എഫ് സര്‍ക്കാര് നാലു വര്‍ഷം പൂര്‍ത്തീകരിക്കുന്നതുമായി ബന്ധപ്പെട്ട് തിരുവനന്തപുരം പ്രസ് ക്ലബ് സംഘടിപ്പിച്ച കേരളം ഇനി എങ്ങോട്ട് എന്ന പരിപാടിയില് പങ്കെടുത്ത് സംസാരിക്കുകയായിരുന്നു അദ്ദേഹം. സര്‍ക്കാരില് അഴിമതി ഉണ്ടോ എന്ന കാര്യം ജനങ്ങള് പരിശോധിക്കട്ടെയെന്നും ഉമ്മന്‍ചാണ്ടി പറഞ്ഞു. സര്‍ക്കാരിനെതിരെ വി.ഡി. സതീശന് ഉന്നയിച്ച ആരോപണങ്ങളെ കുറിച്ച് പ്രതികരിക്കുന്നില്ലെന്നും അദ്ദേഹം പറഞ്ഞു.\nസംസ്ഥാന സര്‍ക്കാരിന്റെ നാലു വര്‍ഷത്തെ പ്രവര്‍ത്തനത്തില് തികഞ്ഞ സംതൃപ്തിയാണുള്ളത്. തികഞ്ഞ ആത്മവിശ്വാസത്തിലാണ് സര്‍ക്കാര് മുന്നോട്ടു പോകുന്നത്. ജനങ്ങള്‍ക്ക് നല്‍കിയ എല്ലാ വാഗ്ദാനങ്ങളും വരും വര്‍ഷം യാഥാര്‍ഥ്യമാക്കും. പുതിയ പദ്ധതികള് പ്രഖ്യാപിക്കുകയല്ല, ഏറ്റെടുത്തവ പൂര്‍ത്തീകരിക്കുകയാണ് സര്‍ക്കാരിന്റെ ലക്ഷ്യം.\nവിഴിഞ്ഞം പദ്ധതിയില് രഹസ്യങ്ങളൊന്നുമില്ല. ഇതു സംബന്ധിച്ച് പിണറായി വിജയന് ഉന്നയിച്ച ആരോപണങ്ങള് അടിസ്ഥാനരഹിതമാണ്. സുതാര്യമായി നടപടിക്രമങ്ങള് പാലിച്ചാണ് പദ്ധതിയുമായി മുന്നോട്ടുപോകുന്നത്. ബജറ്റ് നീക്കിയിരിപ്പ് കൊണ്ടു മാത്രം ഇത്തരം പദ്ധതികള് യാഥാര്‍ഥ്യമാക്കാനാവില്ല. വലിയ സംരംഭങ്ങള്‍ക്ക് സ്വകാര്യ പങ്കാളിത്തവും കൂടിയേ തീരൂ.\nവിവാദങ്ങളല്ല, വികസനമാണ് വേണ്ടത്. ഇപ്പോള് തന്നെ നിരവധി അവസരം കേരളം നഷ്ടപ്പെടുത്തിക്കഴിഞ്ഞു. ഇപ്പോള് പഴയ പോലെ തൊഴിലാളി സമരങ്ങളൊന്നുമില്ല. അടിസ്ഥാനസൗകര്യങ്ങളുടെ വികസനകാര്യത്തിലാണ് ഇനി ശ്രദ്ധയൂന്നേണ്ടത്. ഇതിന് സിയാലിന്റെ മാതൃകയില് സ്വകാര്യ പങ്കാളിത്തവും കണ്ടെത്തണം-മുഖ്യമന്ത്രി പറഞ്ഞു.\nഹരിപ്പാട്: കണ്ണൂര് പരിയാരം മെഡിക്കല് കോളേജ് സര്‍ക്കാര് ഏറ്റെടുക്കുമെന്ന് മുഖ്യമന്ത്രി ഉമ്മന് ചാണ്ടി പറഞ്ഞു. കരുവാറ്റയില് ഹരിപ്പാട് മെഡിക്കല് കോളേജിന്റെ ശിലാസ്ഥാപനം നിര്‍വഹിക്കുകയായിരുന്നു അദ്ദേഹം.\nഎല്ലാ ജില്ലയിലും സര്‍ക്കാര് മെഡിക്കല് കോളേജ് വേണമെന്നതാണ് സര്‍ക്കാര് തീരുമാനം. കണ്ണൂര് ഒഴികെയുള്ള ജില്ലയിലെല്ലാം ഇതിന് നടപടിയായി. പരിയാരം മെഡിക്കല് കോളേജ് സര്‍ക്കാര് ഏറ്റെടുക്കണമെന്ന പൊതുവികാരമുണ്ട്. ഇതിന് തത്വത്തില് അംഗീകാരം നല്‍കിക്കഴിഞ്ഞു.\nകൊല്ലം ജില്ലയിലെ പാരിപ്പള്ളിയില് ഇ.എസ്.ഐ. കോര്‍പറേഷനില്‍നിന്ന് ഏറ്റെടുത്തത് ഉള്‍പ്പെടെ മൂന്ന് മെഡിക്കല് കോളേജുകള് അടുത്ത അധ്യയന വര്‍ഷം പ്രവര്‍ത്തനം തുടങ്ങും. നിര്‍മാണ നടപടികള് പുരോഗമിക്കുന്ന കാസര്‍കോട്, വയനാട്, ഹരിപ്പാട് മെഡിക്കല് കോളേജുകളും കണ്ണൂരും ചേരുമ്പോള് സര്‍ക്കാര് ഉടമസ്ഥതയില് 16 മെഡിക്കല് കോളേജുകളാകും. യു.ഡി.എഫ്. സര്‍ക്കാര് അധികാരത്തില് വന്നപ്പോള് നിലവിലുണ്ടായിരുന്നത് അഞ്ചെണ്ണം മാത്രമായിരുന്നു.\nവിദ്യാഭ്യാസത്തിനും തൊഴിലിനുമുള്ള അവകാശം ആരോഗ്യ സംരക്ഷണത്തിനും ബാധകമാക്കാന് സംസ്ഥാനം മുന് യു.പി.എ. സര്‍ക്കാറിനോട് ആവശ്യപ്പെട്ടിരുന്നു. ഇപ്പോഴത്തെ സര്‍ക്കാറിലും ഇതിനായി സമ്മര്‍ദം ചെലുത്തും-ഉമ്മന് ചാണ്ടി പറഞ്ഞു.\nഹരിപ്പാട് മെഡിക്കല് കോളേജിന് നബാര്‍ഡ് അനുവദിച്ച 90 കോടി രൂപയുടെ സര്‍ക്കാര് ഉത്തരവ് മുഖ്യമന്ത്രിക്ക് മന്ത്രി ശിവകുമാര് കൈമാറി.\nമേഖലാജാഥ: മാണിയുമായി ചര്‍ച്ച ചെയ്തില്ല\nകോഴിക്കോട്: യു.ഡി.എഫിന്റെ മേഖലാജാഥ മാറ്റിവെക്കണമോ വേണ്ടയോ എന്ന കാര്യത്തില് ധനമന്ത്രി കെ.എം. മാണിയുമായി ചര്‍ച്ച നടന്നില്ലെന്ന് മുഖ്യമന്ത്രി ഉമ്മന്‍ചാണ്ടി. തീരുമാനം ചൊവ്വാഴ്ചത്തെ യു.ഡി.എഫ്. നേതൃയോഗത്തിലുണ്ടാകും.\nഞായറാഴ്ച മാണിയെ കണ്ടപ്പോള് പതിവ് കാര്യങ്ങള് മാത്രമേ സംസാരിച്ചുള്ളൂ. അതെല്ലാം മാധ്യമങ്ങളോട് പറയാനാകില്ല. മന്ത്രി പി.കെ. ജയലക്ഷ്മിയുടെ വിവാഹത്തില് പങ്കെടുക്കാന് ഇരുവരും വയനാട്ടിലെത്തിയപ്പോഴാണ് കൂടിക്കാഴ്ച നടന്നത്.\nബാര് കോഴക്കേസ് അന്വേഷണം അനന്തമായി നീളുന്ന സാഹചര്യത്തില് ജാഥകള് മാറ്റിവെക്കണമെന്ന നിലപാടില് കേരളാ കോണ്‍ഗ്രസ് ഉറച്ചുനില്‍ക്കുകയാണ്. അന്വേഷണറിപ്പോര്‍ട്ട് വന്നശേഷം മതി ജാഥയെന്നാണ് അവരുടെ നിലപാട്. ജാഥയെക്കുറിച്ച് ആലോചിക്കാന് ചൊവ്വാഴ്ച യു.ഡി.എഫ്. നേതൃയോഗം ചേരുന്നുണ്ട്.\nജിനചന്ദ്ര മെമ്മോറിയല് മെഡിക്കല് കോളേജിന് ജൂലായ് 12ന് തറക്കല്ലിടും\nകല്പറ്റ: ജിനചന്ദ്ര മെമ്മോറിയല് മെഡിക്കല് കോളേജിന് ജൂലായ് 12-ന് തറക്കല്ലിടുമെന്ന് മുഖ്യമന്ത്രി ഉമ്മന്‍ചാണ്ടി പറഞ്ഞു. ജനസമ്പര്‍ക്ക പരിപാടിയോടനുബന്ധിച്ച് ജില്ലയ്ക്കാവശ്യമായ ഒമ്പതിന പരിപാടി പ്രഖ്യാപിക്കുകയായിരുന്നു അദ്ദേഹം.\nജൂണ് 30-ന് ഭൂമി ഏറ്റെടുക്കല് നടപടി പൂര്‍ത്തിയാക്കി ആരോഗ്യവകുപ്പിന് കൈമാറാന് കളക്ടര്‍ക്ക് നിര്‍ദേശം നല്കിയിട്ടുണ്ട്. മെഡിക്കല് കോളേജിന് ആവശ്യമായ സ്ഥലം എം.വി. ശ്രേയാംസ്!കുമാര് എം.എല്.എ.യുടെ ഇടപെടലിലൂടെ ലഭിച്ചു. എം.ജെ. വിജയപത്മന് ചെയര്‍മാനായ ചന്ദ്രപ്രഭ ചാരിറ്റബിള് ട്രസ്റ്റാണ് 50 ഏക്കര് ഭൂമി സൗജന്യമായി നല്കിയത്. 700 കോടിയുടെ പദ്ധതിയാണ് മെഡിക്കല് കോളേജിന്റേത്. ആദ്യഘട്ടത്തില് 350 കോടി ചെലവഴിച്ച് ആസ്പത്രിയും കോളേജും സ്ഥാപിക്കും. രണ്ടാം ഘട്ടത്തില് മെഡിസിറ്റിയാണ് ഉദ്ദേശിക്കുന്നത്.\nഎവിടെയൊക്കെയാണ് കെട്ടിടങ്ങള് വേണ്ടതെന്ന കാര്യം നിശ്ചയിച്ച് എസ്റ്റിമേറ്റ് തയ്യാറാക്കുകയാണ് അടുത്ത പരിപാടി. ഇത് പൂര്‍ത്തിയായി ഭരണാനുമതി ലഭിക്കേണ്ട താമസം മാത്രമേ മെഡിക്കല് കോളേജ് നിര്‍മാണത്തിനുള്ളൂവെന്ന് ഉമ്മന്‍ചാണ്ടി പറഞ്ഞു.\nകോഴിക്കോട്-വയനാട് ബദല്‍റോഡ് ഈ വര്‍ഷം\nകല്പറ്റ: കോഴിക്കോട്- വയനാട് ബദല്‍റോഡ് നിര്‍മാണം ഈ വര്‍ഷംതന്നെ തുടങ്ങുമെന്ന് മുഖ്യമന്ത്രി അറിയിച്ചു.\n45 ഉത്തരവുകളുണ്ടായത് ജനസമ്പര്‍ക്കപരിപാടിയുടെ നേട്ടം\nആദ്യ ജനസമ്പര്‍ക്കപരിപാടിക്കു ശേഷം 45 ഉത്തരവുകള് പുറപ്പെടുവിക്കാന് സര്‍ക്കാറിനു സാധിച്ചത് ജനസമ്പര്‍ക്കപരിപാടിയുടെ നേട്ടമാണെന്ന് മുഖ്യമന്ത്രി ഉമ്മന്‍ചാണ്ടി പറഞ്ഞു. കല്പറ്റ എസ്.കെ.എം.ജെ. മൈതാനത്ത് 'കരുതല് 2015' ജനസമ്പര്‍ക്കപരിപാടി ഉദ്ഘാടനംചെയ്ത് സംസാരിക്കുകയായിരുന്നു മുഖ്യമന്ത്രി.\nകാലോചിതവും നീതിയുക്തവുമായ തീരുമാനങ്ങള് ജനങ്ങള്‍ക്കു ലഭ്യമാക്കുന്നതിലാണ് ജനസമ്പര്‍ക്കത്തിന്റെ പ്രസക്തി. സര്‍ക്കാറും ഉദ്യോഗസ്ഥരും ജനപ്രതിനിധികളും പൊതുജനങ്ങളും ചേര്‍ന്നുകൊണ്ടുള്ള കൂട്ടായ്മയാണ് ജനസമ്പര്‍ക്കം. ഓരോ ജില്ലയിലെയും പ്രധാന പ്രശ്‌നങ്ങള് പ്രദേശത്തെ ജനപ്രതിനിധികള്, ഉദ്യോഗസ്ഥര് എന്നിവരുമായി സംസാരിച്ച് മനസ്സിലാക്കിയശേഷമാണ് നടപടികള് സ്വീകരിച്ചിട്ടുള്ളത്.\nജനസമ്പര്‍ക്കത്തില് ലഭിക്കുന്ന എല്ലാ പരാതികള്‍ക്കും അനുകൂലതീരുമാനമുണ്ടാക്കുകയെന്നത് അസംഭവ്യമാണ്. എന്നാല്, കിട്ടുന്ന ഒരു പരാതിപോലും പരിഗണിക്കപ്പെടാതെപോവില്ല. എല്ലാ പരാതികളിലും എന്തെങ്കിലുംവിധത്തില് പരിഹാരമുണ്ടാക്കാന് പറ്റുമോയെന്നു പരിശോധിക്കും. അനുകൂലതീരുമാനമെടുക്കാവുന്നവയാണെങ്കില് അതിനുള്ള നടപടികള് സ്വീകരിക്കും -മുഖ്യമന്ത്രി പറഞ്ഞു.\nജനതാദള്-യുവിന്റെ ആവശ്യം ന്യായം, പ്രശ്‌നം പരിഹരിക്കും\nലോക്‌സഭാ തിരഞ്ഞെടുപ്പില് പാലക്കാട് സീറ്റിലെ തോല്‍വിയെക്കുറിച്ചന്വേഷിച്ച യു.ഡി.എഫ്. സമിതിയുടെ റിപ്പോര്‍ട്ട് പ്രസിദ്ധീകരിക്കണമെന്നതുള്‍പ്പെടെ ജനതാദള്-യു ഉന്നയിച്ച ആവശ്യങ്ങളെല്ലാം ന്യായമാണെന്ന് മുഖ്യമന്ത്രി ഉമ്മന്‍ചാണ്ടി വ്യക്തമാക്കി. തുടര്‍ചര്‍ച്ചകളിലൂടെ അത് അനുഭാവപൂര്‍വം പരിഹരിക്കും. ജനതാദള്-യു സംസ്ഥാന പ്രസിഡന്‍റ് എം.പി.വീരേന്ദ്രകുമാറിന്റെ വസതിയിലെത്തി, 45മിനുട്ടുനീണ്ട ചര്‍ച്ചയ്ക്കുശേഷം മാധ്യമപ്രവര്‍ത്തകരോടു സംസാരിക്കുകയായിരുന്നു മുഖ്യമന്ത്രി.\nചൊവ്വാഴ്ച തിരുവനന്തപുരത്ത് കെ.പി.സി.സി. പ്രസിഡന്റ് വി.എം.സുധീരനും ആഭ്യന്തരമന്ത്രി രമേശ് ചെന്നിത്തലയും വീരേന്ദ്രകുമാറുമായി സംസാരിക്കും. ജനതാദളുന്നയിച്ച എല്ലാ ആവശ്യങ്ങളും തുടര്‍ചര്‍ച്ചയിലൂടെ പരിഹരിക്കുമെന്ന് മുഖ്യമന്ത്രി പറഞ്ഞു.\nസാധാരണ എന്തെങ്കിലും സ്ഥാനത്തെച്ചൊല്ലിയാണു തര്‍ക്കങ്ങളുണ്ടാവുക. ഇവിടെ പ്രശ്‌നം തീര്‍ത്തും രാഷ്ട്രീയമാണ്. എല്.ഡി.എഫ്. വിട്ട് 2009-ല് വന്നപ്പോള് പാര്‍ലമെന്റ് സീറ്റ് നല്‍കാമെന്ന് യു.ഡി.എഫ്. സമ്മതിച്ചതാണ്. എന്നാല്, രാഷ്ട്രീയമായ നിലപാടെടുത്ത് വന്ന തങ്ങള്‍ക്കു സീറ്റ് വേണ്ടെന്നുപറഞ്ഞ് അതു സ്വീകരിക്കാന് ജനതാദള്-യു തയ്യാറായില്ല.\nപാലക്കാട് തോല്‍വി സംബന്ധിച്ച യു.ഡി.എഫ്. റിപ്പോര്‍ട്ട് ഇതുവരെ തനിക്കു കിട്ടിയിട്ടില്ല. അതുകൊണ്ടുതന്നെ റിപ്പോര്‍ട്ടിന്‍റ വിശദാംശങ്ങളെക്കുറിച്ചറിയില്ല. എന്തായാലും റിപ്പോര്‍ട്ട് കിട്ടിയാല് നടപടി വേഗത്തിലുണ്ടാവും. ജനതാദള്-യു ഐക്യമുന്നണിയില് വന്നശേഷം മുന്നണിഘടനയില് മാറ്റംവരുത്തിയിട്ടില്ല. സംസ്ഥാനതലത്തില് പ്രാതിനിധ്യം നല്‍കിയെങ്കിലും താഴെത്തട്ടിലതുണ്ടായില്ല. അതേസമയം, യു.ഡി.എഫില് ഏതെങ്കിലുമൊരു പാര്‍ട്ടിയുടെ മേധാവിത്വമില്ല. വീരേന്ദ്രകുമാര് ഉന്നയിച്ച എല്ലാ പരാതികളും പൂര്‍ണമായുമുള്‍ക്കൊണ്ട് ആവശ്യമായ പരിഹാരനടപടികള് താമസിയാതെയുണ്ടാവുമെന്ന് മുഖ്യമന്ത്രി പറഞ്ഞു.\nഎം.കെ.രാഘവന് എം.പി., കെ.പി.സി.സി. ജനറല് സെക്രട്ടറി ടി.സിദ്ദിഖ്, ഡി.സി.സി. പ്രസിഡന്‍റ് കെ.സി.അബു എന്നിവരും മുഖ്യമന്ത്രിയോടൊപ്പം ചര്‍ച്ചയില് പങ്കെടുത്തു.\nഒറ്റ ടെന്‍ഡറാണെങ്കിലും വിഴിഞ്ഞവുമായി മുന്നോട്ടുതന്നെ\nഒറ്റ ടെന്‍ഡര് എന്ന പ്രശ്‌നമുണ്ടെങ്കിലും വിഴിഞ്ഞം പദ്ധതിയുമായി സര്‍ക്കാര് മുന്നോട്ടുതന്നെ പോകുമെന്ന് മുഖ്യമന്ത്രി ഉമ്മന് ചാണ്ടി വ്യക്തമാക്കി.\nസംസ്ഥാനത്തിന്റെ താത്പര്യം സംരക്ഷിച്ച് സുതാര്യമായ നടപടികളിലൂടെ പദ്ധതി യാഥാര്‍ത്ഥ്യമാക്കാനാണ് ശ്രമിക്കുന്നത്. ആദ്യ രണ്ട് ടെന്‍ഡറും ഫലവത്തായില്ല. മൂന്നാം ടെന്‍ഡറില് കൂടുതല് കമ്പനികള് വരുമെന്ന് പ്രതീക്ഷിച്ചു.\nപദ്ധതി നടക്കാതിരിക്കാന് ചില കമ്പനികള് ഇപ്പോള് രംഗപ്രവേശം ചെയ്തിട്ടുണ്ട്. ഇത് അന്താരാഷ്ട്ര രംഗത്ത് പതിവുള്ളതാണെന്ന് പറയുന്നു. ആദ്യ രണ്ട് ടെന്‍ഡറില് പങ്കെടുത്ത കമ്പനിയാണ് ഇപ്പോള് രംഗത്ത് വന്നതെങ്കില് അവര്‍ക്ക് മൂന്നാം ടെന്‍ഡറില് സംബന്ധിക്കാന് കഴിഞ്ഞില്ലെന്ന് കരുതാമായിരുന്നു. ഇത്തരം വേലകള് കൊണ്ടൊന്നും സര്‍ക്കാരിനെ വിരട്ടാന് നോക്കണ്ട- മുഖ്യമന്ത്രി പറഞ്ഞു.\nഈ ടെന്‍ഡറും വേണ്ടെന്നുെവച്ചാല് ഈ പദ്ധതി തന്നെ നഷ്ടമാകും. അതുകൊണ്ടുതന്നെ മുന്നോട്ടുപോകാനാണ് തീരുമാനം. ആസൂത്രണ ബോര്‍ഡ് വൈസ് ചെയര്‍മാനും ചീഫ് സെക്രട്ടറിയും മറ്റും പങ്കെടുത്ത രണ്ടുയോഗങ്ങള് ചേര്‍ന്നു. തുടര്‍നടപടിയുണ്ടാകും -മുഖ്യമന്ത്രി വ്യക്തമാക്കി.\nതിരുവനന്തപുരത്തും കോഴിക്കോട്ടും മെട്രോ വരും; ഏതെന്ന് തീരുമാനമായില്ല\nതിരുവനന്തപുരത്തും കോഴിക്കോട്ടും മെട്രോ റെയില് വരുമെന്ന കാര്യത്തില് സംശയമില്ലെന്ന് മുഖ്യമന്ത്രി ഉമ്മന് ചാണ്ടി പറഞ്ഞു. എന്നാല്, ലൈറ്റ് മെട്രോയാണോ മെട്രോയാണോയെന്ന കാര്യത്തിലാണ് തീരുമാനമാകാത്തത്. ഇ. ശ്രീധരനുമായി ആദ്യം താനും പിന്നീട് ബന്ധപ്പെട്ട മന്ത്രിമാരെല്ലാവരും ചര്‍ച്ച നടത്തി. 10 ദിവസത്തിനുള്ളില് വീണ്ടും യോഗം ചേര്‍ന്ന് ഇക്കാര്യത്തില് തീരുമാനമെടുക്കും.\nസ്വകാര്യ പങ്കാളിത്തമോ, ഡി.എം.ആര്.സി.യെ ചുമതല ഏല്പിക്കുന്നതോ ഒന്നും തര്‍ക്കവിഷയങ്ങളല്ല. സ്വകാര്യ പങ്കാളിത്തത്തോട് ഇ.ശ്രീധരനും എതിര്‍പ്പില്ല. എന്നാല്, അതിന് തയ്യാറായി ആളുകള് വരുമോയെന്ന് അനുഭവത്തിന്റെ അടിസ്ഥാനത്തില് അദ്ദേഹം സംശയം പ്രകടിപ്പിക്കുകയാണ് ചെയ്തത്- മന്ത്രിസഭായോഗത്തിന് ശേഷം നടത്തിയ പത്രസമ്മേളനത്തില് മുഖ്യമന്ത്രി പറഞ്ഞു. ഇരുനഗരങ്ങളിലും റാപ്പിഡ് മാസ് ട്രാന്‍സ്‌പോര്‍ട്ട് സംവിധാനം വേണം. സര്‍ക്കാരിന് വരുന്ന ചെലവ് കുറഞ്ഞിരിക്കണമെന്നും സമയ ബന്ധിതമാകണമെന്നുമുള്ള നിര്‍ബന്ധമേ സര്‍ക്കാരിനുള്ളൂ. ലൈറ്റ് മെട്രോയെന്ന ആശയത്തിനാണ് ഇ.ശ്രീധരന് മുന്‍തൂക്കം നല്‍കുന്നത്. ജനപ്രതിനിധികളുമായുള്ള ചര്‍ച്ചയില് സാധാരണ മെട്രോയാണ് വേണ്ടതെന്ന അഭിപ്രായവുംവന്നു. ലൈറ്റ് മെട്രോ റെയിലിന് 2.7 മീറ്ററും മെട്രോക്ക് 2.9 മീറ്റര് റെയിലുമാണ് വേണ്ടത്.\nആദ്യം മോണോ റെയില് എന്ന ആശയം ചര്‍ച്ചചെയ്തത് ഇ. ശ്രീധരന്റെ കാഴ്ചപ്പാട് അനുസരിച്ചായിരുന്നു. മെട്രോ പദ്ധതിയില് സര്‍ക്കാര് ആശ്രയിക്കുന്നത് ഇ. ശ്രീധരനെയാണെന്നും ഇക്കാര്യങ്ങളില് തര്‍ക്കമില്ലെന്നും മുഖ്യമന്ത്രി വ്യക്തമാക്കി.\nഇടുക്കിയുടെ വികസനത്തിനും സമഗ്രപുരോഗതിക്കും വഴിവെയ്...\nഗള്‍ഫ് യാഥാര്‍ത്ഥ്യം തിരിച്ചറിയാന് "ഹൃദയ രേഖകള്...\nഅരുവിക്കരയിലെ സ്ഥാനാര്‍ഥി നിര്‍ണയം ശരിയായ സമയത്തുണ...\nവിവാദമല്ല, വ്യവസായമാണ് മലബാര് സിമന്റ്‌സില് വളരുന...\nഐ.ഐ.ടി മാതൃകയില് കായിക ഇന്‍സ്റ്റിറ്റിറ്റിയൂട്ട്; ...\nഅന്ധവിദ്യാര്‍ഥികള്‍ക്കും പ്ലസ്ടു സയന്‍സ് പഠനം ലഭ്യ...\nമുഖ്യമന്ത്രിയായി അഞ്ചു വർഷം തികയ്ക്കുമെന്ന് ഉറപ്പി...\nഅഴിമതി ആരോപണത്തില് സര്‍ക്കാരിനെ കെട്ടിയിടാനാവില്...\nഅവകാശികള്‍ക്കുള്ള വൈദ്യുതികണക്ഷന്റെ ചട്ടം ലഘൂകരിക്...\nജിനചന്ദ്ര മെമ്മോറിയല് മെഡിക്കല് കോളേജിന് ജൂലായ് ...\n45 ഉത്തരവുകളുണ്ടായത് ജനസമ്പര്‍ക്കപരിപാടിയുടെ നേട്ട...\nജനതാദള്-യുവിന്റെ ആവശ്യം ന്യായം, പ്രശ്‌നം പരിഹരിക്...\nഒറ്റ ടെന്‍ഡറാണെങ്കിലും വിഴിഞ്ഞവുമായി മുന്നോട്ടുതന്...\nതിരുവനന്തപുരത്തും കോഴിക്കോട്ടും മെട്രോ വരും; ഏതെന...